খ্বন মৗঙ | The Spirit of The State : March 2016\nআহোম কোঁৱৰ কবিঃ- এম ইব্ৰাহিম আলি\nনীল সেউজীয়া সাত পৰ্ব্বতৰ\nসিপাৰে আছে কিহৰ দেশ ।\nকোনেবা দেখিছে সপোন কাৰেং\nকোনেবা কিহৰ ৰাখিছে লেখ ?\nখাপে খাপে বাই সোণৰ জখলা\nআহিল কোনোবা অচিন বীৰ\nসোণ বৰণীয়া সপোন দেশত\nদিলেহি দেখা উন্নত শিৰ ।\nপূৰৱ-সেউজী হেঙুলি পোহৰ\nপৰশ লাগিল বীৰৰ গাত\nউজ্বলি উঠিল কল্পনা মন্দিৰ\nমুঞ্জৰি উঠিল বীণৰ মাত ।\nআকাশী বীণৰ ঝঙ্কাৰ ধ্বনি\nপৰ্ব্বতে পাষণে উঠিল বাজি\nলক্ষ্মীৰ ভঁৰাল লখিমী দেশত\nৰাজ-লখিমী পশিলে আজি।\nসুপ্ত প্ৰান্তত লুকাই থকা\nলুইত পৰীয়া মায়াবী ডেকা\nচিন-ভিন এৰি মিহলি পৰিল\nবুকুত অগনি পটকা অঁকা।\nচকুত নাছিলে তিৰ্ বিৰ্ কৈ -\nমদ মাতঙ্গৰ ৰক্ত চকু\nচকিত শাৰ্দ্দুলে সাহস চেৰাই\nষ্ফিত হ'ল বহল বুকু ।\nপৰ্ব্বত-টিঙত উৰিলে ধ্বজা\nলুইতৰ বুকুত পানচৈ নাও\nসেউজী বুকুত শুৱাই পৰিলে\nসেউজী দেশৰ শুৱনী গাঁও।\nমাটিৰ বুকুত সাগৰ খানিলে\nপাৰত বান্ধিলে মন্দিৰ-দ'ল-\nযুগ যুগলই সোণৰ কলচী\nআকাশ শুৱাই জিলিকি ৰ'ল ।\nসতীৰ তেজেৰে ৰাঙলী কৰিলে\nকালৰ বিশাল জেৰেঙাখনি\nমোমাইৰ বুকুৰ তেজেৰে বোলালে\nশক্ত হাতৰ হেংদান খনি।\nশক্তি দেৱতা গৰজি উঠিল\nশৰাইঘাটৰ কামান চুমি\nৰণ-চণ্ডীৰ বেশেৰে সজিলে\nবীৰ প্ৰসবিনী জনমভূমি।\nপশ্চিমৰ সৌ সুদূৰ দেশত\nমোগল-পাঠানে বান্ধিলে বল\nলোহিত বুকুত উথলি উঠিল\nশক্তি মাৰ্গৰ উতলা-ঢল।\nবীৰৰ আহ্বান বীৰৰ দেশত\nবিজয়ী আহি মিলালে হাত\nযুগল-জাতিৰ-মিলন হাট ।\nঅশ্ব ক্লান্তই ক্লান্ত নাশিলে\nকৰ্ম্মনাশাই নাশিলে বল\nভষ্মাচলৰ ভষ্ম উটাই\nব্ৰহ্মপূত্ৰ থমকি ৰ'ল ।\nঅসম-বীৰৰ বিষম বাৰ্তা\nদিল্লী আগ্‌ৰা ৰজন্‌জন্\nশিবিৰে শিবিৰে গোপন মন্ত্ৰ\nজিকিব লাগিব কঠোৰ পণ-\nৰণৰ বতৰা নিমিষে নিমিষে\nপূৰুবে পশ্চিমে বিয়পি যায়\nউজনিত ৰণ নামনিত ৰণ\nৰণৰ আজি তৰণি নাই ।\nবুকুৰ তেজেৰে আজলি ভৰাই\nলুইতৰ পানী লোহিত কৰি\nআহোম জিকিল, মোগল হাৰিল\nবুৰঞ্জীৰ পাত সোণালী কৰি ।\nশেষ হ'ল ৰণ বিজয়ী ফুকনে\nদিলেহি মেলি দীঘল হাত\nজিৰণি লভিলে ক্লান্ত সৈনিকে\nমৰমী বীৰৰ চৰন ছাঁত।\nউত্তৰত ৰ'ল দৰঙ্গী কোঁৱৰ\nদক্ষিণত ৰ'ল বৰাহী দল\nপশ্চিমত ৰ'ল আহোম বাহিনী\nকামৰূপ বাহিনী পূবত ৰ'ল ।\nছুটীয়া কছাৰী মিকিৰ-মৰাণ-\nজনালে সেৱা সকলো আহি\nবিজয়-তিলক পিন্ধি কপালত\nবাদকে বজালে বিজয় বাঁহী\nশৰাইঘাটত ৰাখিলে কীৰিটি\n"আহোম কোঁৱৰ" লাচিত বীৰে\nজুৰি দুই হাত মাগিলে বিদায়\nবিজয়-বাহিনী ভকতি নীৰে ।\nশৰাইঘাটৰ উজ্বল কাহিনী\nআজি আহোমৰ পাহৰা গীত\nটোপনি বুকুত অচেতন হ'ল\nঅৱসাদ-ভৰা বীৰৰ চিত ।\nআজি আহোমে পাহৰি পেলালে\nকিহৰ মায়াত ভেলেকি গৈ\nআকাশ-কুসুম লেখিব লাগিছে\nআতীতৰ আঁৰত লুকাই ৰৈ ।\n(আজি) আহোম চকুত নজ্বলে কিয়\nশৰাইঘাটৰ সিকুৰা জুই\nআহোমে কিয় বিশ্বৰ বুকুত\nটোপনি মাৰিব নীৰলে শুই ।\nঈশ্বৰ আৰু ৰজাৰ বাহিৰে\nআহোমে নোৱাৰে দোৱাব শিৰ\nক'তনো হেৰাল তেনুৱা সাহস\nক'তনো লুকাল এনুৱা বীৰ!\nযিখন বহল বুকুত আছিল\nমোগল বিজয়ী মুক্তি লেখা\nযিখন মুখত মুখৰিত হ'ল\nসমৰ সঙ্গীত ভৈৰৱ ভাষা ।\nসিখনি বুকুত লাগিল নেকি\nনীচতা-কপট চাতুৰী চেকা\nতোষামোদ আৰু ভীৰুতা আজি\nচিতা ভষ্ম মুখত অঁকা?\nচাকৰি আৰু "প্ৰমোচন"ত\nআহোমে জানো বেচিব জাত?\nনিৰ্য্যাতিত আহোম ডেকাই\nআজিও এষাৰি নিদিব মাত ?\nআহোম জীয়ৰী পাহৰি যাবনে\nজেৰেঙা জয়াৰ তেজৰ দাগ\nজগত-সভাত নলব জানো\nবিচাৰি আপোন গৌৰৱ ভাগ ।\n(আজি) ৰংঘৰ হওক নিঃচিহ্ন ধৰাত\nগড়গাঁও হ'ক বাঘৰ বাহ\nসেই বুলি জানো সিংহৰ পোৱালী\nমাংস তিয়াগি চোবাব ঘাঁহ ?\nনহবি হতাশ বীৰৰ কোঁৱৰ\nস্মৃতিৰ-চোৱাৰ পৰশ ল\n'ভণ্ডৰ' মায়া পাশুটি চিঙিদে\nধ্বংশৰ বাঁহীটি হাতত ল ।\nধ্বংশৰ বুকুত গঢ়িব লাগিব\nহেৰোৱা সোণৰ কলচী দ'ল\nগাঁঠিব লাগিব শত জয় দৌল\nবান্ধিব লাগিব নতুন বল।\nশৰাইঘাটত যুঁজিব লাগিব\nশত সহস্ৰ বছৰ ধৰি\nজগাব লাগিব অসম-বীৰৰ\nসুপ্ত শক্তি সজাগ কৰি ।\nনোৱাৰ মৰিব অমৰ হ\nনিজক এবাৰ বিচাৰি চা\nবিশ্বৰ বুকুত হেৰোৱা সন্ধান\nআকৌ এবাৰ বিচাৰি যা ।\nতিনিটা লিমাৰিক- তোমাৰ বাবে ….., ණ চাও তাপস কুমাৰ বৰুৱা, যোৰহাট\nমন গঘুৰ কৰি কিয় আছা সাৱতিলৈ,\nএনেকৈ শোক-তাপ নল’বাচোন সামৰিথৈ\nহৃদয়ৰ দূখৰ বোজা\nএতিয়ায়ে এৰিব খোজা\nনকৰিবা কদাপি এনে জীৱনটোযে যাব স্থবিৰহৈ৷\nঅনাগত সময়ৰে এতিয়ায়ে দি লোঁৱা আশাৰে চৈ\nকাষলৈ মাতি আনা মৰমসনা সেই সপোনৰ ৰহদৈ\nস্বপ্ন কৰা দিঠক\nআদৰক নকৰা পৃথক\nউকা জীৱনৰ ওখোৰা পথাৰত দিয়া সন্মতিৰ মৈ৷\nমনৰ দূখসমগ্ৰ আজিয়ে মোক পেলোৱাছোন কৈ\nএনেকৈয়ে সকলো বেথা লোতকৰূপে যাব বৈ\nকোৱা নাই তোমাক নিস্বাৰ্থভাবে\nকৈছোঁ কেৱল তোমাৰ সুখৰ বাবে\nকোৱা আকৌ, তেতিয়াহে ব’ব দূখ-চকুলোৰ নৈ৷\nম্যুং-ডুন-চুন-খামණ চাও ভাস্কৰ দিহিঙ্গীয়া\nচে - ৰায় - ডয় চন পৰিল\nমাটিৰ সোণ মাটিতে হেৰাল\nসহোদৰ যাযাবৰী হ'ল,\nস্বৰ্গদেউৰ শৱত শগুণ পৰিল\nৰাখোঁতা যে নাই\nআশ্যাম এৰি অ-সম হ'ল\nমৈ দি সমান কৰোঁতা নাই,\nজেৰেঙা পথাৰত ৰৈ ৰৈ বিনাই\nদেহি ঐ মোৰেনো আই\nদূখৰ বৰষুণত তিতে\nদূখ ভগাই লওঁতা নাই,\nচৰা নাও বৰনৈত উটিল\nসাতাম পুৰুষীয়া কিৰীটি উটি যায়\nগড়গাঁও জহি-খহি যায়\nছশ বছৰীয়া ম্যুং-ডুন-চুন-খামে ৰিঙিয়াই মাতে\nওলাইনো আহিব কোন\nলাচিত যে নাই?\nআহ্বান বুৰঞ্জী (জিৰণি এৰিবৰ হ'ল ) ණ চাও নগেন হাজৰিকা\nজিৰণিৰ পৰা থিয় দঙা দিয়া\nঙি ৰিং খামী\nকি আছিলা , হলা কি\nকি হৈছে , হবাগৈ কি\nভাবি চোৱাৰ সময় আহিল ।\nছাং দাম এৰি\nনামি আহা সাহসী বাঘ\nতুমি এতিয়া ফল ফুলেৰে পৰিপূৰ্ণ\nসোণালী বাগিচাখনৰ চোঙত আৰু\nনিস্তদ্ধ হৈ থকাৰ সময় পাৰ হ'ল\nমোলায়ম জীৱনৰ অৱসান ঘটিল ।\nপূব দিশত ধলফাঁট দিলে\nময়লাম জোঙা কৰা\nপিহনত পেৰা কাকত বোলাবৰ হ'ল\nময়দামত সোমাই থকা\nপু লিন পু থাওক মাতা\nজন মিং গ্ৰহণ কৰি\nনিজক পুনৰ প্ৰতিষ্ঠা কৰিবৰ হ'ল\nপূৰ্বৰ ভাষা ধৰ্ম কৃষ্টিত\nব্লক ছিং ফা ছটিয়াবৰ হ'ল ।\nজাগি উঠা জগাই তোলা , তুমি\nশেষ হৈ যোৱাৰ\nশেষ ক্ষণ উপস্থিত হ'ল ।\nআৰু অলপ পলম হলে\nনিচিহ্ন নহবা জানো ?\nছয়শটা বছৰ সোঁৱৰি মাথোঁ\nজীয়াই থকাৰ অভিনয় কিয় ?\nঅভিপ্ৰায় কিয় ?\nতেনেকৈয়ে বহুতেই জীয়াই থাকে\nকুকুৰ মেকুৰীৰ দৰে\nমাদকতাহীনতাৰে , নহয় নে বাৰু ?\nআৰু ছয়শটা বছৰ\nতোমাক নালাগে জানো ??\nযদি লাগে , জাগা\nফু ৰা তা ৰা ক মাতা\nহেং দান লোৱা\nময় লাম লোৱা ।\nতুমি আহোম তুমি টাই তুমি মহান .....\nপৰেশ বৰুৱা, আপুনি কুশলে থাকক ණডুলেন গগৈ\nপৰেশ বৰুৱা, আপুনি কুশলে থাকক\nকুশলে থাকক অৰণ্যত উজাগৰে থকা আপোনাৰ\nকুশলে থাকক তেওঁলোকৰ বুকুত ওলমি থকা\nআৰু তেওঁলোকে এৰি অহা প্ৰতিটো ভোকাতুৰ পৰিয়াল\nনব্বৈৰ দশকত জন্ম লোৱা মই এজন সাধাৰণ যুৱক\nইয়াণ্ডাৱু সন্ধি মই দেখা নাই, দেখা নাই\nঅসমী আইৰ বুকুত ব্ৰিটিছৰ মুকলি কুচকাৱাছ\nদেখা নাই অসমীয়া শ্বহীদৰ তেজ লগা মুখবোৰ\nশুনা নাই আই সকলৰ বুকু ভগা চিঞৰ\nআপোনাৰ দৰেই ময়ো কেৱল দেখিছো স্বাধীনতাৰ সপোন\nআপোনাৰ দৰেই মোৰ বুকুতো পিৰপিৰাইছে ইতিহাসৰ তেজ\nহাতত হেংদাঙ তুলি জানো ভুল কৰিছিল লাচিতে\nভুল কৰিছিল নেকি মোমায়েকক হত্যা কৰি ?\nআপোনাৰ দৰেই ময়ো কেতিয়াবা গুচি যাব খোজো অৰণ্যলৈ\nকিন্তু আপুনিয়েই কওক চোন ডাঙৰীয়া\nকাৰ বাবে এই স্বাধীনতা ?\nকাৰ পৰা এই স্বাধীনতা ?\nশ্বহীদৰ তেজেৰে নতুন অট্টালিকা সজা সেই সকল নেতাৰ বাবে ?\nযি কেতিয়াও শুনা নাই বিষ্ণু ৰাভাৰ সংগীত ?\nবিদেশী ৱাইন খাই যি সকল মাতাল হয় বিলাসী হোটেলত\nৰাইজৰ নামত গঢ়ি উঠা সেই নতুন সংগঠন বোৰৰ বাবে ?\nযাৰ হিচাপৰ খাটাত নিতৌ প্ৰফিট লচৰ অংক\nঅথবা সেই সকল নতুন অভিভাৱকৰ বাবে ?\nযি গৰ্বত উল্লাসিত হয় যেতিয়া পুত্ৰই কব নোৱাৰে মাতৃভাষা ?\nযি সপোন ৰচে কেৱল ডলাৰত জীৱন গঢ়াৰ ?\nনে সেই সকল নতুন উচ্চ বিষয়াৰ বাবে ?\nযি দামী গাড়ীত উঠি পাহৰি থাকে ভাতৃত্ববোধ\nনিজৰ মানুহৰেই যি শুহি খাই তেজ ?\nহয় ডাঙৰীয়া, আপোনাকেই সুধিছো\nস্বাধীন অসম গঢ়ি আপুনি স্বাধীন কৰিব পাৰিবনে\nমানুহৰ হৃদয় ?\nবন্দুক দেখুৱাই দূৰ কৰিব পাৰিবনে তেওঁলোকৰ বুকুত নতুনকৈ গজা জাতি ভেদৰ শিপা ?\nআপোনাৰ বাবেই মোৰ আজিও সহস্ৰ প্ৰাৰ্থনা..\nপৰেশ বৰুৱা, আপুনি কুশলে থাকক ৷\nশেষ অনুভৱ ණৰুপজ্যোতি চাংমাই\nআৰু এটা মুহুর্ত্ত মাথো\nনিলাজি বনৰ কবিতাটি\nবুকুতে চেপি ৰাখিছো\nকোনোদিনে আৰু পঢ়িবলৈ নাপাবি।\nঅলপো যদি নিজৰ বুলি\nএবাৰ ভাবি চালি হেতেন,\nতই নে মই নাজানো\nতই বহুত দুৰলৈ\nসকলো আজিৰ পৰা\nঅতীত আৰু ময়ো অতীত।\nগতিশীল সময়ৰ সুঁতত\nহেৰাই যাবি তই\nৰৈ যাব মাথো\nএটা অপ্রকাশিত কবিতা\nমোৰ উদং বুকুত...।\n(অচিন দেশলৈ যাবলৈ উলালো,\nশেষ ষ্ট্রেচনত ৰৈ আছো। এইয়া ৰেলখন পাইছেহি... তোমালোক কুশলে থাকিবা।)\nআৰু এটা মুহুর্ত মাথো..!\nচঞ্চলা ණ জিন্তু জোনাক\nহিয়াৰ দাপোনত মাদুৰি ✍মানস প্ৰতিম বৰগোহাঁই , মাদুৰি গোহাঁই গাঁও\nআমাৰ অনুভূতিৰ নাম যাৰ মাদুৰি উজ্বলি আছে\nবহুত ৰঙীন কল্পনাৰ এনাজৰী মাদুৰিতেই\nজন্ম লৈছিল লাইথেপেনা বৰগোহাঁই\nজীয়াৰী সতী জয়মতীয়ে।\nজয়মতীৰ কৰুণ কাহিনী\nবুকুৰ কোণত ৰৈ যোৱা স্মৃতি শেষ নহয় ৰৈ\nনাম যাৰ মাদুৰি\nসেউজীয়া আঁচল মেৰিয়াই বিচাৰি ফুৰিব মন যায়\nইতিহাস বুৰঞ্জী বৈচিত্ৰৰে ৰঙৰ এজাক ধুমুহা বৈ\nযায় মেছাগড়, মেজেঙ্গা, মঠিয়াছিগাৰে আগুৰি\nএক উদ্দীপনা শিখৰত\nনদীৰ গভীৰ সোঁতত ইতিহাসৰ সুগন্ধি বিচাৰি\nসাহিত্য বুৰঞ্জীয়ে ভৰপুৰ সিঁচৰতি হৈ আছে\nমাদুৰিত আমোল মোল গোন্ধ\nতুমি আমাৰ হিয়াৰ মাদুৰি।\nঅশান্ত অসম ණ চাও ঋতুৰাজ ফুুকন\nদুৰ দিগন্তৰ পৰা বৈ অাহিছে\nহত্যা,লুণ্ঠন আৰু ধর্ষণৰ জোৱাৰ !\nপ্ৰেম আৰু ভালপোৱা ,\nবিষাদৰ এজাক ডাৱৰ ।\nআজিৰ অসমী আইৰ সেউজীয়া পৰিৱেশত মিলি গৈছে দুখ-কষ্ট আৰু অশ্লীলতাৰ কোলাহল,\nডাষ্টবিনত পৰি ৰৈছে\nশান্তি আৰু ত্যাগৰ কাহিনী ।\nআজি অসমীয়া পঁজাত চলিছে সংগ্ৰামৰ আখৰা ,\nএই আখৰাত হেৰাই গৈছে\nঅসমীয়াৰ জাতিয়ত্ব ৷\nআজি অশান্ত অসম\nচাৰিওফালৰ পৰা চলিছে আক্ৰমণ আৰু ভিতৰত চলিছে\nদূর্নীতিৰ এক আকাশ লংঘী পাহাৰ।\nহে অসমী আই\nতুমি পৰিবর্তন আনা,\nআৰু সৃষ্টি কৰা\nএক নতুন অসম য'ত\nসদায় বৈ থাকিব\nশান্তিৰ এজাক বৰষুণ ৷\nমিতভাষ ණ ৰাজীৱ ৰাজখোৱা, ধেমাজী\nআজিকালি সন্ধিয়াটো পকিলেই ফাগুণ হৈ পৰোঁ। বুকুৰ ভিতৰেদি সৰ্পিল আকাৰে বগাই যায় তেওঁ তেওঁ লগা এটি মূৰ্চ্চনা। আন্ধাৰৰ গইনা লৈ দুচকুত ভাঁহি আহে তেওঁৰ সুখৰ হাঁহি ভৰা ছবিখন। আহ্... এয়া কি? তেওঁ...! তেওঁ চোন তেওঁ হৈ থকা নাই।মূহুৰ্ততে হাঁহিবোৰ বাৰিষা মেঘলৈ সলনি হৈ যায়। কিয়... কিয় এনে হয়??\nঢৌ খেলা বুকুৰ ভিতৰত সাৰপোৱা কলিজাৰ স্পন্দন শুনি মনটো উৰা মাৰি যায় নৈ খনৰ উজনিৰ কোনোবা এটা কেঁকুৰীৰ গঢ়া খহা ঘাটলৈ ।একা বেঁকা নৈ... যাওঁ নেকি পোনাই থৈ আহোগৈ... সেইখিনিত ভাঁজটো নোলোৱা হলে.... গঢ়াটো নখহা হলে, কিজানি....!\nঅযুত তৰা যেন ভাৱনাৰ আকাশত বিজুলি আহে... অকাৰণে। বৰষুণ এজাক আহিব বুলি জানিও পদুলিৰ মূৰত ৰৈ থাকো তিতিবলৈ। বৰষুণত ধুই নিয়া তেওঁৰ হাঁহি ভৰা মুখখনি আন্ধাৰতে চাবলৈ...\nজয়মতীৰ মালিতা ( তৃতীয় খণ্ড) গদাপাণিৰ বিলাপ\nহে মোৰ বিধাতা, ভাগ্য লিখোতা\nবিপদ হ'লহি ঘোৰ,\nদুটি পুত্ৰ সমে চেনেহী ভাৰ্য্যাক\nবিচ্ছেদ কৰিলা মোৰ ৷\nশয়নে ভোজনে ভাৰ্য্যাপুত্ৰ সমে\nসুখৰে সদা আছিলো ,\nসুখৰ প্ৰয়াস পাহৰি কিমতে\nঅৰণ্য মাজে আহিলো ৷\nসহজ অৱলা নাৰী পৰাধীন\nস্বামী বশ্য সৰ্বদায় ,\nস্নেহৰ প্ৰিয়াক পাহৰি কিমতে\nআহিলো লৈ বিদায় ৷\nপতি পুত্ৰ মুখ দেখি পাই সুখ\nআনন্দ সদা মুখনি,\nপ্ৰেমৰ প্ৰদীপ থাকে দিনে-ৰাতি\nহৃদী পদ্মে থাকে জ্বলি ৷\nচেনেহী ভাৰ্য্যাৰ লাৱণ্য স্বভাৱ\nমুখৰ মোহিনী হাস,\nঘৰ এৰি আহিবৰ সময়ত\nকিমতে এৰিলো আশ ৷\nপ্ৰিয়া জযমতী লাই-লেচাইৰ পুত্ৰ\nআমাৰ সদা আশ্ৰয় ,\nআমাৰ অবিহনে শত্ৰুৱে পীৰিব\nদুখ পাব অতিশয় ৷\nভালৰ দিনত সবে বোলে ভাল\nদুখ আপদ নাই,\nদুখৰ দিনত সবে হয় কাল\nমিতুৰেও শত্ৰু প্ৰায় ৷\nগোবৰ মোৰ দেউতা সিদ্ধেশ্বৰী আইতা\nবন্ধুবৰ্গ যত ভাই,\nল'ৰাৰজাৰ ভয়ত পলায় আহি মোৰ\nশদিয়াৰ অৰণ্যত ঠাই ৷\nগোবৰ মোৰ দেউতা ৰাজপাট লভিলা\nঈশ্বৰক সাৰথি পায়,\nডাঙৰীয়া সকলে দেউতাক ভাঙিলে\nনাছিলে তেওঁৰ গাত দায় ৷\nপ্ৰাণৰ পুতলী সতী জয়মতী\nপুত্ৰ মোৰ লাই ঐ লেছাই,\nতহঁতক এৰি মৰো মউ পুৰি\nবিধিয়ে কি লিখিলে হায় ৷\nতোক সতী বুলি শলাগ ললো মই\nশান্তি দিছিলে তোক,\nচিনি পাইও মোক দেখুৱাই নিদিলি\nপেহা বুলি মাতিলি মোক ৷\nকুকুৰাচোৱা চাউদাঙে শাস্তি বিহিলে\nদ পানীত জুবুৰীয়াই,\nগিৰিয়েৰৰ বাতৰি ক ক'ত আছে\nতোক এৰি দিম দায় ৷\nগিৰিয়েৰৰ বাতৰি ক জয়মতী\nগিৰিয়েৰৰ বাতৰি ক,\nগিৰিয়েৰক দেখুৱাই দে জয়মতী\nনিজৰ গা বচোৱাই ল ৷\nএই বুলি কুকুৰাচোৱা চাউদাঙে\nনা না শাস্তি দিয়ে প্ৰায়,\nতোৰ মুখ দেখি সবেও কান্দিলে\nনকন্দা মানুহ নাই ৷\nল'ৰাৰজাই চাউদাঙক শাস্তি দিবলৈ\nআদেশ কৰিলে টান,\n" মাৰ এইক চাবুক মাৰ, এই চমটা\nমাৰ এইৰ প্ৰাণ ৷ "\nতোমৰ তুমাই পানীত জুবুৰীয়াই\nহক এই জ্বলা কলা\nকুমলীয়া বাঁহৰ পাবত চিৰি এচাৰি\nযাৰ দুই কাণে শলা ৷\nল'ৰাৰজাৰ হুকুম পাই আকৌ চাউদাঙে\nটানকৈ টঙালি বান্ধি,\nনিৰ্দোষী জয়মতীক কোবাবলৈ ধৰিলে\nঅথালি পথালি কৰি ৷\nতেনেসময়ত নগাচাঙত থাকোতে\nজেৰেঙাৰ বাতৰি পায়,\nবেগাই গৈছিলো তোৰ ওচৰলৈ\nহৃদয়ত তৰণি নাই ৷\nনগাৰ ছাঙে পলায় ফুৰিছিলো\nনাগিনীক বুলিলো বাই ,\nনাগিনীৰ হাতেৰে ভাত খাই ফুৰিলো\nকচু টেপুৰ পিতিকা খায় ৷\nনগাৰ ডেকাহঁতক ককাই বুলি মাতিলো\nগাভৰুক বুলিলো বাই,\nএদিন নগাৰ ডেকা দুকুৰিমান গোট খায়\nপাণ বেচিবলৈ যায় ৷\nপাণ কচুৰ টেপু হোৰাত মৰাণ আদা\nসবেও ললে বোজায়,\nনগাৰ লগত গৈ পাণ বেচি বেচি\nবকতা পালোগৈ যায় ৷\nবাটৰুৱা মানুহক সুধো যাকে তাকে\nতোৰ বাতৰি প্ৰায়,\nবাটৰুৱা মুখে বাতৰি শুনিলো\nলাহৰী তোৰ বিলায় ৷\nবাৰে গোচৰীয়া, বাৰে বাটৰুৱা\nৰাজপথে আহে যায়,\nসকলো মানুহে আহোতে যাওঁতে\nতোৰ কথাকে গায় ৷\nবিপদৰ বাতৰি পালো মই লাহৰী\nউগুল থুগুল মনৰ ভাৱ,\nমৰণলৈ আশ এৰিলো লাহৰী\nআগতে দিলোগৈ দেখা ৷\nবুলিলো তেতিয়া হেৰ' মানুহজনী\nগিৰিয়েৰক দেখুৱাই দে ,\nনিজে ৰক্ষা পৰ গিৰিয়েৰক দেখুৱা\nদুখৰ পৰক ওৰ ৷\nনগাৰ বেশ ধৰি গৈছিলো লাহৰী\nতোক শাস্তি কৰা ঠাই,\nআনে নেজানিলে ইংগিতত মাতিলি\nমোৰ ফালে মুখলৈ চায় ৷\nদুখৰ আঁউসীয়ে জয়মতীক ঢাকিলে\nগৰ্ভত লুকালে জোনে,\nমোৰ স্বামীক চিনি পাই মই নেদেখুৱাও\nএইবোৰক মাতিছে কোনে ৷\nহেৰা পেহাদেউ যোৱাগৈ আঁতৰি\nএৰি যোৱা এইখন ঠাই,\nসৰহ পৰ থাকিলে দুখৰ দোল গছি\nদুইলৈ লাগিব হায় ৷\nতেতিয়া লাহৰী চাউদাঙে চিনিলে\nখেদা মাৰি নিলে মোক,\nসেয়েহে লাহৰী আৰু কিছু কথা\nকবলৈ নেপালো তোক ৷\nঅগত্যা চন্দ্ৰ সূৰ্য্য আৰু দশদিশ পাল\nসবাকো কৰিলো সাক্ষী,\nপ্ৰতিজ্ঞা কৰিলো ইয়াৰ প্ৰতিকাৰ\nকৰিম সময়ত আহি ৷\nপলাই গৈ লাহৰী নানা স্থানে ফুৰি\nশদিয়াত ললোহি ঠাই,\nবিপদৰ সময়ত এৰি থৈ আহিলো\nকি দশা ঘটিলে হায় ৷\nহে বিধি কি দুখ লিখিলা\nতুমি মোক কৃপা কৰা,\nদুখ সাগৰত পৰি তল গ'লো\nচৰণে মোক উদ্ধাৰা ৷\nফুৰা তাৰা ধৰ্ম নাৰায়ণ\nসত্য নাৰায়ণ তা ৰা ,\nদুষ্ট ল'ৰাৰজাই মোক দুখ দিছে\nউদ্ধাৰা উদ্ধাৰা ফু ৰা ৷\nহায় জয়মতী মৰমী লগৰী\nলাই লেচাই পুত্ৰ মোৰ,\nদুষ্ট ল'ৰাৰজাই মাৰিলেনে কাটিলে\nতাৰো গম নেপালো মই ৷\nহে মোৰ বিধৱা সুভাগী আইতা\nনেদেখিলো মুখ তোমাৰ,\nতোমাক এৰি হ'লো দেশান্তৰী\nদুখৰ সাগৰ ঘোৰ ৷\nএই আদ্যোপান্ত ভাৱোতে ভাৱোতে\nমাটিত পৰিলে হালি,\nঅধোমুখে পৰি গদাপাণি\nমুখত লাগিল বোকাপানী ৷\nদুই চকুলোৰে দুচকু ঢাকিলে\nধুঁৱলী কুঁৱলী হ'ল,\nফুৰা ফুৰা বুলি স্মৰণ কৰ\nগদাপাণি থিৰেৰে ৰ'ল ৷\nতেনে সময়ত চেপাৰ ওচৰত\nখক্ খক্ শব্দ পায়,\nযখিনী এজনীয়ে চেপাৰ মাছ উলিয়াই\nকামুৰি চোবাই খায় ৷\nঔ টেঙা এটা মাৰি পঠিয়ালে\nযখিনীৰ মুখলৈ চাই ,\nযখিনী জনীৱে গদাক কলে পাছে\nমূৰ তুলি মুখলৈ চাই ৷\nহ'বা নৰপতি আছে অল্পদিন\nএৰি যোৱা ইটো ঠাই,\nএতেকে বুলি যখিনী জনীয়ে\nঅন্তৰ্ধান হৈ যায় ৷\nতেনে সময়তে লাঙি গদাপাণিয়ে\nবন্দৰক সহায়লৈ হোৱা মহাৰজা\nচিন্তা এৰা মহামানী ৷\nপাছে গদাপাণী চেপা চাই আনি\nবুঢ়া-বুঢ়ীক দিলেহি যাচি,\nখিৰিংঅনী বুঢ়ীয়ে সিজাই পকাই দিলে\nচেনেহে কাটি বাচি ৷\nভাত পানী খাই লাঙি গদাপাণীয়ে\nবুঢ়া-বুঢ়ীক বিদায় ললে,\nগাত লুকাই থকা দোষ ক্ষমা খুজি\nনিজৰ পৰিচয় দিলে ৷\nদিয়া মোক বিদায় যাওঁগৈ ভটিয়াই\nসহায় সাৰথি খুজি,\nফুৰাৰ সহায় লৈ সাৰথি বিচাৰি\nমাৰো ল'ৰাৰজাক খুচি ৷\nবুঢ়া-বুঢ়ী বোলে শুনা গদাপাণি\nনকৰিবা আৰু ভয়,\nশত্ৰুক সংহাৰি তুমি ৰজা হবা\nজানিলো তোমাৰ জয় ৷\nবুঢ়া-বুঢ়ী বাণী শুনা গদাপাণি\nযেবে তুমি হবা ৰজা,\nপো জী নাই দুখে আছো খায়\nআমাৰ মুখলৈ চাবা ৷\nবোলে গদাপাণি কিনো বোলা বাণী\nতোমালোক মোৰ আই বোপাই,\nতোমালোকৰ ধাৰ সুজিব নোৱাৰো\nযিমাম মৰম আছো পায় ৷\nএই বুলি কৈ লাঙি গদাপাণি\nবুঢ়া-বুঢ়ীক বিদায় লৈ ,\nভাটিলৈ ভটিয়াই যাবলৈ ধৰিলে\nফুৰা তাৰাক শিৰত লৈ ৷\nChapkan চাপকন A brief note on Chapkan and it's impact on Tai Ahom revival ණ চাও পাপু ফুকন\nDefinition :--- Chapkan isalong coat worn by men ,especially in northern India and in Pakistan. Chapkan reminds us of the royal style that the Mughal once followed. Chapkan comes withachurider pajma.\nতদুপৰি চাপকন কি আৰু কোনে পিন্ধে আমি সদায় দেখি আছোঁ । তথাপি নেদেখা সকলে internet আৰু oxford english dictionary ত বিচাৰি চাব পাৰে । ইয়াৰোপৰি Judha Akbar আৰু Bajirao mastani cinema দুখন চালেও চাপকন সম্পৰ্কে এটা ধাৰণা কৰিব পৰা যাব যে ই মোগলৰ এক ৰাজকীয় পোছাক ।\nচাপকনৰ লগত আহোমৰ সম্পৰ্ক :---- আহোম ইতিহাসত মনোযোগেৰে চকু ফুৰালে দেখা পাওঁ যে মোগলে ১৭ বাৰকৈ অসম আক্ৰমণ কৰিছিল । সমগ্র ভাৰতবৰ্ষক পদানত কৰিবলৈ সক্ষম হোৱা মোগলে বাৰে বাৰে পৰাজিত হৈ লাজে অপমানে উলটি গৈছিল । আন কিছুমানে এই দেশৰ মোহত বন্দী হৈ ইয়াতে অসমীয়া হৈ ৰ'ল । যেই হওঁক এই মোগল সকলৰ প্ৰভাৱ কিন্তু আহোমৰ ওপৰত নপৰাকৈ নাথাকিল । তদুপৰি মহান অসমীয়া জাতিৰ স্বাৰ্থত টাই আহোম সকলে নিজৰ টাইত্বক প্ৰাধান্য দিয়াতকৈ ঐক্যবদ্ধ অসমীয়া পৰিচয় দিয়াতহে বেছি গুৰুত্ব দিছিল । ইয়াৰ ফলশ্ৰুতিত টাই আহোমৰ ওপৰত বিভিন্ন অনা টাই উপাদানৰ প্ৰভাৱ পৰিছিল । ঐতিহাসিক ৰংপুৰৰ তলাতল ঘৰটোত পৰিলক্ষিত হোৱা মোগল ৰাজপ্ৰসাদৰ প্ৰভাৱৰ পৰা এই কথা অনুমান কৰিবলৈ সহজ হয় যে মোগলৰ ৰাজকীয় প্ৰভাৱ আমাৰ টাই আহোমৰ ওপৰতো পৰিছিল । একেটা সময়তে টাই আহোমে আকৌ হিন্দু সংস্কৃতিকো আকোঁৱালি লোৱা দেখা যায় । একেটা তলাতল ঘৰৰ ওপৰত দেখা শিৱ মন্দিৰ টোৱে যেন তাৰে স্বাক্ষৰ বহন কৰিছে । আনহাতে আকৌ নিজৰ টাই উপাদান বোৰো সম্পূৰ্ণ ৰূপে হেৰাই যোৱা নাই । ফলস্বৰূপে আটাইবোৰৰ সংমিশ্ৰণত কিছু ক্ষেত্ৰত এনে কিছুমান বস্তুৰ সৃষ্টি হৈছে । যিটো কোনোটো জাতিৰে নিদিষ্ট নহয় । বৰ্তমান একাংশ টাই আহোমে ব্যৱহাৰ কৰি থকা চাপকনো তেনেদৰেই সৃষ্টি হোৱা এক সাজ বুলি কোৱাৰ যুক্তি যুক্ততা আছে । যিটোত আহোমৰ অলপ কাল্পনিক প্ৰভাৱ পৰি ঠিক মোগলৰ চাপকনৰ দৰে সুবহু একে নহৈ অলপ বিকৃত ৰূপ লৈছে । যিটো হিন্দুৰ পাঞ্জাৱী চোলাৰ লগতো অলপ মিলে । তদুপৰি চাপকনৰ লগত পৰিধান কৰা চুৰিদাৰ পাজমা নিচিনা পেণ্ট পৃথিৱীৰ কোনো টাই জাতিয়ে নিপিন্ধে । চাও লুং ছৗ কা ফা ৰ photo খনতো চাপকন দৃষ্টি গোচৰ নহয় ।\nউল্লেখযোগ্য যে টাই আহোমৰ মৌলিক বুলি আমি সেইখিনিকহে কব পাৰোঁ য'ত অনা টাই প্ৰভাৱ পৰা নাই । সেয়ে আমি একেবাৰে আৰম্ভণি সময় খিনিকহে প্ৰাধান্য দিব লাগিব । বিভিন্ন অনা টাই প্ৰভাৱ পৰা ২শ ৩শ ৪শ বছৰৰ আগৰ সময় খিনি নহয় । চাপকনৰ ব্যৱহাৰ আহোমৰ মাজত খুউব বেছি ১৫০ বছৰ পুৰণি হব পাৰে । কিন্তু ১৬ শ শতিকাত নিজকে হিন্দু সংস্কৃতিৰ লগত জাহ যাবলৈ এৰি দিয়া বিংশ শতিকাত অন্ধ অনুকৰণত পৰিধান কৰা চাপকনটো টাই আহোমৰ মৌলিক বোলাটো শুদ্ধ কথা নহয় । ইয়াৰোপৰি চাপকন পৰিধান কৰা আৰু চাপকনৰ সপক্ষে যুক্তি দিয়া সকলে নিজে প্ৰমাণ কৰি দিছে যে সেয়া কোনো যুক্তি সিদ্ধ বাচ বিচাৰৰ বিশ্লেষণ গৱেষণাৰ অন্ততঃ উপনীত হোৱা সিদ্ধান্ত নহয় বৰঞ্চ অন্ধ অনুকৰণহে । এই অন্ধ অনুকৰণ আজিও অব্যাহত আছে । দেখাক দেখি চামে চামে চাপকন পিন্ধছে আনকো পিন্ধাইছে ।\nচাপকন পিন্ধা আহোম :---- অন্ধ অনুকৰণ কাৰী সকলৰ বাহিৰেও আমাৰ ভাষা সাহিত্য সংস্কৃতি ৰীতি নীতিৰ লগত আজীৱন জড়িত থকা তথা এইবোৰৰ উত্তৰোত্তৰণৰ হকে আত্মোৎসৰ্গ কৰা এচাম বয়োজেষ্ঠ আহোমেও চাপকন পিন্ধিছিল আৰু পিন্ধে । মই দেখাত বহুতো ডেকাই চাপকন পিন্ধিয়েই আহোমৰ প্ৰতি জাতি প্ৰেম গঢ়ি তুলি পৰবৰ্তি সময়ত জাতিটোৰ উন্নতিৰ হকে বিভিন্ন উন্নয়নকামী জাতীয় কাৰ্য্যত নিজকে জড়িত কৰিছে । মইও তেনে এজন মাও টাই আহোম । যদিও চাপকন আহোমৰ মৌলিক নহয় বহুজনে কিন্তু চাপকন পিন্ধিয়েই আমাৰ জাতিটোক বহুখিনি আগুৱাই লৈ গৈছে । সেয়ে আমাৰ বয়োজেষ্ঠ সকলক চাপকন ভুল সাজ বুলি পোনপটীয়াকৈ কৈ আৱেগত আঘাত হানি জীৱন যোৰা ত্যাগ আৰু সাধনাক ভৎসনা কৰা অনুচিত । সম্ভৱ হলে মৰমৰ আৰু সহানুভূতিৰে বুজাব চেষ্টা কৰিব লাগে । নোৱাৰিলে তেনেকৈয়ে তেওঁলোকক চলি যাব দিব লাগে ।\nকিন্তু আমাৰ নতুন চামে উঠি অহা চামে এই সময়ৰ পৰাই চাপকনৰ ব্যৱহাৰ বাদ দি অন্ধ অনুকৰণ ইতি পেলোৱা উচিত ।\nচাপকন পৰিত্যাগৰ প্ৰাসংগিকতা :----\n১. চাপকন টাই আহোমৰ সাজ নহয় , ই মোগলৰ ৰাজকীয় পোছাক ।\n২. চাপকন হিন্দুৰ পাঞ্জাৱী চোলাৰ লগতো মিলে । গতিকে হিন্দু মুছলমানৰ দৰে অনা টাই প্ৰভাৱ পৰা পোছাক পিন্ধি কোনেও টাই হব নোৱাৰে ।\n৩. বিশ্বৰ কোনো টাই জাতিয়ে চাপকন নিপিন্ধে । আমিও টাই আমিও নিপিন্ধো ।\n৪. অজ্ঞতা বা আন কিবা কাৰণত পুৰ্বপুৰুষে ভুল কৰি যোৱা স্বাভাৱিক । কিন্তু সেইটো ভুল বুলি প্ৰমাণিত হোৱাৰ পিছত বাৰে বাৰে পুনৰাবৃত্তি কৰা অনুচিত ।\nচাপকন সম্পৰ্কে আৰু বহু কবলগীয়া কথাই বাদ পৰি ৰৈছে । আপোনালোকে আঙুলিয়াই দিয়ক পৰবৰ্তি সময়ত সংযোজন কৰিম ।\nDestiny of Life ණ Chao Zaai Seng ku koi\nTrouble no one about their religion, respect\ndemand that they respect yours. Love your life,\nbeauty all things in your life. Seek to make your\nlife long and its purpose in the service of your\nAlways giveaword orasign of salute when\nmeeting or passingafriend, evenastranger,\nwhen inalonely place. Show respect to all.\nWhen you arise in the moring give thanks for\nthe food and for the joy of living.\nlies only in yourself.\nAbuse no one and nothing. For abuse turns the\nwise one to fools and robs the spirits of its\nWhen it comes your time to die, be not like\nthose hearts are filled with fear of death. So\nthat when their time comes, they weep and\npray foralittle more time to live their lives over\nagainadifferent way.\nSing your death song and die likeahero going


জীৱনৰ-অৰ্থনীতি - অসমীয়াৰ সুখ-দুখ\nHome BHASKARJYOTI-BARUAH ECONOMY LIFE-N-ECONOMY অৰ্থনীতি জীৱনৰ-অৰ্থনীতি ভাস্কৰ-জ্যোতি-বৰুৱা জীৱনৰ-অৰ্থনীতি\nxukhdukh.com June 10, 2015 BHASKARJYOTI-BARUAH, ECONOMY, LIFE-N-ECONOMY, অৰ্থনীতি, জীৱনৰ-অৰ্থনীতি, ভাস্কৰ-জ্যোতি-বৰুৱা,\n‘‘ব্ৰেণ্ড’’ নামৰ ছিটিকাখনৰ বিষয়ে যৎকিঞ্চিৎ\nযিকোনো এটা প্ৰয়োজনীয় সামগ্ৰী কিনিবলৈ যাওঁতে দ্ৰব্য নিৰ্বাচনৰ বেলিকা কাৰ ভূমিকা বেছি? ক্রেতা হিচাপে আপোনাৰ নে সমগ্ৰ বিক্রী ব্যৱস্থাটোৰ? ক্ষমা কৰিব আপোনাৰ ক্রয় সমন্ধীয় সিদ্ধান্ত ল’ব পৰা ক্ষমতাত প্ৰশ্নচিহ্ন লগোৱাৰ বাবে৷ কিন্তু একে সময়তে বিনয়েৰে জনাওঁ যে আজিৰ বিক্রী ব্যৱস্থাটোৱে মাত্ৰ আপুনি বিচৰা দ্ৰব্যবিধ আপোনাৰ হাতত তুলি দিবলৈকে ৰৈ থকা নাই৷ তেওঁলোক বহি থকা নাই নিমাখিত বিজ্ঞাপনেৰে আপোনাক মাত্ৰ তথ্যৰ যোগান ধৰিবলৈও৷ চাহিদাৰ বিষয়ে পুংখানুপুংখ অধ্যয়নৰ শেষত দ্ৰব্য প্ৰস্তুত কৰাৰ পিচতো কোম্পানীবোৰে কোটি কোটি টকা ব্যয় কৰিছে ব্ৰেণ্ড নির্মাণৰ স্বাৰ্থত৷\nআপোনাৰ মনোজগতত প্ৰভাৱ বিস্তাৰৰ সক্ষমতা ৰখা বিজ্ঞাপনৰ পৰা শ্বপিং মলৰ বিক্রী সহায়কজন অথবা আপোনাৰ প্ৰিয় দোকানখনৰ দোকানীজনৰ মধুৰ ব্যৱহাৰলৈকে সকলোবোৰ এই ব্যৱস্থাৰে অংশ৷ যি ব্যৱস্থাই কৌশলপূৰ্ণভাবে একোটা সামগ্ৰী আপোনাৰ ওচৰত গুৰুত্বপূৰ্ণ কৰি তুলি সেই সামগ্ৰীবিধৰ পৰা নিজকে বঞ্চিত কৰিব নোৱৰা পৰ্যায় এটালৈকে আপোনাৰ মনটোক প্ৰৰোচিত কৰে৷ কিমান শক্তিশালী এই ব্ৰেণ্ডিং সেই ধাৰণাটো মোৰ আৰু দৃঢ় হ’ল ‘ব্ৰেণ্ড গুৰু’ মাৰ্টিন লিণ্ডষ্ট্ৰম (Martin Lindstrom)ৰ ‘ব্ৰেণ্ডৱাছ - ট্ৰিকছ কম্পেনিজ ইউজ টু মেনুপুলেট আৱাৰ মাইণ্ড এণ্ড পাৰছুৱেড আছ টু বাই’ খন পঢ়াৰ পিচত৷ মাৰ্টিন লিণ্ডষ্ট্ৰম, যাক ২০০৯ চনত ‘টাইম’ আলোচনীয়ে বিশ্বৰ ১০০ জন আটাইতকৈ বেছি প্ৰভাৱশালী ব্যক্তিৰ এজন বুলি চিহ্নিত কৰিছিল৷ বহু বিশ্ববিখ্যাত কোম্পানীয়ে তেওঁলোকৰ ব্ৰেণ্ডবোৰৰ গুৰুত্ব জনমানসত বৃদ্ধি কৰাৰ বাবে পৰামৰ্শ লয় এই লিণ্ডষ্ট্ৰমৰ৷\nআপোনাৰ বিত্তীয় স্বাস্থ্য ভালে ৰখাৰ স্বাৰ্থত আপুনি নিজে এজন বিবেচকী ক্রেতা হোৱাটো অপৰিহাৰ্য৷ কিন্তু তাকে হ’বলৈ যাওঁতে আপোনাক প্ৰয়োজন হ’ব কোম্পানীবোৰে ব্ৰেণ্ডিঙৰ উদ্দেশ্যে পতা ‘ছিটিকা’বোৰৰ বিষয়ে জনাটো৷ যাতে নিজৰ প্ৰয়োজনলৈ লক্ষ্য ৰাখি ক্রয়ৰ সিদ্ধান্ত ল’ব পাৰে৷ লিণ্ডষ্ট্ৰমে তেওঁৰ কিতাপখনৰ এঠাইত কৈছে যে শিশু সামগ্ৰী তৈয়াৰ কৰা কোম্পানীবোৰে বিক্রীৰ স্বাৰ্থত লক্ষ্য কৰি লয় মাতৃৰ মমতাক৷ সাধাৰণতে বোলে দেউতাকৰ তুলনাত মাকৰ মনত সন্তানক প্ৰয়োজনীয় সামগ্ৰী দিব নোৱৰাৰ ভয় আৰু অপৰাধবোধে বেছি ক্রিয়া কৰে৷ বিশেষকৈ নতুন মাকসকলক৷ যি কথা খুব ভালদৰে বুজি পায় শিশু সামগ্ৰী তৈয়াৰ কৰা কোম্পানীবোৰে৷ আনফালে বেমাৰ আজাৰৰ প্ৰতি থকা আমাৰ সহজাত ভয়কো বীজাণুনাশকৰ প্ৰস্তুতকৰ্তাই খুব ভালদৰে জানে৷ প্ৰায়ে দ্ৰব্যৰ প্ৰকৃত সামৰ্থতকৈ কেইবাখোজো আগুৱাই বিজ্ঞাপনবোৰ আকৰ্ষণীয়ভাবে নিৰ্মাণ কৰা হয় যাতে আমি সেই দ্ৰব্যৰ শৰণাপন্ন হওঁ৷\nসৰুতে ভাবিছিলো শীতল পানীয় গৰমৰ দিনতহে খায়৷ স্বাস্থ্যৰ বাবে কোনো উপকাৰী উপাদান নথকা অথচ জনপ্ৰিয় কিছুমান পানীয়ক আমাৰ জীৱনত কেনেদৰে ঠাণ্ডাকালিও প্ৰাসংগিক কৰি তোলা হৈছে, তাক উপলব্ধি কেতিয়াবা কৰিছেনে? কিন্তু আপুনি ভুলতো নাভাবিব যে এইবোৰ এনেয়ে আপোনা আপুনি হৈছে৷ কেনেধৰণৰ গৱেষণাসমৃদ্ধ চিন্ত-চৰ্চাৰে একোটা দ্ৰব্যক ক্রেতালৈ আগবঢ়াই দিয়া হয়, লিণ্ডষ্ট্ৰমৰ কিতাপখনৰ পৰা তাৰে এটা উদাহৰণ উল্লেখ কৰিলো৷ এক্স (AXE) নামৰ পুৰুষৰ ব্যক্তিগত যতন (পাৰ্ছনেল কেয়াৰ) সামগ্ৰীৰ ব্ৰেণ্ডটোক চিনাকি কৰাই নিদিলেও হ’ব কিজানি৷ উৎকট যৌনগন্ধী বিজ্ঞাপনেৰে আপোনাক পৰিয়ালৰ লগত একেলগে টিভি চাওঁতে অস্বস্তিত পেলোৱা ইউনিলিভাৰ (ভাৰতত হিন্দুস্তান লিভাৰ) কোম্পানীৰ ব্ৰেণ্ড বিশেষজ্ঞসকলৰ কিন্তু এইবোৰ একো নভবাকৈ কৰা অবিবেচকী কৰ্মকাণ্ড নহয়৷ নিশ্চয়কৈ এয়া মূল্যবোধৰ দৃষ্টিকোণৰ পৰা নহয়, লক্ষ্যত থকা গ্ৰাহকৰ মগজুত বাহ সাজি এক্সৰ দ্ৰব্যই বজাৰ অংশ অধিকাৰ কৰাত অৰিহণা যোগাবলৈ কৰা গৱেষণাৰ ফচল হৈছে এই বিজ্ঞাপনলানি৷ ইউনিলিভাৰে পৃথিৱীৰ বিভিন্ন ঠাইৰ ১৫ বছৰৰ পৰা ৫০ বছৰ বয়সৰ ভিতৰৰ ১২ হেজাৰ চেঙেলীয়া ল’ৰা আৰু বয়স্ক মানুহৰ মাজত এটা সমীক্ষা চলাইছিল৷ সেই সমীক্ষাৰ পৰা এক্সৰ দলটোৱে উপলব্ধি কৰা এটা গুৰুত্বপূৰ্ণ তথ্য হ’ল যে মতা মানুহৰ উদ্ভট কপ্লনা (ফেন্টাচি) মাত্ৰ এগৰাকী নাৰীতে সীমাবদ্ধ নাথাকে, বহু নাৰী বিদ্যমান৷ এই তথ্যটোৱেই আছিল এক্স ব্ৰেণ্ড তৈয়াৰ কৰিবলৈ যাওঁতে পোৱা আটাইতকৈ গুৰুত্বপূৰ্ণ সমল৷ ইয়াৰ পিচত বহুতো পানশালাত শেষ নিশালৈকে পুৰুষৰ কৰ্মকাণ্ড লক্ষ্য কৰি তেওঁলোকে পুৰুষক ছটা ভাগত ভগালে৷ তাৰে কোনকেইটা ভাগৰ পুৰুষ এক্সৰ লক্ষ্য হ’ব তাক থিৰাং কৰা হ’ল৷ ইয়াৰ পিচত পুৰুষৰ উদ্ভট কপ্লনাক লক্ষ্য কৰি প্ৰস্তুত হ’ল বিজ্ঞাপন৷ দেখুওৱা হ’ল এক্স ব্যৱহাৰ কৰিলে কেনেকৈ বহু নাৰী একেলগে আকৰ্ষিত হয়! মোৰ উদ্দেশ্য এই ব্ৰেণ্ডক প্ৰশংসা বা সমালোচনা কৰাটো নহয়৷ মই মাত্ৰ ক’ব খুজিছো বিক্রেতাই কোনটো পৰ্যায়লৈকে আপোনাক নিৰীক্ষণ কৰে আৰু সন্মোহিত কৰাৰ চেষ্টাত অকণো ত্ৰুটি নাৰাখে যাতে তেওঁলোকৰ সামগ্ৰী আপুনি ব্যৱহাৰ কৰিবলৈ বাধ্য হয়৷ ঠিক একেদৰে ৰাজকীয়তাৰ প্ৰতি থকা আপোনাৰ আকৰ্ষণ, অতীতক ঘূৰাই পোৱাৰ হাবিয়াহ, সমপৰ্যায়ৰ লোকৰ লগত কৰা তুলনাৰ পৰা অহা মানসিক চাপ আদি সকলোবোৰ তথ্যৰে সমৃদ্ধ বিক্রেতাসকল৷\n‘অমুক শতাংশ পৰ্যন্ত ৰেহাই’ শীৰ্ষক বিজ্ঞাপনে বহু মানুহক চুম্বকৰ দৰে টানি নিয়ে, সাধাৰণতে অতি দামী বুলি এৰাই চলা সামগ্ৰীবোৰৰ কাষলৈ৷ বহুতৰে বাবে আকৌ সেয়াই আৰম্ভণি ব্ৰেণ্ড আসক্তিৰ৷ বজাৰ কৰাত আসক্ত ব্যক্তি (Shopaholic) এজনৰ অবিবেচকী ক্রয়বোৰে তেওঁৰ ব্যক্তিগত বিত্তীয় অৱস্থাত বিৰূপ প্ৰভাৱ পেলোৱাটো খাটাং৷ কিন্তু আন নিচাৰ আসক্তিৰ দৰেই ইয়াৰ পৰাও মুক্তি পোৱাটো ইমান সহজ নহয়৷ লিণ্ডষ্ট্ৰমে তেওঁৰ কিতাপখনৰ এঠাইত উল্লেখ কৰিছে যে এটা চাৰি বছৰযোৰা জাৰ্মান অধ্যয়নৰ মতে বজাৰ কৰাৰ নিচাৰ এটা গুৰুত্বপূৰ্ণ কাৰণ হ’ল ক্রেতাই বিক্রেতাৰ পৰা পোৱা সন্মানসূচক ব্যৱহাৰ৷ বিক্রেতাৰ চাটুক্তি, হাঁহি আৰু ৰাজকীয় মৰ্যদা প্ৰদানে ক্রেতাৰ আত্মভিমানত মালিছৰ দৰে ক্রিয়া কৰে৷ ক্রেতাই যদিও সঠিকভাবে বুজি পায় যে বিক্রীৰ স্বাৰ্থতেই এই সকলোবিলাক, তথাপি তেওঁৰ অৱচেতন মনে কিন্তু এই সন্মান উপভোগ কৰি আনন্দ পায়৷ সেয়ে নিজে কব নোৱৰাকৈয়ে বোলে তেওঁ পুনৰবাৰ বজাৰমুখী হয় সেই আনন্দৰ সন্ধানত৷ সন্মান প্ৰাপ্তিৰ আনন্দ উপভোগক উপেক্ষা কৰা কি ইমান সহজ? -----------------------------------------------------------------------------\nলেখক গুৱাহাটীত অৰ্থনৈতিক পৰামৰ্শদাতা ৰূপে কৰ্মৰত, দূৰভাষ--৯৯৫৪০৬২০৯৫\n(লেখাটি 'অসমীয়া প্ৰতিদিন' কাকতত ২০১৪ চনৰ ৮ মে’ তাৰিখে প্ৰকাশ পাইছিল)


এটা মাত্ৰ চৰকাৰী সিদ্ধান্ত! মিঠা অভিজ্ঞতাৰ পৰা বঞ্চিত হ'ল লক্ষাধিক প্ৰাৰ্থী! পিছে কি এই সিদ্ধান্ত? hslc-hs-exam-2021-postpone-lakhs-of-students-deprived-of-an-golden-experience-tvbalen– News18 assam\nএটা মাত্ৰ চৰকাৰী সিদ্ধান্ত! মিঠা অভিজ্ঞতাৰ পৰা বঞ্চিত হ'ল লক্ষাধিক প্ৰাৰ্থী! পিছে কি এই সিদ্ধান্ত?\nৰাজ্যৰ চৰকাৰৰ এই সিদ্ধান্ত কিমান সঠিক নিশ্চয় সময়ে নিৰ্ণয় কৰিব ৷\nLast Updated : June 19, 2021, 18:41 IST\nভয়, শংকা, অপেক্ষাৰ এটা মূহুৰ্ত! ভৱিষ্যতৰ দিনত আগবাঢ়ি যাবলৈ অনেক জনক শুভকামনা ৷ একপ্ৰকাশ জীৱন যুদ্ধৰ এয়াই যেন এক সুস্থ প্ৰতিযোগিতা ! কাৰোবাৰ মুখত হাঁহি, কাৰোবাৰ চকুত কান্দোন ৷ আশা হয়টো প্ৰতিজনৰে- জয় ৷\nযিখন যুদ্ধৰ বাবে জীৱনৰ ১০ বছৰীয়া এক সংগ্ৰাম, জয় পৰাজয়ৰ বতৰা ল'বলৈ কিমানৰ যে আশা প্ৰত্যাশা ৷ মুঠৰ ওপৰত সেই বিশেষ দিনটো চমু চাপি আহিলেই ক্ৰমাৎ বৃদ্ধি হয় এক উৎকণ্ঠা ৷ আৰু ভবিষ্যত দিনত ই হৈ পৰে জীৱনৰ আটাইতকৈ স্মৰণীয় মূহুৰ্ত ৷ অতীত ৰোমন্থনৰ সঘনে উচ্চাৰিত হয় এই বিশেষ দিনটো ৷ পিছে, আবেগ ভৰা জীৱনৰ এই বিশেষ স্মৃতিৰ পাতখিলা হেৰুৱাবলৈ ওলাইছে ৰাজ্যৰ প্ৰায় আঢ়ৈ লক্ষ পৰীক্ষাৰ্থী ৷\n২০২১ বৰ্ষত হাইস্কুল শিক্ষান্ত পৰীক্ষা অৱতীৰ্ণ হ'বলগীয়া ৰাজ্যৰ প্ৰাৰ্থীসকলৰ কথাকে কোৱা হৈছে। কোভিড পৰিস্থিৰি বাবে হাইস্কুল শিক্ষান্ত পৰীক্ষা বাতিলৰ সিদ্ধান্ত ৰাজ্যৰ চৰকাৰৰ ৷ চৰকাৰৰ এনে সিদ্ধান্ত লগে লগে শিক্ষা জীৱনৰ প্ৰথমখন প্ৰতিযোগিতাৰ পৰা আঁতৰি আহিব লগীয়া হ'ল আঢ়ৈ লক্ষ শিক্ষাৰ্থী ৷\nপূৰ্বৰ দৰে এইবাৰ হাইস্কুল শিক্ষান্ত পৰীক্ষাৰ ফলাফলক লৈ নাথাকিব কোনো উৎসাহ, উৎদ্দীপনা ৷ নাথাকে ওচৰ চুবুৰীয়া কোনো চৰ্চা ৷ মাথোন গতানুগতিক পৰীক্ষাৰ দৰে প্ৰকাশ হ'ব হাইস্কুল শিক্ষান্ত পৰীক্ষাৰ ফলাফল ৷ শিক্ষাৰ্থীসকলৰো ভৱিষ্যত পৰীক্ষাৰ ফলাফলৰ মিঠা অভিজ্ঞাৰ বিষয়ে সুঁৱৰিবলৈ নাথাকিব কোনো স্মৃতি। আন দহজনৰ তুলনা কিছু পৃথক হ'ব এইসকলৰ হাইস্কুল শিক্ষান্ত পৰীক্ষাৰ স্মৃতি!\nFirst published: June 19, 2021, 18:41 IST\nAHSECCovid ProtocolHSLCHSLC Exam 2021Ranuj PeguSeba


ধন, সোণ নহয়, এইবাৰ ট্ৰেন্সফৰ্মাৰ! ৰাজ্যৰ প্ৰান্তে প্ৰান্তে বিদ্যুতৰ ট্ৰেন্সফৰ্মাৰ চোৰৰ টিঘিল-ঘিলনী– News18 Assam\nধন, সোণ নহয়, এইবাৰ ট্ৰেন্সফৰ্মাৰ! ৰাজ্যৰ প্ৰান্তে প্ৰান্তে বিদ্যুতৰ ট্ৰেন্সফৰ্মাৰ চোৰৰ টিঘিল-ঘিলনী\n»ধন, সোণ নহয়, এইবাৰ ট্ৰেন্সফৰ্মাৰ! ৰাজ্যৰ প্ৰান্তে প্ৰান্তে বিদ্যুতৰ ট্ৰেন্সফৰ্মাৰ চোৰৰ টিঘিল-ঘিলনী\nUpdated:July 19, 2021, 7:29 PM IST\nবিদ্যুৎ সংযোগ বিচিন্ন কৰি ট্ৰেন্সফৰ্মাৰটোৰ সকলো সা-সৰঞ্জাম লুটি লৈ যায় চোৰৰ দলে।\nLast Updated: July 19, 2021, 7:29 PM IST\nঅসমত ওলাইছে ব্যতিক্ৰম চোৰ! যিসময়ত ধন সোণ,ৰূপ অথবা মূল্যবান সামগ্ৰীৰ ওপৰত চোৰৰ শেনচকু থাকে তেনে সময়তে হোজাই জিলাৰ কাকীত ওলাইছে ট্ৰেন্সফৰ্মাৰ চোৰ।দিনে দিনে ট্ৰেন্সফৰ্মাৰ চোৰৰ টিঘিলঘিলিনী বাঢ়ি অহাত নিদ্ৰা হৰিছে বৃহত্তৰ কাকী অঞ্চলৰ ৰাইজৰ।\nচোৰে ইটোৰ পিছত সিটো ট্ৰেন্সফৰ্মাৰ চুৰি কৰি গাঁওখনত এতিয়া চলাইছে তাণ্ডৱ। শেহতীয়াকৈ ট্ৰেন্সফৰ্মাৰ চোৰে দুই নং কাকী ডিফলুব্লকৰ পথৰ কাষৰ পৰা চুৰি কৰি লৈ যায় বিদ্যুৎ সংযোগ হৈ থকা ট্ৰেন্সফৰ্মাৰ।\nবিদ্যুৎ সংযোগ বিচিন্ন কৰি ট্ৰেন্সফৰ্মাৰটোৰ সকলো সা-সৰঞ্জাম লুটি লৈ যায় চোৰৰ দলে।উল্লেখযোগ্য যে, কাকী আৰু উদালি অঞ্চলৰ পৰা এইকেইদিনত মুঠ চাৰিটা ট্ৰেৰন্সফৰ্মাৰ চুৰি হোৱা বুলি স্থানীয় ৰাইজে জনাইছে। ইপিনে ট্ৰেন্সফাৰ্মাৰ কেইটা চুৰি হোৱাৰ পিছতো শক্তি বিভাগৰ ফালৰ পৰা বিশেষ তৎপৰতা প্ৰদৰ্শন নকৰাৰ অভিযোগ উত্থাপিত কৰিছে অঞ্চলবাসীয়ে।\nFirst published: July 19, 2021, 7:29 PM IST\nThief Stolen Transformer


নিৰ্বাচন নেখেলাৰ পৰা আৰম্ভ কৰি মোদীৰ সাক্ষাৎকাৰলৈকে প্ৰিয়ংকা গান্ধীয়ে দিলে প্ৰতিটো প্ৰশ্নৰ উত্তৰ|priyanka-gandhi-answered-to-every-question-from-contesting-elections-and-pm-narendra-modis-interview– News18 Assam\nনিৰ্বাচন নেখেলাৰ পৰা আৰম্ভ কৰি মোদীৰ সাক্ষাৎকাৰলৈকে প্ৰিয়ংকা গান্ধীয়ে দিলে প্ৰতিটো প্ৰশ্নৰ উত্তৰ\nমই আচৰিত হৈছো, দেশৰ ইমানবোৰ সমস্যাৰ মাজত আমি আলোচনা কৰি আছো আম কেনেকৈ খাব লাগে: প্ৰিয়ংকা গান্ধী\nUpdated:April 28, 2019, 10:15 AM IST\nUpdated: April 28, 2019, 10:15 AM IST\nনিউজ18ৰ সৈতে এক এক্সক্লুছিভ সাক্ষাৎকাৰত কংগ্ৰেছ নেত্ৰী প্ৰিয়ংকা গান্ধীয়ে বাৰানসীৰ পৰা প্ৰতিদ্বন্দিতা নকৰাৰ পৰা আৰম্ভ কৰি প্ৰধানমন্ত্ৰী মোদীৰ সাক্ষাৎকাৰলৈকে প্ৰতিটো প্ৰশ্নৰ উত্তৰ মুকলিকৈ দিলে।\nলোকসভা নিৰ্বাচন ২০১৯ৰ বাবে ভাতৃ তথা কংগ্ৰেছ অধ্যক্ষ ৰাহুল গান্ধীক যেতিয়া প্ৰধানমন্ত্ৰী মোদীৰ বিৰুদ্ধে নিৰ্বাচনী ৰণনীতি প্ৰস্তুত কৰিবৰ বাবে ভগ্নী প্ৰিয়ংকা গান্ধীৰ প্ৰয়োজন হ’ল তেতিয়া প্ৰিয়ংকা উত্তৰ প্ৰদেশত দলৰ বাঘজৰী চম্ভালিবৰ কাৰণে ৰাজনীতিত নামি পৰিল। বাৰানসীৰ পৰা প্ৰিয়ংকা গান্ধীয়ে নিৰ্বাচন খেলিব বুলিও যথেষ্ট চৰ্চা হ’ল, অৱশ্যে অৱশেষত তেওঁ নিৰ্বাচনত ননমাৰ সিদ্ধান্তই গ্ৰহণ কৰিলে। কংগ্ৰেছ নেত্ৰীগৰাকীৰ সৈতে নিউজ18ৰ এক্সক্লুছিভ বাৰ্তালাপত বাৰানসীৰ পৰা প্ৰাথিত্ব প্ৰদান নকৰাৰ পৰা প্ৰধানমন্ত্ৰী নৰেন্দ্ৰ মোদীৰ সাক্ষাৎকাৰলৈকে প্ৰতিটো প্ৰশ্নৰ উত্তৰ দিলে।\nপ্ৰশ্নঃআপুনি বাৰানসীৰ পৰা নিৰ্বাচন নেখেলাৰ সিদ্ধান্ত কিয় গ্ৰহণ কৰিলে?\nউত্তৰঃবাৰানসীৰ পৰা নিৰ্বাচন নেখেলাৰ সিদ্ধান্ত সামূহিক নেতৃত্বই লৈছিল। ইয়াত মোৰ দায়িত্ব বহুত বেছি। বহুকেইজন প্ৰাৰ্থীয়ে বিচাৰিছিল যে মই তেওঁলোকৰ হৈ নিৰ্বাচনী প্ৰচাৰ চলাব লাগে, মই তেওঁলোকক নিৰাশ নকৰাৰ সিদ্ধান্ত গ্ৰহণ কৰিলো।\nপ্ৰশ্নঃআপুনি অক্ষয় কুমাৰৰ সৈতে প্ৰধানমন্ত্ৰী মোদীৰ সাক্ষাৎকাৰ চালেনে?\nউত্তৰঃকিছু অংশ চাইছো, সেই আমৰ অংশটো দেখা পাইছো। মই আচৰিত হৈছো, যেতিয়া দেশৰ যুৱকসকলৰ ওচৰত চাকৰি–বাকৰি নোহোৱা হৈছে, কৃষক প্ৰতাৰিত হৈছে, মহিলাসকলৰ ইমান সমস্যা! দেশৰ ইমানবোৰ সমস্যাৰ মাজত আমি আলোচনা কৰি আছো আম কেনেকৈ খাব লাগে।\nপ্ৰশ্নঃ লোকসভাৰ ৩০০ৰো অধিক আসনত ইতিমধ্যে ভোটিং হৈ গৈছে, আপোনাৰ অনুমান কি?\nউত্তৰঃমোৰ অনুমান, বিজেপিয়ে ডাঙৰ লোকচানৰ মুখামুখি হ’বলৈ গৈ আছে। ৩০০খন আসনত কংগ্ৰেছ আগত আৰু বিজেপি পিছত থাকিব।\nপ্ৰশ্নঃ আপুনি বহুবাৰ ইচ্ছা প্ৰকাশ কৰিছে যে ৰাহুল গান্ধী প্ৰধানমন্ত্ৰী হ’ব লাগে, এই নিৰ্বাচনৰ পিছত আপোনাৰ এনেকুৱা লাগিছে নে কি যে ৰাহুল প্ৰধানমন্ত্ৰী হ’ব পাৰিব?\nউত্তৰঃ মই এই কথা কেতিয়াও কোৱা নাই যে মই মোৰ ভাতৃৰ কাৰণে আনন্দ বিচাৰিছো। মই মাত্ৰ তেওঁৰ সফলতা বিচাৰিছো আৰু বিচাৰিছো যে তেওঁ যি কাম কৰে যাতে সফল হয়। পদৰ কোনো লালসা না মোৰ মনত আছে না তেওঁৰ মনত।\nউত্তৰ প্ৰদেশত কংগ্ৰেছৰ প্ৰভাৰী প্ৰিয়ংকা গান্ধীয়ে শণিবাৰে কংগ্ৰেছ প্ৰত্যাশী অন্নু টেণ্ডনৰ সমৰ্থনত উন্নাওত ৰ’ড শ্ব’ কৰিছিল। ইয়াৰ পিছতে বাৰাবাংকীৰ দেৱা শ্বৰীফ দৰগাহত চাদৰ দি দোৱা বিচাৰে। ইয়াতে স্থানীয় লোকক সাক্ষাৎ কৰি প্ৰিয়ংকা গান্ধীয়ে কয় ঈশ্বৰ একেজনেই। ইয়াৰ পিছতে প্ৰিয়ংকাৰ ৰেলী দেৱা শ্বৰীফ মাজাৰৰ পৰা আগলৈ যায়।


যোহন 1, অসমীয়া বাইবেল (ASMIRV) | The Bible App\n1আদিতে বাক্য আছিল; বাক্য ঈশ্বৰৰ সৈতে আছিল আৰু সেই বাক্যই স্বয়ং ঈশ্বৰ। 2এই বাক্য আদিতে ঈশ্বৰে সৈতে আছিল। 3তেওঁৰ দ্বাৰাই সকলো সৃষ্টি হ’ল আৰু যি সকলো হ’ল, সেইবোৰৰ এটাও তেওঁৰ অবিহনে নহ’ল। 4জীৱন বাক্যতেই আৰু সেই জীৱনেই সকলো মানুহৰ বাবে পোহৰ। 5সেই পোহৰ আন্ধাৰত উজ্বলি উঠিল আৰু আন্ধাৰে তাক পৰাভূত নকৰিলে।\n9সেই পোহৰ জগতলৈ আহিছিল আৰু সকলো মানুহকে পোহৰ দিয়া, সেই সত্য পোহৰ আছিল। 10তেওঁ জগততে আছিল; জগত তেওঁৰ দ্বাৰাই সৃষ্টি হৈছিল, কিন্তু জগতে তেওঁক নাজানিলে। 11যি জগত তেওঁৰ নিজৰেই, তেওঁ সেই ঠাইলৈ আহিল, কিন্তু তেওঁৰ নিজৰ লোকেই তেওঁক গ্ৰহণ নকৰিলে। 12কিন্তু যিমান মানুহে তেওঁক গ্ৰহণ কৰিলে আৰু তেওঁৰ নামত বিশ্বাস কৰিলে, সেই লোক সকলক ঈশ্বৰৰ সন্তান হ’বলৈ তেওঁ ক্ষমতা দিলে। 13তেওঁলোকৰ জন্ম তেজৰ পৰা বা মাংসিক ইচ্ছাৰ পৰা বা মানুহৰ ইচ্ছাৰ পৰা হ’ল, এনে নহয়, কিন্তু ঈশ্বৰৰ পৰাহে হৈছে। 14সেই বাক্যই মাংস#1:14 অৰ্থাৎ শৰীৰ ৰূপ ধাৰণ কৰিলে৷ হ’ল; অনুগ্ৰহ আৰু সত্যতাৰে পৰিপূৰ্ণ হৈ আমাৰ মাজত বসতি কৰিলে; তাতে পিতৃৰ একমাত্ৰ পুত্ৰ হিচাপে তেওঁৰ যি মহিমা, সেই মহিমা আমি দেখিলোঁ। 15যোহনে তেওঁৰ বিষয়ে সাক্ষ্য দি চিঞঁৰি ক’লে, “যি জনৰ বিষয়ে মই কৈছিলোঁ, এৱেঁই সেই জন। ‘যি জন মোৰ পাছত আহিছে, তেওঁ মোতকৈ আগ হ’ল, কাৰণ তেওঁ মোৰ পূৰ্বেও আছিল।”\n19যোহনে এই সাক্ষ্য দিলে: ইহুদী সকলে যিৰূচালেমৰ পৰা কেইজনমান পুৰোহিত আৰু লেবীক যোহনৰ ওচৰলৈ পঠালে। তেওঁলোকে আহি যোহনক সুধিলে, “আপুনি কোন?” 20যোহনে অস্বীকাৰ নকৰি মুকলিকৈ উত্তৰ দিলে, “ মই খ্ৰীষ্ট নহয়।" 21তেতিয়া তেওঁলোকে তেওঁক সুধিলে, “তেন্তে কোন? আপুনি এলিয়া নেকি?”\n22তেতিয়া তেওঁলোকে তেওঁক ক’লে, "তেনেহলে আপুনি কোন হয়? আমাক কওক যাতে যি সকলে আমাক পঠাইছে, তেওঁলোকক আমি উত্তৰ দিব পাৰো। আপোনাৰ নিজৰ বিষয়ে আপুনি কি কয়?” 23তেওঁ ক’লে,\n“ যিচয়া ভাৱবাদীয়ে যিদৰে কৈছিল,\nপ্ৰভুৰ পথ পোন কৰা।” #1:23 যিচয়া 40:3\n24যোহনৰ ওচৰলৈ যি সকলক পঠোৱা হৈছিল, তেওঁলোক ফৰীচী সম্প্রদায়ৰ আছিল। তেওঁলোকে যোহনক সুধিলে, 25“আপুনি যদি খ্ৰীষ্টও নহয়, এলিয়াও নহয় বা ভাৱবাদীও নহয়, তেন্তে কিয় বাপ্তিস্ম দিছে?” 26যোহনে তেওঁলোকক উত্তৰ দি ক’লে, “মই হ’লে পানীতহে বাপ্তিস্ম দিছো, কিন্তু আপোনালোকৰ মাজত এনে এজন থিয় হৈ আছে, যি জনক আপোনালোকে চিনি নাপায়। 27তেৱেঁই সেই লোক যি জন মোৰ পাছত আহিছে। মই তেওঁৰ ভৰিৰ পাদুকাৰ ফিটা খুলিবৰো যোগ্য নহওঁ।\n32তাৰ পাছত যোহনে সাক্ষ্য দি ক’লে, “মই স্বৰ্গৰ পৰা আত্মাক কপৌৰ নিচিনাকৈ নামি অহা, আৰু তেওঁৰ ওপৰত থকা দেখিলোঁ। 33মই তেওঁক চিনি নাপালো। কিন্তু যি জনে পানীত বাপ্তিস্ম দিবলৈ মোক পঠালে, তেৱেঁ মোক কৈছিল, ‘তুমি যি জনৰ ওপৰত আত্মাক নামি অহা দেখিবা, তেৱেঁ সেই জন, সেইজনে পবিত্ৰ আত্মাত বাপ্তিস্ম দিব।’ 34মই সেয়া দেখিলোঁ আৰু সাক্ষ্যও দিওঁ যে, এওঁ ঈশ্বৰৰ পুত্র।"\n37সেই দুজন শিষ্যই যোহনৰ কথা শুনি যীচুক অনুসৰণ কৰিবলৈ ধৰিলে। 38যীচুৱে মুখ ঘূৰাই তেওঁলোকক পাছে পাছে অহা দেখি ক’লে, “তোমালোকক কি লাগে?” তেওঁলোকে যীচুক ক’লে, “ৰব্বি, অৰ্থাৎ গুৰু, আপুনি ক’ত থাকে?” 39যীচুৱে তেওঁলোকক ক’লে, “আহা, চোৱাহি।" তেতিয়া তেওঁলোকে গৈ তেওঁৰ থকা ঠাই চালে আৰু সেই দিনা তেওঁৰ লগতে থাকিল, কাৰণ তেতিয়া প্ৰায় সন্ধিয়া হবলৈ হৈছিল।\n42আন্দ্রিয়ই চিমোনক যীচুৰ ওচৰলৈ লৈ আহিল। যীচুৱে তেওঁলৈ চাই ক’লে, “তুমি যোহনৰ পুতেক চিমোন, তোমাক কৈফা বুলি মতা হব।” “কৈফা" নামৰ অৰ্থ ‘পিতৰ’ অৰ্থাৎ শিল।\n46নথনেলে ফিলিপক ক’লে, “নাচৰতৰ পৰা কোনো উত্তম বস্তু জানো ওলাব পাৰে?” ফিলিপে তেওঁক ক’লে, “আহি চোৱাহি।” 47যীচুৱে নথনেলক নিজৰ ফালে আহি থকা দেখি, তেওঁৰ বিষয়ে ক’লে, “এওঁক চোৱা, এজন প্রকৃত ইস্রায়েলী লোক। তেওঁৰ ভিতৰত একো ছলনা নাই!" 48নথনেলে যীচুক সুধিলে, “আপুনি মোক কেনেকৈ চিনি পালে?” যীচুৱে উত্তৰ দি তেওঁক ক’লে, “ফিলিপে তোমাক মতাৰ আগেয়ে যেতিয়া তুমি ডিমৰু গছৰ তলত আছিলা, মই তেতিয়াই তোমাক দেখিছিলোঁ।”\n49নথনেলে তেওঁক উত্তৰ দিলে, “ৰব্বি, আপুনিয়েই ঈশ্বৰৰ পুত্ৰ! আপুনিয়েই ইস্ৰায়েলৰ ৰজা!” 50যীচুৱে উত্তৰ দি তেওঁক ক’লে, “তোমাক ডিমৰু গছৰ তলত দেখিছিলোঁ, এই কথা কোৱাৰ কাৰণেই বিশ্বাস কৰিছা নেকি? ইয়াতকৈয়ো অনেক মহৎ বিষয় তুমি দেখিবলৈ পাবা।” 51যীচুৱে ক’লে, “মই তোমালোকক সচাঁকৈয়ে কওঁ, তোমালোকে স্বৰ্গৰ দুৱাৰ মুকলি হোৱা দেখিবা আৰু ঈশ্বৰৰ দূত সকলে মানুহৰ পুত্ৰৰ ওপৰেদি উঠি যোৱা আৰু নামি অহা দেখিবা।”\nCopyright © 2017 Bridge Connectivity Solutions. Released under the Creative Commons Attribution Share-Alike license 4.0.\nMehr über die অসমীয়া বাইবেল erfahren\nErforsche যোহন 1 mit Vers


সন্দীপ নাহৰৰ আত্মহত্যাৰ সময়ত তেওঁৰ পত্নী ক'ত আছিল জানেনে? | Rupaliparda.com\nসন্দীপ নাহৰৰ আত্মহত্যাৰ সময়ত তেওঁৰ পত্নী ক’ত আছিল জানেনে?\nসন্দীপ নাহৰৰ মৃত্যুৱে আচলতে প্ৰত্যেককে শোকগ্ৰস্ত কৰি তুলিছে। কিন্তু জানেনে? অভিনেতা গৰাকীৰ মৃত্যুৰ সময়ত তেওঁৰ পত্নী কাঞ্চন তেওঁৰ সৈতে একেটা ফ্লেটৰ অইন এটা কোঠাতেই আছিল। মৃত্যুৰ পূৰ্বে সন্দীপে ফেচবুক লাইভ কৰে আৰু এখন চুচাইড নোটত তেওঁৰ মৃত্যুৰ বাবে দোষী সাৱস্ত্য কৰে নিজ পত্নী কাঞ্চনক; যেতিয়া তেওঁৰ এই ভিডিঅ’ ভাইৰেল হয় তেতিয়া অভিনেতাগৰাকীৰ পিতৃ বিজয় কুমাৰে কাঞ্চনক ফোন কৰে আৰু গোটেই কথাখিনি কয় যদিও সেই সময় বহুত দেৰি হৈ গৈছিল। খবৰনুসৰি সন্দীপৰ ভাতৃ মনীষে নিজেই কৈছিল যে, যিদিনা সন্দীপে আত্মহত্যা কৰে সেইদিনা কাঞ্চন আৰু সন্দীপৰ কাজিয়া হয় আৰু সন্দীপে নিজকে এটা কোঠাত বন্ধ কৰি তেওঁক আমনি নকৰিবলৈ কয়। কাঞ্চন আৰু সন্দীপ প্ৰেমৰ সম্পৰ্কত আছিল; তেওঁলোকে যোৱা আগষ্টত বিবাহ সম্পৰ্কত বান্ধি খায়। কিন্তু বিবাহৰ পিছতে তেওঁলোকৰ মাজত অত্যাধিক কাজিয়া হ’বলৈ লয়।\nSOURCE: Hindi Now\nঅভিনেতা গৰাকীৰ মৃত্যুক লৈ অক্ষয় কুমাৰেও এক পোষ্ট কৰি কয় যে, “সন্দীপ নাহৰৰ আত্মহত্যা খবৰে সকলোকে শোকগ্ৰস্ত কৰি তুলিছে। এজন হাঁহিমুখীয়া ন-জোৱান, যি খোৱাক লৈ নিষ্ঠাৱান। জীৱনবোৰ সঁচাকৈ অপ্ৰত্যাশিত; কেতিয়াবা যদি নিৰাশ হয় তেতিয়াহ’লে আপোনালোকে সহায় বিচাৰিবলৈ সংকোচ নকৰিব। আত্মাৰ বাবে শান্তি।”\nbollywood actor Bollywood Cinema Bollywood Films Bollywood Movie Bollywood News Sandip Nahar\nNexster Studios ৰ অন্যতম নিবেদন “শিপা”; কি কাহিনীৰে নিৰ্মিত ৱেব চিৰিজখন?\n“অনু’ৰ Eyes On the Sunshine” ৰ সম্পূৰ্ণ হৈছে শ্বুটিং চিড্যুলঃ


গুৱাহাটীৰ ৰাজপথত সমস্যাৰ অন্ত নাই পথচাৰীৰ : প্ৰথমবাৰৰ বাবে প্ৰকাশ পালে সমীক্ষা\nপথচাৰীৰ বাবে কিমান নিৰাপদ গুৱাহাটী মহানগৰী? গুৱাহাটী ( Guwahati )ৰ ৰাজপথত ক’ত কি সমস্যাত ভুগিবলগীয়া হয় জনসাধাৰণ? পোন-প্ৰথমবাৰৰ বাবে এক প্ৰণালীবদ্ধ অধ্যয়নৰ পাছত পোহৰলৈ আহিছে এই তথ্য।\nগুৱাহাটীৰ পৰিৱেশ শিক্ষণ কেন্দ্ৰ (Centre for Environment Education) নামৰ সংস্থাটোৱে চলোৱা ‘Walkability in Guwahati’ শীৰ্ষক এক ক্ষেত্ৰভিত্তিক অধ্যয়নত এই তথ্যসমূহ প্ৰকাশ পাইছে। বৃহস্পতিবাৰে গুৱাহাটী প্ৰে’চ ক্লাবত সংবাদিকৰ সৈতে এক মত বিনিময় অনুষ্ঠানত এই বিষয়ে জানিবলৈ দিয়ে সংস্থাটোৰ ৰাজ্যিক সমন্বয়ক ড০ সীমান্ত কলিতা আৰু প্ৰকল্প বিষয়া হিমাশ্ৰী ভট্টাচাৰ্যই।\nউল্লেখযোগ্য যে সমগ্ৰ বিশ্বৰ লগতে ভাৰতৰো কে’বাখনো আগশাৰীৰ মহানগৰীৰ ৰাজপথত পথচাৰীৰ নিৰাপত্তা, সা-সুবিধা আৰু অন্যান্য আন্তঃগাঁথনি সম্পৰ্কীয় সমীক্ষা চলি থাকে আৰু ‘Global Walkability Index’ৰ ভিত্তিত ইয়াৰ অধ্যয়ন হয়। কিন্ত তেনে সমীক্ষা অসমত এইয়ে প্ৰথম বুলি ড০ সীমান্ত কলিতাই জানিবলৈ দিয়ে।\nপৰিৱেশ শিক্ষণ কেন্দ্ৰ নামৰ সংস্থাটোৱে গুৱাহাটীৰ জি এচ ৰোড, ৰাধা গোবিন্দ বৰুৱা পথ, হেম বৰুৱা পথ, বাণীকান্ত কাকতি পথ, মণিৰাম দেৱান পথ, ৰাজগড় ৰোড আৰু এ’ টি ৰোডৰ দৰে অতি গুৰুত্বপূৰ্ণ পথত চলোৱা অধ্যয়নত প্ৰকাশ পাইছে বিভিন্ন বিসংগতি। সংস্থাৰ প্ৰকল্প বিষয়া হিমাশ্ৰী ভট্টাচাৰ্য্যই এক পাৱাৰ পইণ্ট উপস্থাপনৰ জৰিয়তে পথকেইটাত পথচাৰীয়ে সন্মুখীন হোৱা বিভিন্ন সমস্যা আঙুলিয়াই দিয়ে।\nসমগ্ৰ উত্তৰ-পূব ভাৰতৰ প্ৰাণকেন্দ্ৰ তথা ভাৰতৰ বাবে দক্ষিণ-পূব এচিয়াৰ দুৱাৰমুখ গুৱাহাটী মহানগৰীৰ মূল পথসমূহত পথচাৰীয়ে সন্মুখীন হোৱা বিভিন্ন অসুবিধা অধ্যয়নটোত স্পষ্ট হৈ পৰে। প্ৰকাশ পায় গুৱাহাটীৰ পদপথসমূহৰ তথৈবচ অৱস্থাৰ কথা। মহানগৰীৰ প্ৰতিটো গুৰুত্বপূৰ্ণ পথৰ পদপথসমূহৰ ক’ৰবাত যদি কোনোটো অংশ ভগ্ন অৱস্থাত আছে ক’ৰবাত আকৌ পদপথৰ ওপৰতেই দোকান বা স্থায়ী বা অস্থায়ী নিৰ্মাণ দেখা গৈছে। বিভিন্ন স্থানত আকৌ নাই পদপথত থকা ঢাকনি সমূহ বা আছে যদি খোলখোৱা অৱস্থাত আছে। তাৎপৰ্যপূৰ্ণভাৱে বিভিন্ন স্থানত পদপথৰ ওপৰতে আছে চৰকাৰীভাৱে নিৰ্মাণ হোৱা কিছুমান স্থাৱৰ-অস্থাৱৰ আন্তঃগাঁথনি।\nIndian Road Congress (IRC) ৰ নিৰ্দেশনা অনুসৰি নগৰাঞ্চলৰ পদপথসমূহ বহলে ন্যূনতম ২.৫ মিটাৰ হ’ব লাগে। কিন্তু গুৱাহাটীৰ কেবাটাও পথত পদপথ ইয়াতকৈ ঠেক পৰিলক্ষিত হয়। ইয়াৰ উপৰিও কেবাটাও পথৰ এফালেহে পদপথ আছে।\nসংস্থাটোৰ সমীক্ষাত ৰাজপথত বিভিন্ন আন্তঃগাঁথনিমূলক বিসংগতিৰ কথাও প্ৰকাশ পায়। উদাহৰণস্বৰূপে IRCৰ নিৰ্দেশনা অনুসৰি পথ পাৰ হওঁতে যাত্ৰী ৰ’ব পৰা কিছুমান নিৰ্ধাৰিত স্থান থকাৰ প্ৰয়োজন। কিন্তু গুৱাহাটীৰ ৰাজপথত এনে স্থানসমূহত সৌন্দৰ্যবৰ্ধনৰ বাবে বাগিচা পতা পৰিলক্ষিত হয়। ইয়াৰ উপৰি বিশেষভাৱে সক্ষম লোক চলা-ফিৰা কৰিবলৈ মহানগৰীৰ ৰাজপথ তথা পদপথত নাই সুবিধা। জেব্ৰা ক্ৰচিঙৰ ক্ষেত্ৰত ৰাইজৰ অসচেতনতা, বেছিভাগ পদপথত ৰেলিং নথকা আৰু পদপথৰ ওপৰত একাংশ অসচেতন লোকে গাড়ী ৰখাই থোৱা বিষয়টোৱেও এই অধ্যয়নত স্থান পায়।\nউল্লেখ্য যে পৰিৱেশ শিক্ষণ কেন্দ্ৰই ভাৰতৰ বিভিন্ন মহানগৰীত এনে সমীক্ষা চলাই থকা চুম নেট ইণ্ডিয়া (Sum Net India) আৰু আগশাৰীৰ শিক্ষা প্ৰতিষ্ঠান Tata Institute of Social Scienceৰ সহযোগত এই সমীক্ষা চলাইছিল। সংস্থাটোৰ ৰাজ্যিক সমন্নয়ক ড০ সীমান্ত কলিতাই জানিবলৈ দিয়া মতে অধ্যয়নৰ ভিত্তিত যুগুতোৱা এক প্ৰতিবেদন তেওঁলোকে অসম চৰকাৰলৈও প্ৰেৰণ কৰাৰ লগতে সমস্যাসমূহৰ সমাধানৰ ব্যৱস্থা গ্ৰহণৰ বাবে অনুৰোধ জনাব।


শনি, মই আৰু সেই ভদ্ৰ মহিলাগৰাকী-ডা° প্ৰাঞ্জলজ্যোতি দত্ত – ফটাঢোল\nJune 5, 2022 দৈনন্দিন\nশনি, মই আৰু সেই ভদ্ৰ মহিলাগৰাকী-ডা° প্ৰাঞ্জলজ্যোতি দত্ত\nশনিবাৰ। চেম্বাৰত বহি আছিলোঁ থমথমকৈ। লগত দুই এটা হামিও আছিল। শনি মন্দিৰ এটালৈ এবাৰ পৰিবাৰৰ সৈতে যাওঁতে শনিৰ মূৰ্তিলৈ চাই মূৰটো দোঁৱাই সেৱা এটা কৰি উঠাৰ পিছতে যেতিয়া এওঁৰ পৰা গম পালোঁ যে মূৰ দোঁৱালেই হেনো শনিয়ে মূৰত উঠি লয়হি আহি বুলি, সেই দিনাৰ পৰাই শনিবাৰ আহিলে কিবা ভয় ভয় লাগি থকা হৈছিল।\nদুৱাৰখন ঠেলি বেছ আহল বহল ভদ্ৰ মহিলাএগৰাকী সোমাই আহিল। ক’লোঁ,\n: বহক — বহিল।\nআমাৰ নিচিনা বেজবিলাকৰ অকল বেমাৰৰ কথাহে। বেমাৰ চালোঁ, ধৰাও পেলালোঁ। দৰৱ কেইপালি লিখিবলৈ লোৱাৰ আগেয়ে মহিলাগৰাকীক ক’লোঁ-\n: সৌখনত উঠি ওজনটো চাওকচোন।\nহেঁহো নেহোঁ কৰিছিল যদিও আকৌ এবাৰ কোৱাত মান্তি হ’ল।\nচকীৰ পৰা উঠিয়েই মহিলাগৰাকীয়ে ক’লে-\n: অকণমান টয়লেটৰ পৰা আহি লওঁ ছাৰ।\nমই বোলো ওজনটো চাই কৈ থৈ যাওক একেবাৰে- মই দৰৱ লিখি থাকোঁ।\n: নহয় মানে ছাৰ। মই এক্সট্ৰা ৱেইটৰ ক্ষেত্ৰত বৰ চেনচিটিভ। সেই কাৰণেহে—এক মিনিট লাগিব ছাৰ,\nমই তভক লাগিলোঁ। কোৱা মতেই আহিল যেনিবা মানুহগৰাকী, মই ভাবিছিলোঁ ঘূৰি নাহিবই নেকি!\nওজন জোখা মেচিনটোত উঠি দুবাৰমান ইফালে সিফালে চাই শেষত ভৰিৰ ওচৰত থকা স্কেলডাললৈ চোৱা দেখিলোঁ। মই ভাবিছিলোঁ হৈ গ’ল। পটাপত ৰোগীক বিদায় দিয়া মোৰ কাৰণেই ভাল। শনিবাৰ যে। নহ’ল।মেচিনৰ পৰা নামি আকৌ এবাৰ ইফালে সিফালে চালে আৰু তাৰ পিছত, পিছল মজিয়াত খুপি খুপি খোজ দিয়াৰ নিচিনাকৈ পাৰিলে মেচিনটোত হেঁচা নিদিমেই যেন কৰি মেচিনত উঠিল। মহিলাই এবাৰ আকৌ মিটাৰলৈ চালে।তাৰপিছত পিন্ধি থকা চশমাযোৰ খুলি লৈ আকৌ এবাৰ কামখিনিৰ পুনৰাবৃত্তি কৰিলে। তাৰপিছত তৎক্ষণাৎ নামি আহি মোৰ ওচৰতে থিয় হ’লহি। মই সুধিলোঁ-\n: কওক কিমান পালে ওজন?\n: ছাৰ এনেয়ে খালী চকুৰে দেখাটো কওঁনে, চশমা পিন্ধি দেখাটো কওঁ?\nকি কথা সোধে মহিলাই। মই তথাপি ভদ্ৰভাবেই ক’লোঁ,\n: যদি চশমা পিন্ধি ভালকৈ দেখা পায় সেইটোকে কওক,\n: ছল্লিশ কেজি ছাৰ,\nমানুহ গৰাকীয়ে টপৰাই ক’লে।\nআও এইহেন মহিলাগৰাকী দেখোন তেনেই কপাহ এজোলাহে। বিশ্বাস নাই হোৱা দেখোন। মই মানুহগৰাকীক আকৌ এবাৰ মেচিনটোত উঠিবলৈ ক’লোঁ। উঠিব খোজা নাছিল যদিও আকৌ কোৱাত উঠিল। কাঁটা কঁপি কঁপি আশীত ৰ’লগৈ।\n: আপোনাৰ ওজন আশী কেজি। আপুনি কেনেকৈ চল্লিশ কেজি পালে। এয়া চাওক এইট আৰু জিৰ ওলায়েই আছে-\nমই আচৰিত হৈ ক’লোঁ।\nভদ্ৰমহিলাই অলপ সময় তললৈ মুখ কৰি থাকি শেষত ক’লে-\n: ছাৰ, আচলতে কি জানে। আমিয়েই যদি আমাৰ অসমীয়া ভাষাটোক জীয়াই নাৰাখোঁ, কোনে ৰাখিব। সেইবাবেহে মই মিটাৰে দেখুওৱা সংখ্যাটো অসমীয়াত পঢ়ি ৪০ বুলি ধৰিছোঁ ছাৰ। মোক সেইবুলি ধৰিয়েই দৰৱ দিয়ক ছাৰ,\nকাহ এটাই হঠাৎ ছতহা মাৰি ধৰিলেহি। “মই পানী এঢোক খাই আহোঁগৈচোন দেই”- বুলি মহিলাক কোঠাতে বহুৱাই\nবাহিৰৰ বাৰাণ্ডা পালোঁহি। দীঘলকৈ টানি উশাহ এটা ল’লোঁ। বুজিলোঁ- লাগিব, লাগিবই- আজি মোক অক্সিজেন অকণমান সৰহকৈয়ে দৰকাৰ হ’ব।\nনাই নাই- অতি সোনকালে লোহাৰ আঙুঠি এটা আঙুলিত ভৰাব লাগিব।শনিৰ হেনো লোহালৈ বৰ ভয়, বৰ বেছি ভয়!\n« মূল: পাঠশালাৰ পণ্ডিত মহাশয়,গল্পকাৰ:বঙ্কিমচন্দ্ৰ চট্টোপাধ্যায়,অনুবাদ-উপাসা ভাগৱতী\nজীৱনৰ বাটে ঘাটে -ৰিণ্টুমনি দত্ত »


#আবিৰ খণ্ড (৮৪) – আবিৰ\nAugust 22, 2021 September 18, 2021 Indranee Sharma\nককাৰ মৃত্যৰ সম্পূৰ্ণ ছটা মাহ পাৰ হৈ যোৱাৰ পাছত, ককাৰ ৰূমৰ বিছনাৰ সন্মুখৰ খালি দেৱালখনত আউজি আমি দুটা আকৌ বহিছোঁ।\nসৰুতে এনেকৈ তলত বহি আমি ককাৰ পৰা সাধু শুনিছিলোঁ।\nআমি মানে মই আৰু আয়ু।\nসি নাহিল, ককাৰ ঢুকোৱাৰ খবৰ পায়ো সি নাহিল, সৱেই তাক বেয়া পাইছিল, মই নাই পোৱা।ভালকৈ জানো মই তাক।নোৱাৰে সি মুখা-মুখি হ’ব,পলাই ফুৰিব কেইদিনমান।মনে মনে ভাৱিব হয় যদি মিছা হওঁকচোন।সি এনেকুৱাই, মোৰ বাবে সেইকাৰণে সি থুপুতকৈ অলপো বেলেগ নহয়।ইমানদিনে ফোনত কথা পাতিলেও সি কেতিয়াও ককা ঢুকোৱাৰ কথা মোক কেতিয়াও নকয়।মই ক’লেও সি লৰালৰিকৈ ফোনটো থৈ দিয়ে।\n:আমি যে আগতে ইয়াত বহি লিচু গুটিত জুইশলা কাঠি ভৰাই ঘূৰাইছিলোঁ, তোৰ মনত আছে?\n:তই সদায় নিজৰ টো ভাঙি মোৰ পৰা কাঢ়ি নিয়।আগৰ পৰাই ডাকু এজনী।\n:ইমান দিন কিয় নাহিলি আয়ু?ইয়ালৈ আহিব লাগিব বুলিয়েই ঘৰলৈও ইমান দিন নহাকৈ থাকিলি।কেলেই এনেকুৱা তই?সৱ আহিল, কোনো নহাকৈ নাই থকা, তোৰ বাহিৰে।\n:অলপ তো পামেই ন।\n:মায়ে যেতিয়া খবৰটো দিছিলে, মই চিধাই তোৰ পুৰণা ঘৰটোলৈ দৌৰিছিলোঁ, কিজানি ককাক আকৌ দেখি যাওঁ।কিমান দেৰি যে গেইটৰ সন্মুখত ৰৈ থাকিলোঁ।তাৰ পাছতো বহুত দিন অফিচৰ পৰা আহি সেইখিনিলৈ যাওঁ।মোৰ ভয় লাগে বুলি তয়ো জান।সঁচা বুলি জানিলেও কিছুমান কথা ফেছ কৰিব নোৱাৰো।মই পলাই ফুৰিয়েই ভাল পাওঁ।\n:হম।তোক মিছ কৰিছিলোঁ বহুত,আমাৰ আগৰ কথাবোৰ পাতিবলৈ কোনো নাছিল মোৰ লগত।মই এইটো ৰূমত ৰাতি ৰাতি অকলে বহি থাকোঁ, বহুত মনত পৰে তেতিয়া তোলৈ।\n:অনিৰুদ্ধ আছে তোৰ লগত এতিয়া, মই আঁতৰি যোৱা ভাল নহ’ব জানো।\nসি কি বুজাইছে ময়ো বুজিছোঁ।\n:যাব মন কৰিছ যা।মই থাক বুলি যে নকওঁ তয়ো জান।কিন্তু তোৰ আৰু অনিৰুদ্ধৰ মাজত মই কেতিয়াও তুলনা কৰি পোৱা নাই আয়ু।তয়ো ভালকৈয়ে জান মই তোক কিমান ভাল পাওঁ।তই মোতকৈ সৰু, সৰুৰেপৰাই ভাইটিৰ নিচিনাকৈ ভাবি আহিছোঁ।বহুত মৰম কৰোঁ তোক\nতোৰ মনত কি আছে মই এতিয়া জানো, সেইবুলি মই অনিৰুদ্ধৰ দৰে তোক ভাবিব নোৱাৰোঁ।কেতিয়াও নোৱাৰোঁ।জোৰ কৰি প্ৰেম নহয় আয়ু।যদি মোৰ জীৱনত অনিৰুদ্ধ নাহিলেও হেঁতেন,তেতিয়াও মই কেতিয়াও তোক সেই স্থান নিদিলোঁহেঁতেন।তই বুজিলে বুজিবি নুবুজিলে নাই।কিন্তু এটা কথা জানিবি, তই নাথাকিলে মই মোৰ গোটেই শৈশৱটোকে মচি পেলাব লাগিব।\nসি মনে মনে আছে, এনেকুৱা এটা দিন আহিব বুলি মই ভবা নাছিলো।সি যদি ভাবিছিল মই নাজানোঁ।\n:তই বহুত বেলেগ হ’লি ,এতিয়া আগৰ ‘জাপৰী গোসাঁনী’ হৈ থকা নাই।\n:সময়ে সৱকে সলনি কৰি দিয়ে।\n:মই একেই আছোঁ, সৱ সদায় একেই হৈ থকা হ’লেই ভাল আছিল।আমি দুটা আৰু ককা আগৰ নিচিনাকৈ থাকিব পৰা হ’লে!\n:আমি জানো সৰু হৈ আছোঁ?\nসি উত্তৰ নিদি হুমুনিয়াহ কাঢ়িলে।কিছু সময় মনে মনে থাকি ক’লে\n:US গৈ আছোঁ মই।\n:দুমাহ পাছত যাব লাগে।অলপ যোগাৰ বাকী আছে।\n:কোৱা নাই কিয়?\n:আজিকালি মিছা কথা খুব ধুনীয়াকৈ ক’ব পৰা হ’লি।\nMS কৰিবলৈ যাব সি।আগতে মই পঢ়িবলৈ কৈ কৈ ভাগৰি যাওঁ, এতিয়া নিজেই সৱ কৰিব পৰা হ’ল।সুখী হৈছোঁ তাৰ কাৰণে।আয়ুক মই কিমান মৰম কৰোঁ সি নাজানে, নালাগে জানিব।সদায় প্ৰাৰ্থনা কৰোঁ তাৰ কাৰণে,আজীৱন সি মোৰ প্ৰাৰ্থনাত থাকিব।\nতাৰ কি যোগাৰ হোৱা নাই মই ভালকৈয়ে বুজিছোঁ।\n:আয়ু ককাই তোৰ কাৰণে গিফ্ট এটা থৈ গৈছে, মোক দি দিবলৈ কৈছিল।লৈ যাবি আজি।\n:মনত নাই? আগতে যে আমি ককাক খুচুৰা পইচা বোৰ আনি দিওঁ, আমি ডাঙৰ হোৱালৈ সেইবোৰ বহুত বেছি হৈ যাব বুলি কয় ককাই, মোৰ খিনি মই ল’লো, তোৰ খিনি থৈ দিছোঁ।\n:ওহোঁ, ককাই চেক লিখি গৈছে আমাৰ দুইটাৰে নামত।\nসি জানে, সেইয়া মই কোৱা কথা।তাক এতিয়া দৰকাৰ হৈছে, কিন্তু আগৰ নিচিনাকৈ সি মোক আজিকালি নোখোজে।কিন্তু মইতো তাক নুবুজা নহয়।\nএমাউন্ট টো লিখি তাৰ হাতত দিলোঁ।\n:পিছত ডলাৰত ঘূৰাই দিবি।ধাৰলৈ দিছোঁ।বেংকৰ লোণ বুলি ল।\nসি হাত পাতি ল’লে।\nএটা পইচাও যদি সি সাঁচিবলৈ শিকিলেহেঁতেন।আজি এনেকুৱা নহয়।গাহৰি আৰু বিয়েৰতে দৰমহা শেষ চাগে।\n:আয়ু,মই অনিৰুদ্ধৰ লগত বিয়াৰ কথা ভাবিছোঁ।\n:তই থাকিবিনে?যদি বেয়া পাৱ..\n:থাকিম, কিন্তু গিফ্ট নিদিওঁ, পইচা নাই মোৰ।\nআৰু বহুত কথাই পাতিলোঁ আমি।কিমান কথা যে আছিল আমাৰ মাজত। আজিয়েই যেন সৱ পাতি শেষ কৰি পেলাম।\n:অনন্যা,অনিৰুদ্ধ তোৰ কাৰণে পাৰফেক্ট।মই প্ৰথমতে তাক বহুত সন্দেহ কৰিছিলোঁ।কিন্তু সি যেনেকৈ থুপুক একচেপ্ট কৰিছে, মানিছোঁ সঁচাকৈ।তই হেপ্পী থাকিবি মই জানো।\n:কিন্তু অলপ চেনি হয় আকৌ বেয়া নাপাবি।আগতে যে সেই টানিয়াজনীৰ লগত ঘূৰি ফুৰে।\n:দুইটাকে কম বকিলোঁ নে এটা টাইমত।\nদুইটাই বাগৰি বাগৰি হাঁহিছোঁ।কথাবোৰ এনেকুৱাই।\nকিছুমান স্পেচিয়েল মানুহৰ লগতহে স্পেচিয়েল কথা শ্বেয়াৰ কৰিব পাৰি।আয়ু মোৰ ওচৰত সদায় থাকিব।’স্পেচিয়েল’ হৈ।সেই স্থান আন কোনেও ল’ব নোৱাৰে।কাকো নিদিওঁ মই।\nআবেলিৰ পৰা কেতিয়া সন্ধিয়া পাৰ হ’ল আমাৰ খবৰ নাই।তৰাৰ কোলাত শোৱাৰ পৰা উঠি চকু মোহাৰি মোহাৰি থুপু।আয়ুক দেখি গোটেইটো ক’ব নোৱাৰা হৈছে।\n‘পেটু মামা’ ৰ পেটত ঘুছিয়াবলৈ দৌৰি আহিল।\n:মোলে কি আনিথা?\nআৰু দুয়োটাকে চাই মই মোৰ বুকুখন আকৌ এবাৰ মমতাৰে উপচি পৰিল।\nআয়ুৰ কাৰণে পোলাও চিকেন বনাবলৈ উঠি আহিলোঁ।\nমা আৰু যোগেশদাৰ লগত দিনে নিশাই কাম কৰি অৱশেষত মাৰ সপোনটোক অলপ হ’লেও আকাৰ দিব পাৰিলোঁ।বগা বাংলোৰ ওপৰত পাঁচটা কোঠাৰ এটা ঘৰ হ’ল।নতুন ফলক লাগিল “আশাপূৰ্ণা -Womens Refuge”।\nনতুন মানুহক নিযুক্তি দিয়া হ’ল।বাতৰিত প্ৰচাৰ হোৱাৰ পাছত অহা ইটোৰ পিছত সিটো ফোনে মা আৰু মোক আমাৰ সমাজখনৰ বিভৎস ৰূপ এটাৰ লগত চিনাকি কৰাই দিলে।\nআজিও মনত আছে, যেতিয়া পূজা নামৰ একৈশ বছৰীয়া ছোৱালীজনীক আমি ইয়ালৈ লৈ আনিছিলোঁ।গোটেই গাতে দাগ, আগফালৰ দাঁত দুটা ভগা,মদাহী বাপেকে ধাৰ মাৰিব নোৱাৰি বিক্ৰী কৰি দিয়াৰ দৰে মানুহ এটাৰ লগত বিয়া দিছিল তাইক।তাৰ পাছত নৰকৰ জীৱন দুবছৰ কটাই শেষত ওচৰৰ মানুহৰ সহায়ত আমাৰ ওচৰ পাইছিল।\nতাৰ পাছত আনিছিলোঁ উপাসনা বাইদেউক।সম্ভ্ৰান্ত ঘৰৰ বোৱাৰী, অধ্যাপকৰ পত্নী।মুখৰ আধা অংশ এচিডে পুৰি পেলালে।বিয়াৰ ষোল্ল বছৰৰ পিছতো সন্তান দিব নোৱাৰাৰ বাবে স্বামীয়ে দ্বিতীয় বিবাহ কৰিব খুজিছে।আপত্তি কৰাৰ বাবে শাস্তি এইয়া।মাক দেউতাক নথকা ঘৰখনত ভায়েক দুজনে নাৰাখে, তেওঁলোকৰ সৰু সৰু ল’ৰা ছোৱালীয়ে ভয় খায় হেনো বাইদেউৰ জ্বলি যোৱা মুখ খন দেখিলে।\nআৰু মই অতদিনে নিজৰ দুখ খিনিকে লৈ কান্দি আছিলোঁ।এতিয়া এনে লাগে, যদি সমাজৰ প্ৰতি জনী নাৰীয়ে নিজৰ কাহিনী ক’বলৈ হয়, এই পৃথিৱীত চকুপানীৰ এখন সাগৰ অহৰহ বৈ থাকিব।\nমৌনতাত ডুব যোৱা কাহিনীবোৰ চাগে কিমান বেছি ভয়ংকৰ!\nলাহে লাহে আমাৰ ইয়াত বাৰগৰাকী মহিলাক আশ্ৰয় দিলোঁ।তেওঁলোকৰ খোৱা বোৱাৰ পৰা চিকিৎসালৈকে সকলোবোৰ মায়ে নিজেই চায়।সহায় কৰিবলৈ ওচৰৰে ছোৱালী এজনী নিজেই আগবাঢ়ি আহিছিল।লাহে লাহে মায়ে মানুহৰ মাজলৈ আকৌ উভতি গৈছে।বহুতো কলেজীয়া ছোৱালী আজিকালি আমাৰ ইয়ালৈ আহে।যি পাৰে সহায় কৰে।মাৰ লগত কথা পাতে।মাৰ হেৰাই যোৱা হাঁহিটো আকৌ ঘূৰি আহিল।অকল সেইয়াই নহয়,মায়ে তেওঁলোকৰ সংস্থাপনৰ কাৰণেও কাম কৰি আছে।মা এগৰাকী স্বয়ংসম্পূৰ্ণ নাৰী হৈ জিলিকি উঠিছে।মাক বেয়া পোৱা মানুহেও মাৰ এই কামক প্ৰশংসা কৰিবলৈ বাধ্য হৈছে।মায়ে যেতিয়া আশ্ৰিত মহিলাসকলক সাহস দিয়ে, মই দূৰৈৰ পৰাই চাই থাকোঁ।\nআৰু সৱৰে মাজত আমাৰ হিৰো থুপু।সৱৰে মৰমত গোটেইটো গদগদ।আজিকালি মোক পাত্তাই নিদিয়া হৈছে।দিনৰ দিনটোত বাইদেউ সকলৰ মাজত থাকে।ক খ লিখে, আম আঁকে।\nচিঞৰি চিঞৰি গান গায়।\nঅকলশৰীয়া মানুহবোৰৰ মুখত সি হাঁহি এটা আনি দিয়ে, আৰু সেই হাঁহিটো ভগাই লৈ মা আৰু মই সুখী হওঁ।\nসাহস নকৰে এতিয়া ইয়ালৈ আহি উৎপাত কৰিবলৈ।কেতিয়াবা আহি নিজৰ অধিকাৰ দেখুৱাই দুই এটা উপদেশ দিয়ে।আমি মনে মনে শুনি থাকোঁ।তাৰ পাছত অহাৰ দৰেই উভতি যায়।\nমাৰ স্পষ্ট কথা..”আপোনাৰ যেতিয়াই ইচ্ছা আহিব পাৰে, যেতিয়াই ইচ্ছা যাব পাৰে।মাত্ৰ মই সেই লৈ মোৰ ঘমাব নোৱাৰোঁ, সময় নাই মোৰ”।\nককাৰ প্ৰতি, মাৰ প্ৰতি ,জানকী কাননৰ প্ৰতি মোৰ এতিয়াও বহুত দায়িত্ব আছে।কৰি যাম সদায়।কিন্তু এতিয়া যে অনিৰুদ্ধৰ পৰা আঁতৰি থকাটো মোৰ বাবেও কষ্টকৰ।প্রতিটো সুখ দুখত মোৰ কাষত থকা মানুহজনক আৰু কিমান দিন নিজৰ পৰা, থুপুৰ পৰা আঁতৰাই ৰাখিম!\nএটি সন্ধিয়া আমি বাৰাণ্ডাত বহি চাহ খাই আছোঁ..\n:মাজু, কামবোৰ হ’ল।তই জীয়েকৰ সৱ দায়িত্ব পালন কৰিলি।এতিয়া মোক মাক হৈ কামবোৰ কৰিবলৈ দে।পাৰিলেতো সদায় তোক লগতে ৰাখিলোঁ হেঁতেন, কিন্তু স্বাৰ্থপৰ নহওঁ।তোৰ সুখ অনিৰুদ্ধৰ লগত।থুপুৰ বাবে তহঁত দুটা সোনকালেই একেলগ হোৱাটো জৰুৰী।বিয়া পাতিবলৈ মোৰো ইচ্ছা নাই, তোৰো নাই, তেওঁলোকৰ লগত পাতি কি কয় চাওঁ।কিন্তু দেৰি নকৰোঁ আৰু।\n:তুমি যি ভাল দেখা।\n:আয়ৈ, তই লাজ কৰিছ নেকি।\nহাঁহি হাঁহি মায়ে মোক চপাই ল’লে বুকুৰ মাজত।তাৰ পাছত আৰু একো কথা কোৱা নহ’ল।মাৰ চকুপানীবোৰ মোৰ চুলিত পৰাহে অনুভৱ কৰিলো।\nমায়ে তেওঁৰ মাক-দেউতাকৰ লগত ইতিমধ্যে সকলো কথা আলোচনা কৰিছে।এতিয়াও তেওঁৰ আইতাকে মোক মানি লোৱা নাই।মই সেইখন ঘৰত তেখেত থকালৈকে সোমাব নোৱাৰোঁ।কিন্তু তেখেতে অনিৰুদ্ধৰ সুখৰ বাবে বিয়াত সন্মতি দিছে।তেওঁলোকৰ পৰিয়ালৰ বহুতৰে আপত্তি থকাৰ বাবে আমাৰ কোনোধৰণৰ ‘গ্ৰেণ্ড ৱেডিং’ হ’ব নোৱাৰে।অৱশ্যে মই বা অনিৰুদ্ধ কোনো এজনেই সেইয়া বিচৰা নাই।আমাৰ বাবে বিয়া মাত্ৰ এটা ফৰ্মেলিটি হে।নহ’লেও আপত্তি নাই।মাত্ৰ তেওঁৰ মাক দেউতাকে কৰিব খোজা সামান্য নিয়মখিনি আমি মানি লৈছোঁ।আৰু সেইমতে মায়ে সকলো যোগাৰ কৰিছে।\nদেউতাক মই নিজেই ফোন কৰি জনাইছো।\nনাহে তাৰমানে।হ’ব ।যি যেনেকৈ সুখী, তেনেকৈয়ে থাকক।\nসকলো যোগাৰ হোৱাৰ পাছতহে দৰাক জনোৱা হৈছে।তাকো এসপ্তাহৰ আগত।\n:আপুনি ইয়ালৈ আহিব লাগিব?\n:Okkay, so you both are coming with me this time right?\n:Okay ,I will bring you, Thupu and your ‘Nope’ all together.\nএই সকলোবোৰৰ মাজত এখন যুদ্ধ আকৌ যুঁজিছোঁ মই।কাকো খুলি ক’ব নোৱাৰা।কাকো বুজাব নোৱাৰা।মাৰ ফেচবুকৰ একাউন্টৰ পৰা বিচাৰি বিচাৰি উলিয়ালো এটা পুৰণা নাম।কলেজৰ সেই চুলি কেঁকুৰা, চকু ডাঙৰ ল’ৰাটোৰ।\nনাই, তাৰ প্ৰতি মোৰ আজিও প্ৰেম নাই,তেতিয়াও নাছিল।কিন্ত তাক এবাৰ জনাবৰ ইচ্ছা হ’ল।ক’বৰ মন গ’ল মোক জীয়াই ৰখা থুপু তাৰ বাবেই মোৰ জীৱনলৈ আহিল।কিন্ত তাৰ পিছত কি হ’ব সেইয়া ভাৱি আকৌ বাৰে বাৰে ৰৈ যাওঁ মই।\n“Hi,Ananya here, please give meacall at this number..99…\nমোক আচৰিত কৰি এটা ইণ্টাৰনেচনেল ফোন কল পিছদিনাই আহিল।একেবাৰেই অচিনাকি যেন লগা এটা মাত।\nকোনো আন্তৰিকতা নাছিল।অত্যাধিক ব্যস্ত যেন লাগিল।সাহিল।যাৰ লগত মাত্ৰ এটা নিশাৰ ভুলৰ বাবেই মোৰ জীৱন সলনি হৈ গৈছিল..\nকথা বহলাই থকাৰ ইচ্ছা মোৰো নাছিল..থুপুৰ কথা কোৱাৰ লগে লগে সিফালৰ পৰা প্ৰতিক্ৰিয়া এনেধৰণৰ আছিল যেন মই গৈ তাৰ ডিঙিত ওলমি হে দিম।সি বৰ্তমান তাৰ প্ৰেমিকাৰ সৈতে লিভ-ইনত থাকে, দুয়োটা একেলগে পঢ়িবলৈ UK লৈ গৈছে,তাতেই একেলগে আছে।মোক বা থুপুক লৈ সি ব্যস্ত হোৱাটো মই বিচৰাও নাছিলোঁ।মাত্ৰ জনোৱাটো মোৰ দায়িত আছিল।পালন কৰিলোঁ।\n:How stupid Ananya,you should have gone for abortion,I mean, you were too young, and we never loved each other right, it was all because of that weed..\n: Enough Sahil, enough.\nবুকুৰ পৰা গধুৰ শিল এটা আঁতৰাই পেলালোঁ।নাই, কোনো অপৰাধবোধ এতিয়া মোৰ নাই।থুপু মোৰ,কেৱল মোৰ।\nতাৰ দায়িত্ব, তাৰ অধিকাৰ, সকলোবোৰ কেৱল মোৰ।\nনতুন জীৱনলৈ আগবাঢ়ি যাবলৈ ইয়াতকৈ ডাঙৰ সকাহ আৰু মোক নালাগে।সেই পুৰণি অধ্যায় মই চিৰদিনৰ বাবেই জপাই থ’লো।খুলি নাচাওঁ কোনোদিন।\nঅপেক্ষা মাথোঁ অনিৰুদ্ধৰ।\nহয়, তেওঁ কোৱাৰ দৰেই মোক আৰু থুপুক নিবলৈ তেওঁ আহিল।\nতেওঁৰ বেংগালুৰুৰ ঘৰত মোক আদৰিবলৈ ৰৈ থাকিল তেওঁৰ মাক-দেউতাক আৰু তেওঁৰ দুগৰাকী সম্বন্ধীয় ভনীয়েক।তেওঁলোকৰ নিয়মখিনি তাত কৰিব লাগিব।\nঅৱশেষত, বাখৰুৱা সপোন এটাৰ হাতত ধৰি মই নতুন জীৱনলৈ খোজ ল’লো।\nব’হাগৰ এটা কপৌফুলীয়া দুপৰীয়া মই বগা বাংলো এৰি যাবলৈ ওলালোঁ।ঘৰখন ফুল আৰু আমডালিৰে সজাই তুলিছে মা তৰা আৰু সকলো মিলি।উখল মাখল পৰিৱেশ।অগতানুগতিক বিয়া আমাৰ।কোনো মন্ত্ৰ নাই, পুৰোহিত নাই।আছে কেৱল অকৃত্ৰিম মৰম ভালপোৱা আৰু আশীৰ্বাদ।\nগুণাৰ ফুল বচা বগা পাটৰ কাপোৰ সাজ পিন্ধি ৰূমৰ পৰা ওলাই আহোঁতেই মায়ে হুকহুকাই কান্দিলে।সৰু খোপা এটা বান্ধি ৰাতিপুৱাই অনিৰুদ্ধই আনি দিয়া গোলাপ পাহ গুঁজি লৈ মই কইনা সাজিলোঁ।\nবছ, সিমানেই সাজোন কাচোন।\nককাৰ ইচ্ছামতেই মায়ে অনিৰুদ্ধক আনি দিয়া পাটৰ ধুতি পাঞ্জাৱী পিন্ধি মোৰ সপোনৰ ৰাজকোঁৱৰ আহি মোৰ কাষত থিয় হ’ল।মায়ে একো নাজানে।\nআয়ুৰ মাকে শিকাই দিবলগীয়া হৈছে সৱ।পাকঘৰত চাউল ছটিয়াই দে,গোসাঁইঘৰত ছটিয়াই দে, ইটো কৰ সিটো কৰ।দুয়োটাই এতিয়া থাপনাত সেৱা কৰ।\nজোঁৱাইকো সেৱা কৰ।\nথাপনাৰ সন্মুখতে অনিৰুদ্ধই মোৰ ভৰি চুই দিওঁতে সৱেই হাঁহি দিলে।\n:What?I resepect you too right?So?\nনিজৰ জীৱনৰ দুখবোৰ একাষৰীয়া কৰি আশ্ৰিত প্ৰতিগৰাকী বাইদেৱে মোক হিয়াভৰি আশীৰ্বাদ দিছে।মোৰ কাষে কাষে থুপু।\nঅনিৰুদ্ধই লৈ অনা কোট পেণ্ট পিন্ধি গোটেইটো ডাঙৰ ল’ৰা।\nমা ভাগৰ বিয়া পাতিথে, দৰা সি নিজেই।\nমায়ে দুৱাৰ ধৰি উলিয়াই দিছে মোক,কাষত আয়ুৰ মাক আৰু উপাসনা বাইদেউ।মাক ইমানকৈ কন্দা মই কেতিয়াও দেখা নাই।মেলি থোৱা হাত দুখন তেনেকৈয়ে কঁপি কঁপি চাদৰ খন ধৰি আছে।থুপুৰ হাতত ধৰি মাৰ হাতৰ তলেদি সৰকি ওলাই আহিছোঁ।\n:লগতে বেংলু যাবাই চোন ইমান কেলেই কান্দিছা আশা।তাত এৰি থৈ আহোঁতে কান্দিবলৈ আছেই।\nআয়ুৰ মাকৰ বুজনিয়ে ৰখাব পৰা নাই মাৰ কান্দোন।\nতৰা, বাহাদুৰ ,যোগেশদা সৱৰে পৰাই বিদায় লওঁতে শোক এটাই মোক খুন্দা মাৰি ধৰিছে।\nড্ৰয়িংৰূমত থকা ককাৰ ডাঙৰ ফটোখনত সেৱা কৰোঁতে মোৰ লগতে অনিৰুদ্ধ আৰু মায়েও কান্দিছে।মনে মনে এটাই কৈছোঁ\n“ককা, এইখন ঘৰ মই এৰি যোৱা নাই, মোৰ প্ৰথম ঘৰ এইখনেই, মই প্ৰথমে এইখন ঘৰৰ ছোৱালী, পিছতহে কাৰোবাৰ পত্নী, কাৰোবাৰ বোৱাৰী।সমাজৰ নিয়ম মই ওলোটাই দিম।তাৰ বাবে যদি মই স্বাৰ্থপৰ হওঁ, মোৰ আপত্তি নাই।আহি থাকিম তোমাৰ ওচৰলৈ,আইতাৰ ওচৰলৈ, ‘জানকী কাননলৈ’।আমাক আশীৰ্বাদ কৰিবা সদায়।”\nককা আইতাৰ সমাধিত দুপাহ ফুল দি বিদায় ল’লো।\nনিয়মবোৰ কৰি অনিৰুদ্ধই কাপোৰ সলাই আহিল, মোৰহে কিয় নাজানো, মন নগ’ল।মায়ে দিয়া কাপোৰযোৰ পিন্ধিয়েই এয়াৰপোৰ্টলৈ ওলালোঁ।\n:Are you comfortable?\nপাটৰ মেখেলা চাদৰ পিন্ধি ফ্লাইটত যাম প্ৰথমবাৰ।উজুটি খাই পৰোঁ বুলি অনিৰুদ্ধৰ চিন্তা।\n:থুমি ইমান ধুনু লাগিথা আদি, কেনে কানিছা ?মা, থুমি মোক বিয়া পাতিবা নে অনিমুনক?মোক পাতিবা দেই।\nচকুপানীবোৰ হাঁহিলৈ ৰূপান্তৰিত হ’ল।\nগাড়ীৰ পিছৰ ছিটত মই আৰু অনিৰুদ্ধ, মাজত থুপু,যোগেশ দায়ে গাড়ী চলাইছে, মা কাষৰ ছিটত।\nনতুন জীৱনলৈ যাত্ৰা মোৰ।পুৰণিক মই এৰি অহা নাই, বুকুত বান্ধি আনিছোঁ, প্ৰতিশ্ৰুতি দি আহিছোঁ।\nবুকুখন অকণমান জোৰেৰে ধক কৰি গৈছে মোৰ।\n:Hey buddy, we gonna be staying together from now.\nএয়াৰপোৰ্টত আমাক নমাই ঘূৰি যাওঁতে যোগেশ দাৰ ভৰি চুই আশীৰ্বাদ লৈছোঁ।\nমোক আশীৰ্বাদ দি অনিৰুদ্ধৰ ওচৰত হাত যোৰ কৰিছে যোগেশ দায়ে\n:আমাৰ মাজু অলপ বেলেগ, তুমি বেয়া পালেও বুজাই মেলি ল’বা।দেউতাই বৰ মৰম কৰিছিল তাইক…\nসজল দুচকুৰে আমাক নেদেখা লৈকে চাই আছে যোগেশ দায়ে।\nথুপুৰ হাতত ধৰি মা আৰু অনিৰুদ্ধৰ পিছে পিছে ফ্লাইটত উঠিলোঁ।\n:You are blushing Mrs Anirudh, keep it for our wedding night,when I kiss every…”\nমাৰ হাত এৰি দৌৰি আহিল থুপু।\n:মোকো কোৱা কথাটো।\n:বাপ কা দুচমন!ইচক’ সৱ অভি ছে জাননা হে!\nখিড়িকী কাষৰ ছিটটোত বহি কাণত হেডফোন লগাই চকু দুটা মুদি দিছোঁ।\n“होश बातों का अक्सर नहीं था\nदिल हमारा शायर नहीं\nथा तूने लिख दी ये तकदीर वरना\nइश्क़ वाला मुक़द्दर नहीं था”\nডাৱৰৰ কোলাত বহি গৈ থাকোঁতে এনে লাগিল মোৰ লগে লগে ডাৱৰৰ অকাশীযান এখন সাজি সৌৱা ককা আৰু আইতাও আহি আছে।\n(আৰু এটা খণ্ডৰ পিছত আপোনালোকৰ মাজৰ পৰা বিদায় ল’ব আবিৰৰ প্ৰতিটো চৰিত্ৰই।আশা কৰিম, মনত ৰাখিব তেওঁলোকক, মৰম দিয়াৰ বাবে ধন্যবাদ)\nPrevious Post #আবিৰ খণ্ড(৮৩)\nNext Post #আবিৰ খণ্ড(৮৫)\n38 thoughts on “#আবিৰ খণ্ড (৮৪)”\nBohut val lagil Aji pohi❤.eman spreed houtei Gom paisu hekh hobo hoise 😥.Anirudh n Annaya k Miss Korim bohut. ❣❣\nXosai eman vl loga ekhon beleg prithivit xumai jua jen lage xompurno ekhon jiya kahini sokur agot khubei miss korim anekua likhoni bur amaloi agoborhai thakibo……khubei miss korim😥\nআবিৰ‌শেষ হ’লে বহুত বেয়া লাগিব কাৰণ ইয়াৰ প্ৰতিটো চৰিত্ৰৰ লগতে নিজক সাঙোৰ খুৱাই লৈছিলো🌼😊\nইয়াৰ পিছত আকৌ এটি নতুন কাহিনী পাম বুলি আশা ৰাখিলোঁ ❤\nNo..no..no….😭😭😭😭😭😭..kenekoi thakim…aabir Nohola😭😭\nMn tu dukh lagi gl abir hekh hbo buli jani.hekhtu koriboi lagibo,aku beleg likhoni pam buli akha korilu.nidiyake nathakibo plz…apunar likhoni pohi bohut val lage.\nPlease..” আবিৰ” শেষ কৰি নিদিব বা। আবিৰৰ কাৰণে সদায় email check কৰি চাওঁ।\nআবিৰ শেষ নকৰিব…..প্ৰতি ৰবিবাৰ, বৃহস্পতি বাৰৰ ৰাতিটো আবিৰৰ নতুন খণ্ড আহিব বুলি য়েই ভাল লাগি থাকে ….. 😭😭😭😭\nMonisha kalita says:\nMoi Abir khn pohisilu he but comment kora nasilu but aji comment nokora ke nuaru\nAbir khn hekh hole bhut bea lagibo but aramvoni hoisl jetia hekh u hobo e\nApunak aitueanurudh korim je ako anekua upohar amaloi preron koribo\nHodai aneke likhi jabo baa\nLove you baa nd miss you Abir\nWill miss 😔pohribole rokhi thako hodai🌺🌸\nPLZZ Abir khek nokoriba …parhi parhi habit hoi goise 😩…bohut dukh lagibo end hole 💔\nDebanga Boruah says:\nNext chapter is going to be the last chapter !!? How come have we reached this very moment ? We’ve walkedavery long journey and we enjoyed every moment of it but it’s time for us to part ways ! The heart is heavy and not ready to say goodbye to the beloved characters ! 😞 I was not prepared for this !! 💔💔💔💔 I’ll miss them 😞\nIt isastory that I’ll cherish forever 💜\nবা আবিৰ খন please শেষ নকৰিব । আবিৰ খন প্ৰতিটো খণ্ড ৰ বাবে সদায় বাত চাই থাকো । বহুত ভাল লাগিল আবিৰ পঢ়ি বা আশা কৰো খুব সোনকালে আপোনাৰ নতুন লিখনি পঢ়িবলৈ পাম। আবিৰ প্ৰতিটো চৰিত্ৰক খুব miss কৰিম বা❤😔\nAabir nhole knkoi thkim baru ru olp digholiya kora na baa\nHukh Dukh Sob Mix Hoi Sokupanie Aji Dusoku Uposai Pelale Beyakoi…..\nIndranee Baa ki kom aru!! Aabir xekh hua ktha tu bissakh koribo paranai…Etai request thakil jate JECr dore AABIR u amar hatot ekhon KITAP hisape thakok…JEC khonor pat lutiyai etiao sao, monot ek beleg dhoronr val lge…teneke AABIR u kitap rupe uliabo please❤\n😭buji paisu ses hbo Astha Arnav r nisina koi abbir u ata smriti hoi robo monot😭♥baa tmi bht besi dhuniya likha 😭JEC,ABBIR aibur xodai ata val loga kahini xosakoboloi gole kahini nohoi xosa jen ai onuvob hoi axa koru tmi amak anekoi aru bht kahani agbohai jwa😭♥ bless you🤧♥\nMiss Gitali Bora says:\nখণ্ডটো দীঘল দেখি আজিয়েই শেষ কৰিব বুলি ভাবি মনটো বেয়া লাগিছিল!আৰু এটা খণ্ডহে পঢ়িবলৈ পাম|😢\nআপোনাৰ পৰা আকৌ নতুন কাহিনী এটা পঢ়িবলৈ পোৱাৰ আশা বুকুত বান্ধি ৰাখিম ❤\nআবিৰৰ প্ৰতিটো চৰিত্ৰ বৰকৈ মনত পৰিব বা। আশা কৰো আমাৰ মৰমৰ ” আবিৰ ” খন যেন অতি সোনকালে কিতাপ আকাৰে প্ৰকাশিত কৰে। 💞💞\nBohut val lagise .. enekoi ag bahi jaok apunr likhoni bur .. really হ্নদয় sui goise…\nপঢ়ি বহুত ভাল লাগিছে ।\nBaa bht val palu pohi ..kothaburor majot enekoi humai pora mur khub kom h monot ase , bht hundor likha …..baa agoloiu aru pohib puar akha thkib , dhoinyobad\nHekh hobo buli jani bohut bea Lagise… hodai episode r babe roi thaku.. hekh tu hoboi kintu ankua aru dibo\nNaina Boro says:\nJimanei porhi goi thaku himane lage hekh nohouk hek nohouk..atiya ahi ahi khekor kakh sopa babe dukhu lagise kintu Ananya r jibon tu khukhore uposi porar babe valu lagise.last khondo porhiboloi roi asu mathu…agoloi aru bhal bhal lekha pai thakim buli akha rakhilu😇\nWordless likhoni,bujano nuwaru apunar likhoniakenekoi touch kore,bahut bahut nesi vaal lagise, jar babe every part 4/5 barloi porhisu,bless u baa,aku enekuwa likhoni aasha korilu. Thank you.\nPulak Basumatary says:\nO Baa Ayushmaane kenekoi ari thakibo paribo Ananyak….Kenekoi hahaj hobo paribo xi\nPorhi Sao jdio cmnt diboloi nhoi,kin2 aji nidiyakoi thkibo nwrilu. Xkolo kahini re ata xekh thke,AABIR o ase. Kin2 kio jano ai2 kahini xekh hwa to nibisaro.Ananya,Anirudh,thupu xkloke bht besikoiamiss krim.emn dhuniya kahini ata upohar diar babe dhonyobad Baa🤍 Akha kro vobisyote ankoa ru xundor xundor kahini Pai thkim. Bht mrm❤\nআৰম্ভণি হৈছে যেতিয়া এদিন শেষো হ’ব, কিন্তু কি কৰিম তাৰ পিছত…. এটা যেন অভ্যাসত পৰিণত হৈছিল। দিবলৈ সময় নাই হোৱা বুলি জানিও এবাৰ মেইল চাওক…. কিজানি বা দিলেই। বহুত মিছ কৰিম। প্ৰতিটো চৰিত্ৰৰ ছবি চকুৰ আগত দেখিবলৈ পাইছিলো। বহুত বহুত ধন্যবাদ এনে এক লিখনি আগবঢ়োৱা বাবে। আকৌ এখন সোনকালে দিবলৈ চেষ্টা কৰিব। আপোনালৈ বহুত শুভকামনা।\nLiterally,I am crying.. Bohut val lgile.. ❤❤❤Baa next story2loi wait krim\nবহুত বেছি ভাল লাগিল পঢ়ি ।আপোনাৰ লিখা বোৰ পঢ়ি বহুত বেছি ভাল লাগে । শেষৰ খণ্ড তোলৈ অপেক্ষা কৰিম আৰু আশা থাকিল আগলৈকে ও আপুনি লিখা কাহিনী বোৰ পঢ়িবলৈ পাম বুলি । বহুত মৰম আপোনাৰলৈ❤❤👍\n“Arnob Astha”r drei akuwali lolu Aabir k 🥺🥺♥ etya ki pohim ami………hodai roi thaku etya kihr babe rom🥺🥺♥tq baa emn vl kahini eta amk gift dia babe @Indrani sarma♥\nImn j vl lgise…ek notunor opekhyat roi thkim


lok-nirman-ib-become-hub-of-drunkards-alleges-care-taker-in-sualkuchi-dhiraj-das-manju-b– News18 assam\nLok Nirman IB : নিশা হ'লেই ৰঙীন হৈ পৰে লোক নিৰ্মাণ বিভাগৰ পৰিদৰ্শন বঙলা, ডাঙৰ লোকে আহি সুৰা আৰু সুন্দৰীৰ সৈতেও নৈশ যাপন কৰাৰো অভিযোগ শুৱালকুছিত\nSualkuchi : অভিযোগ মতে নাইট চকীদাৰৰ সহযোগত একাংশ উদণ্ড যুৱকে নিশা হ'লে মদ-মাংসৰ পাৰ্টি কৰে শুৱালকুছিৰ পৰিদৰ্শন বঙলাত !\nশুৱালকুছিৰ লোক নিৰ্মাণ বিভাগ (Lok Nirman)ৰ পৰিদৰ্শন বঙলা নিশা হ'লেই ৰঙীন হৈ পৰে । বেলি ডুবাৰ লগে লগেই শুৱালকুছি (Sualkuchi)ৰ লোক নিৰ্মাণ বিভাগৰ পৰিদৰ্শন বঙলাৰ কোঠাত আৰম্ভ হয় বিলাতী মদৰ আড্ডা। পৰ্যটক, অতিথি, চৰকাৰী,ৰাজহুৱা অনুষ্ঠানৰ বাবে নিৰ্মাণ কৰা আটকধুনীয়া এইটো শুৱালকুছিৰ পৰিদৰ্শন বঙলা এতিয়া একাংশ যুৱকৰ বাবে হৈ পৰিছে সুৰাৰ আড্ডা থলী।\nসন্ধিয়া হ'লেই একাংশ স্থানীয় যুৱকে পৰিদৰ্শন বঙলাৰ বিলাসী কোঠাত মদৰ আড্ডাত মচগুল হৈ পৰে বুলি অভিযোগ উত্থাপন হৈছে। অভিযোগ মতে নাইট চকীদাৰৰ সহযোগত এইসকল উদণ্ড যুৱকে নিশা হ'লে মদ-মাংসৰ পাৰ্টি কৰে পৰিদৰ্শন বঙলাত !\nএই পৰিদৰ্শন বঙলাৰ চোৱা চিতাৰ দায়িত্ব থকা চকীদাৰৰ বিস্ফোৰক অভিযোগ যে বিভিন্ন সময়ত একাংশ (ডাঙৰ) লোকে আহি সুৰা আৰু সুন্দৰীৰ সৈতেও নৈশ যাপন কৰে হেনো এই পৰিদৰ্শন বঙলাত।\nসাধাৰণতে কোনো পৰ্যটক বা অতিথি আহিলে জিলা উপায়ুক্ত বা লোক নিৰ্মাণ বিভাগৰ অনুমতি লৈহে থাকিব পৰা এই পৰিদৰ্শন বঙলাত কাৰ অনুমতিত চলিছে সুৰাৰ আড্ডা? শুৱালকুছি পৰিদৰ্শন বঙলাত সংঘটিত এনে এসামাজিক কাণ্ডই তীব্ৰ প্ৰতিক্ৰিয়াৰ সৃষ্টি কৰিছে অঞ্চলটোত। এই কাৰ্যই অঞ্চলটোৰ পৰিবেশ বিনষ্ট কৰাৰো অভিযোগ কৰিছে স্থানীয় লোকে।\nFirst published: September 23, 2021, 15:36 IST


Home অজয় লাল দত্ত প্ৰৱন্ধ মুকলি চিন্তা\nxukhdukh.com January 01, 2015 অজয় লাল দত্ত, প্ৰৱন্ধ,\nঅতীতৰ ভেঁটিতে আমি নিৰ্মাণ কৰিব লাগিব সুন্দৰ ভৱিষ্যত! এইকথা সাৰোগত কৰিয়ে বিগত বৰ্ষই আমালৈ দি যোৱা উপহাৰবোৰ, বিদায় বেলাত লৈ যোৱা প্ৰতিশ্ৰুতিবোৰৰ কথা বিচাৰ কৰিব লাগিব। দক্ষিণ এছিয়াৰ দুখন প্ৰতিবেশী ৰাষ্ট্ৰৰ দুজন সমাজকৰ্মীয়ে শান্তিৰ নোবেল বঁটা ভগাই লোৱাৰ পৰিঘটনাটোৱেই বিগত বৰ্ষটোৰ শ্ৰেষ্ঠ সামুহিক প্ৰাপ্তি বুলি অনুভৱ কৰিছো।\nমনত ৰাখিব, দেশে বন্ধু সলনি কৰিব পাৰে, কিন্তু প্ৰতিবেশী সলাব কেতিয়াও নোৱাৰে! আৰু সেইবাবেই সন্ত্ৰাসবাদৰ ক’লা ছায়াই আৱৰি ৰখা মুহূৰ্তবোৰত নোবেল কমিটিয়ে বিশ্বৰ শান্তিৰ নোবেল বঁটা ঘোষণা কৰি যি কথা সোঁৱৰাই দিছিল সেই কথা উল্লেখ কৰিব খুজিছো। এই বঁটাই এই দেশ দুখনৰ শিশুৰ শিক্ষা আৰু অধিকাৰৰ বাবে যুঁজি, তাৰ ভেঁটিত ভৱিষ্যত প্ৰজন্মক এক সুন্দৰ জীৱন উপহাৰ দিবলৈ সাহসেৰে কাম কৰি যোৱা দুগৰাকী সমাজকৰ্মীকে মাত্ৰ পুৰস্কৃত কৰা নাই। এজন হিন্দু আৰু এগৰাকী মুছলমান, এগৰাকী ভাৰতীয় আৰু এগৰাকী পাকিস্তানী অংশীদাৰ হৈছে এই বঁটাৰ। ধৰ্ম, জাতি, জনগোষ্ঠী, ৰাজ্য-দেশৰ পৰিসীমা নেওচি মানৱ সমাজৰ উত্তৰ-পুৰুষৰ উত্তৰণৰ পথত থিয় দিয়া সাৰ্বজনীন সমস্যাবোৰৰ সমাধান কৰিবলৈ, আৰু এক উজ্জ্বলতৰ ভৱিষ্যতৰ সন্ধান কৰাৰ বাবে দেশ দুখনৰ মাজত অসূয়া-প্ৰীতিৰ অৱসান কৰি আৰু শিশুৰ শিক্ষা-অধিকাৰ, দৰিদ্ৰতা, নিবনুৱা সমস্যা, জন-স্বাস্থ্য আদিৰ বাবে জাতি-ধৰ্ম-দেশ নিৰ্বিশেষে সকলোৱেই ঐক্যবদ্ধ হৈ যুঁজিব লাগিব। আৰু যুঁজ আৰম্ভ হয়, নতুন প্ৰজন্মক সুশিক্ষাৰে সমৃদ্ধ কৰাৰ পৰা। শান্তিৰ নোবেল বঁটাই অনা এই বাৰ্তা তথা সত্যলৈ ছাৰ্ক শীৰ্ষ সন্মিলনতো দেশসমূহৰ বৰমূৰীয়াসকলে সহমত পোষণ কৰিছে। নতুন বছৰত সমগ্ৰ উপমহাদেশখনৰ উপৰিও চুবুৰীয়া লোকেও এই বাৰ্তাক হৃদয়ংগম কৰিব লাগিব।\nনোবেল বঁটা গ্ৰহণ কৰি মালালাই দিয়া ভাষণটোৰ সাৰমৰ্ম, “…আইপেড অথবা আইফোন নালাগে, মাত্ৰ এখন কিতাপ, এডাল পেঞ্চিল, এখন বহী আৰু এজন শিক্ষকেই একোজন শিশুৰ ভৱিষ্যতলৈ আনি দিব পাৰে পোহৰ! এখন আধুনিক সমাজে কেৱল সেইকেইটা সৰু বস্তুকে তুলি দিব নোৱাৰোনে আমাৰ শিশু সকলৰ হাতত?” নৰৱেৰ দৰে বিকশিত দেশত নোবেল বঁটা প্ৰদান অনুষ্ঠানত বিশ্বৰ শিক্ষাৰ পৰা বঞ্চিত শিশু সকলৰ কাতৰ আহ্বানক গুঞ্জৰিত কৰা মালালাৰ সাধাৰণ শব্দকেইশাৰীতে আছিল এক অসাধাৰাণ বাৰ্তা। কৈলাশ সত্যাৰ্থীয়ে ভাষণ কৈছিল, “শিশু সকলক শ্ৰম কৰিবলৈ দিয়াতকৈ তেওঁলোকৰ অভিভাৱকক কাম দিয়ক, শিশু সকলক পঢ়িবলৈ দিয়ক। এজন শিশুক শ্ৰমিক বনাই শিক্ষাৰ পোহৰৰ পৰা আঁতৰত ৰখা মানেই আৰু এটা নতুন প্ৰজন্মক আন্ধাৰ গৰাহলৈ ঠেলি দিয়া। শিশু শ্ৰমিকৰ ক’লা ছায়া আঁতৰাই সকলোকে শিক্ষাৰ পোহৰেৰে আলোকিত কৰাৰ সপোন এইটো জীৱনতে বাস্তৱায়িত হোৱা আমি দেখা পাবই লাগিব!”\nদুয়োজন শান্তিৰ নোবেল বঁটা প্ৰাপকৰ আহ্বানক সাৰ্থক কৰাৰ সপোন আমি নতুন বছৰটোতে দেখিব নোৱাৰোনে? সঁচাই আমি নতুন বছৰটোত ধৰ্ম, জাতি, জনগোষ্ঠী, ৰাজ্য, দেশৰ সীমা-পৰিসীমা নেওচি অসূয়া-প্ৰীতিৰ সলনি শান্তিৰ সন্ধান কৰিব লাগিব। নিৰ্বোধ শিশু সকলকো লক্ষ্য কৰি লোৱা অন্ধ-সন্ত্ৰাসৰ অন্ত পেলোৱাৰ বাবে প্ৰচেষ্টা হাতত লব লাগিব। তালিবানৰ গুলীত শিশুৰ তেজেৰ ৰক্তাক্ত হোৱা পাকিস্তানৰ মাটিলৈ উভতি যাব নোৱাৰা মালালা আৰু আমাৰ ঘৰবাৰী-আপোনজনক হেৰুৱাই নিথৰুৱা হৈ শৰণাৰ্থী শিবিৰত থাকিব লগা হোৱা অবোধ-সৰল মানুহবোৰৰ কোনো পাৰ্থক্য নাই!\nশিশু সকলক সু-শিক্ষাৰে শিক্ষিত কৰি, জ্ঞানৰ ভেটিত যুক্তিৰ বিকাশ, আৰু যুক্তিৰে বিচাৰ বিশ্লেষণ কৰি ভাল আৰু বেয়াৰ মাজত বিচাৰ কৰিব পৰাকৈ শক্তিশালী আধুনিক “মানুহ” ৰূপে গঢ়ি তোলাৰ গভীৰ প্ৰত্যাহ্বানক আমি গ্ৰহণ কৰিব লাগিব। চৌপাশৰ পৰিবেশৰ পৰা ইতিবাচক দিশৰ পাঠ গ্ৰহণ কৰি সুন্দৰ চিন্তা-কৰ্মৰ অভ্যাস গঢ়া এজাক নতুন তৰুণক আমি গঢ়ি তুলিব লাগিব। মানৱতাৰ সমুখত থিয় দিয়া শিক্ষাৰ অভাৱ, ন ন ৰোগৰ প্ৰত্যাহ্বান, দৰিদ্ৰতা, কৰ্মসংস্থানহীনতা, অন্ধ-বিশ্বাস, বিভ্ৰান্তিমূলক-বিভেদমূলক প্ৰচাৰ, ধৰ্ম,জাতিৰ নামত কলুষিত ৰাজনীতি, মৌলবাদী চিন্তা, প্ৰদূষণ, বৰ্ধিত প্ৰাকৃতিক ভাৰসাম্যতাহীনতা আদি বৰ্ধিত সাৰ্বজনীন সমস্যাৰাজিৰ মুখামুখি হবলৈ সাজু কৰি তুলিব লাগিব। ইটোৱে সিটোৰ ওপৰত ধৰ্ম বা জাতিৰ আধাৰত দমনমূলক ভীতি প্ৰদৰ্শনেৰে একচ্ছত্ৰী শাসনৰ সপোন দেখাতকৈ এইখন পৃথিৱীত সম-অধিকাৰ সাব্যস্ত কৰাৰ, সকলোৱে মূৰ দাঙি স-সন্মানে জীয়াই থকাৰ সপোন দেখিবলৈ আৰম্ভ কৰিব লাগিব। নতুন পুৰুষক ঠন ধৰি উঠাৰ বয়সলৈ অন্ন-বস্ত্ৰ-নিৰাপত্তাৰ নিশ্চিতি দি সু-শিক্ষাৰে প্ৰতিভাৰ কৰ্ষণ কৰাৰ পৰিবেশ গঢ়ি দিব লাগিব।\nইতিবাচক পৰিবৰ্তনকামী এই যাত্ৰাপথত হেঙাৰ হোৱা যিকোনো ঠেক-মনোবৃত্তিৰ চিন্তা-চেতনাক আমি পৰাভূত কৰিবই লাগিব। সামুহিক সচেতনতা বৃদ্ধিৰে এই কাম আগুৱাই নি সাময়িকভাৱে মানৱতাৰ বধ্যভূমি হৈ পৰা আমাৰ পৃথিৱীখনক ন-ৰূপত গঢ়িব লাগিব, শান্তি-প্ৰগতিৰ বাণীৰে “সৰ্বাত্মক বিকাশৰ বীজ” ৰোপণ কৰিব লাগিব। নৱবৰ্ষই আনি দিয়া এই মুকলি প্ৰত্যাহ্বান গ্ৰহণ কৰিবলৈ আমি সকলোৱেই সাজু হও আহক।\nBy xukhdukh.com on January 01, 2015


“১৭ বাৰ বিদেশীৰ আক্ৰমণ প্ৰতিহত কৰা অসমীয়া জাতিক বাংলাদেশী চপনীয়া আনি বচাব নালাগে”\nজাতিতকৈ ধৰ্ম ডাঙৰ নহয়!; হিন্দু ধৰ্ম ত্যাগ কৰিম বুলি শপত ল’লে বহু সংখ্যক যুৱকে\n“১৭ বাৰ ভাৰত ৰাষ্ট্ৰৰ আক্ৰমণ ওফৰাই পেলোৱা অসমীয়া জাতিক বাংলাদেশৰ চপনীয়া আনি বচাব নালাগে”\nজাতিতকৈ ধৰ্ম ডাঙৰ নহয়, এই ধ্বনি আজি শুনা গ’ল কাৰ্বি আংলঙৰ বুকুত। নিজৰ জাতিক বচাবলৈ সকলো ত্যাগ কৰিবলৈ সাজু থকা বহু সংখ্যক যুৱকে আজি নাগৰিকত্ব সংশোধনী বিধেয়ক গৃহীত কৰিলে হিন্দু ধৰ্ম ত্যাগ কৰি বৌদ্ধ ধৰ্ম ল’ব বুলি অভিনৱ সকীয়নি দিয়ে কেন্দ্ৰীয় চৰকাৰ আৰু ৰাজ্যৰ মুখ্য মন্ত্ৰী সৰ্বানন্দ সোণোৱালক।\nনিজৰ জাতিটোক বচাবলৈ কিমান হেঁপাহ আৰু দায়বদ্ধতা থাকিলে নিজৰ ধৰ্মকো ত্যাগ কৰিব পাৰে! এই যুৱকসকলে আজি সমূহীয়াভাৱে সংকল্প লৈ তাৰেই প্ৰমাণ দিলে।\nএটা বৌদ্ধ মন্দিৰত সমূহীয়াভাৱে শপত লৈ যুৱকসকলে কয়, “কেন্দ্ৰীয় চৰাকাৰে যদি নাগৰিকত্ব সংশোধনী বিধেয়ক গৃহীত কৰি অসমীয়া জাতিৰ অস্তিত্ব বিপন্ন কৰে তেনেহলে আমি হিন্দু ধৰ্ম ত্যাগ কৰি বৌদ্ধ ধৰ্ম গ্ৰহণ কৰিম।”\nনিজৰ জাতিক তেওঁলোকে ধৰ্মৰ ওপৰত স্থান দি শপতবাক্যত কয়, “আমি হিন্দু ধৰ্মতকৈ অসমীয়া জাতিৰ স্বাৰ্থক অগ্ৰাধিকাৰ প্ৰদান কৰিম।”\nযুৱকসকলে নিজকে কিছুমান দল-সংগঠনৰ নেতৃত্বত থকা বুলি কয় যদিও তেওঁলোকে ব্যক্তিগত বিবেচনাৰে আৰু প্ৰত্যেকেই ব্যক্তিগতভাৱে এই সংকল্প লোৱা বুলি।\n“ধৰ্মৰ বাবে এটা জাতিক শেষ হ’বলৈ আমি নিদিওঁ। ধৰ্ম কেতিয়াও এটা জাতিতকৈ ডাঙৰ হ’ব নোৱাৰে। জাতিটোক বচাবলৈ হ’লে প্ৰয়োজন হ’লে হিন্দু ধৰ্ম ত্যাগ কৰিম।” এজন যুৱকে দৃঢ়তাৰে কয়।\nআনহাতে তেওঁলোকৰ বাটেৰে বাট বুলিবলৈ আন বহু সংখ্যক আগ্ৰহী হোৱাৰ কথাটোও সংবাদ মাধ্যমৰ আগত উল্লেখ কৰে। “হাজাৰ হাজাৰ যুৱকে আমাৰ সৈতে যোগাযোগ কৰি আছে।” এজনে কয়।\n“যদি নাগৰিকত্ব সংশোধনী বিধেয়ক গৃহীত কৰে, যদি বাংলাদেশী আনি আৰ এছে এছে অসমীয়া জাতিক ধ্বংস কৰিব খোজে, তেতিয়া এই পথ ল’ব বহু যুৱকে।” যুৱকজনে কয়।\nতেওঁ বাংলাদেশীক চপনীয়া আখ্যা দি কয়, “বহুত হ’ল। যিটো জাতিয়ে ১৭বাৰ ভাৰত ৰাষ্ট্ৰৰ আক্ৰমণ প্ৰতিহত কৰিছিল সেইটো জাতিক সোণোৱালে বাংলাদেশৰ চপনীয়া আনি বচাব নালাগে।”\nযুৱকসকলে আজি সমূহীয়াভাৱে কাৰ্বি আংলঙৰ কালীয়নিস্থিত বৌদ্ধ মন্দিৰত হিন্দু ধৰ্ম ত্যাগ কৰাৰ এই শপত লয়।\nউল্লেখযোগ্য যে অসমৰ জনগণৰ প্ৰৱল প্ৰতিবাদ, দাবী-আপত্তিক সমূলি আওকাণ কৰি কেন্দ্ৰীয় চৰকাৰে নাগৰিকত্ব সংশোধনী বিধেয়ক আনিবলৈ এক প্ৰকাৰৰ নিশ্চিত দিশত আগ বাঢ়িছে, যাৰ ফলত সৰ্বাধিক ক্ষতিগ্ৰস্ত হ’ব পাৰে অসমৰ ভাষা-সংস্কৃতি। শেষ গণতান্ত্ৰিক প্ৰতিবাদৰ উপায় হিচাপে আজি যুৱককেইজনৰ এই অভিনৱ পন্থাই সকলোৰে দৃষ্টি কাঢ়িছে।\nপ্ৰসংগক্ৰমে উল্লেখ কৰিব পাৰি যে বৰ্ণ হিন্দুৰ বৈষম্য-অপমানৰ প্ৰতিবাদ হিচাপে ১৯৫৬ চনত প্ৰায় ৫ লাখ লোক লগত লৈ ড০ আম্বেদকাৰে বৌদ্ধ ধৰ্ম গ্ৰহণ কৰিছিল। ই এক আন্দোলনত পৰিণত হৈছিল।


(28-07-17) 23:13 PM\nজাঁন আজি কিনকিনিয়া বৰষুন জাকত গোতেই বাটটো আহোতে ভিজিলো অ । তুমি চাগে বৰচিন্তা কৰি আছা মোৰ জ্বৰHoiBULI\nজাঁন আজি কিনকিনিয়া বৰষুন জাকত গোতেই বাটটো আহোতে ভিজিলো অ । তুমি চাগে বৰচিন্তা কৰি আছা মোৰ জ্বৰHoiBULI -Mp3Plus.iN\nSUCHIL CHANDRA RAY\n(26-07-17) 14:39 PM\n(20-07-17) 12:43 PM\nএবাৰ ছোৱালী এজনী আৰু লৰা এটাৰ ব্ৰেক- আপ হল ৷ ইজনে সিজনক বহুতো ভাল পাইছিল, কিন্তু ভুল বুজাবুজি বাবে সিহতৰ সমন্ধ অন্ত পৰিছিল ৷ কিন্তু ঘটনাক্ৰমে দুয়ো এদিন এটা ডাঙৰ কোম্পেনীৰ ইন্টাৰভিউ দিবলৈ গৈ লগা লগি হল ৷ খা- খবৰ সুধি ছোৱালী জনীয়ে কলে --- ছোৱালী : শুনিছো, তোমাৰ নতুন গাৰ্ল ফেৰ্ন্ড জনী বুলে বহুত ধুনীয়া ৷ লৰা: লগৰবোৰে তেনেকৈ কয় ৷ ( কিন্তু তোমাতকৈ ধুনীয়া নহয়) ছোৱালী ; তাই বোলে বহুত ডাঙৰ কোম্পেনীত চাকৰি কৰে ? লৰা : হয় ৷ বহুত দৰমহা পায় ৷ ( কিন্তু তাই মোক তোমাৰ দৰে মৰম দিব নোৱাৰে) ছোৱালী : মনে মিলা ছোৱালী পাই গলা যেতিয়া, বিয়া কেতিয়া পাতিবা ? ( তুমি যাৰ লগতে নাথাকা, মই তোমাক সদায় ভাল পাই থাকিম) লৰা; পাতিলে জনাম দিয়া ৷ ( মিছাকে কৈছো ৷ প্লিজ নাকান্দিবা ) ছোৱালী : শুভেচ্ছা জনালো ৷ ভাল দৰে থাকিবা ৷ ( তোমাৰ সুখেই, মোৰ সুখ) ছোৱালী জনীৰ চকু চলচলিয়া হৈ গল ৷ যেনতেনে চকুলো সামৰি বিদায় লৈ যাব লওঁতে লৰাটোৰ হাতত ৰুমালেৰে মেৰিয়াই থোৱা দেখি কলে -- ছোৱালী : কি হল হাতত ? লৰা : তোমাক এটা কথা কোৱা হোৱাই নাই… …… আমাৰ ব্ৰেক-আপ হল ৷ ছোৱালী : কিয় ? আকৌ নতুন কৰোবাক লগ পালা নেকি ? লৰা ; সিদিনা তাই মোক টেটু কৰি তাইৰ নামতো মোৰ হাতত লিখি লবলৈ কৈছিল ৷ মইও তাইৰ কথা মতে আৰ্টিছৰ ওচৰলৈ গলো ৷ কিন্তু কিয় নাজানো, যেতিয়া আৰ্টিছজনে গাৰ্ল ফেৰ্ন্দৰ নামতো সুধে, তেতিয়া মই তোমাৰ নামটো কৈ দিলো আৰু তোমাৰ নামতো মোৰ হাতত লিখা হৈ আছে ৷ ছোৱালী জনীৰ চকু পানী উলাই আহিল ৷ তাই লৰাটোক সাৱতি ধৰি কান্দি কান্দি কলে -- ছোৱালী : তুমি মোক ইমান ভাল পোৱা ? লৰা : বহুত বহুত ভাল পাও ৷ ছোৱালী ; আই লাভ ইউ বান্দৰ ৷ লৰা : আই লাভ ইউ টু কান্দুৰী ৷ কান্দোনৰ মাজতে হাঁহিৰ খলকনি উঠিল ৷ ☞ প্ৰেম এক স্বৰ্গীয় অনুভূতি ৷ প্ৰেম সচা হলে দুটা শৰীৰত এটা আত্মা থকা যেন হয় ৷ ভুল বুজা বুজি হোৱাতো স্বাভাৱিক ৷ এইবোৰ বাধা আতৰাই আগুৱাই যোৱাতো সচা প্ৰেমৰ লক্ষণ ৷ কেনে লাগিল জনাব..\nএবাৰ ছোৱালী এজনী আৰু লৰা এটাৰ ব্ৰেক- আপ হল ৷ ইজনে সিজনক বহুতো ভাল পাইছিল, কিন্তু ভুল বুজাবুজি বাবে সিহতৰ সমন্ধ অন্ত পৰিছিল ৷ কিন্তু ঘটনাক্ৰমে দুয়ো এদিন এটা ডাঙৰ কোম্পেনীৰ ইন্টাৰভিউ দিবলৈ গৈ লগা লগি হল ৷ খা- খবৰ সুধি ছোৱালী জনীয়ে কলে --- ছোৱালী : শুনিছো, তোমাৰ নতুন গাৰ্ল ফেৰ্ন্ড জনী বুলে বহুত ধুনীয়া ৷ লৰা: লগৰবোৰে তেনেকৈ কয় ৷ ( কিন্তু তোমাতকৈ ধুনীয়া নহয়) ছোৱালী ; তাই বোলে বহুত ডাঙৰ কোম্পেনীত চাকৰি কৰে ? লৰা : হয় ৷ বহুত দৰমহা পায় ৷ ( কিন্তু তাই মোক তোমাৰ দৰে মৰম দিব নোৱাৰে) ছোৱালী : মনে মিলা ছোৱালী পাই গলা যেতিয়া, বিয়া কেতিয়া পাতিবা ? ( তুমি যাৰ লগতে নাথাকা, মই তোমাক সদায় ভাল পাই থাকিম) লৰা; পাতিলে জনাম দিয়া ৷ ( মিছাকে কৈছো ৷ প্লিজ নাকান্দিবা ) ছোৱালী : শুভেচ্ছা জনালো ৷ ভাল দৰে থাকিবা ৷ ( তোমাৰ সুখেই, মোৰ সুখ) ছোৱালী জনীৰ চকু চলচলিয়া হৈ গল ৷ যেনতেনে চকুলো সামৰি বিদায় লৈ যাব লওঁতে লৰাটোৰ হাতত ৰুমালেৰে মেৰিয়াই থোৱা দেখি কলে -- ছোৱালী : কি হল হাতত ? লৰা : তোমাক এটা কথা কোৱা হোৱাই নাই… …… আমাৰ ব্ৰেক-আপ হল ৷ ছোৱালী : কিয় ? আকৌ নতুন কৰোবাক লগ পালা নেকি ? লৰা ; সিদিনা তাই মোক টেটু কৰি তাইৰ নামতো মোৰ হাতত লিখি লবলৈ কৈছিল ৷ মইও তাইৰ কথা মতে আৰ্টিছৰ ওচৰলৈ গলো ৷ কিন্তু কিয় নাজানো, যেতিয়া আৰ্টিছজনে গাৰ্ল ফেৰ্ন্দৰ নামতো সুধে, তেতিয়া মই তোমাৰ নামটো কৈ দিলো আৰু তোমাৰ নামতো মোৰ হাতত লিখা হৈ আছে ৷ ছোৱালী জনীৰ চকু পানী উলাই আহিল ৷ তাই লৰাটোক সাৱতি ধৰি কান্দি কান্দি কলে -- ছোৱালী : তুমি মোক ইমান ভাল পোৱা ? লৰা : বহুত বহুত ভাল পাও ৷ ছোৱালী ; আই লাভ ইউ বান্দৰ ৷ লৰা : আই লাভ ইউ টু কান্দুৰী ৷ কান্দোনৰ মাজতে হাঁহিৰ খলকনি উঠিল ৷ ☞ প্ৰেম এক স্বৰ্গীয় অনুভূতি ৷ প্ৰেম সচা হলে দুটা শৰীৰত এটা আত্মা থকা যেন হয় ৷ ভুল বুজা বুজি হোৱাতো স্বাভাৱিক ৷ এইবোৰ বাধা আতৰাই আগুৱাই যোৱাতো সচা প্ৰেমৰ লক্ষণ ৷ কেনে লাগিল জনাব.. -Mp3Plus.iN\n(20-07-17) 12:40 PM\nএকে ক্লাছতে পঢ়া এহাল প্ৰেমিক প্ৰেমিকা । প্ৰেমত ইমানেই মজিলে যে , পঢ়াশুনাৰ ফালে পিঠি দিলে । দিনে ৰাতিয়ে কেৱল প্ৰেম মাথো প্ৰেম । ক্লাছত প্ৰেম , কেণ্টিনত প্ৰেম আনহে নালাগে ৰাতি এপৰৰলৈকে মোবাইলতো প্ৰেম । , ফলাফল , দুয়োটাই পৰীক্ষাত গেঠেলা মাৰিলে । , লাজ চৰমক জলাঞ্জলি দি , দুয়োটাই ৰিজাল্ট দিয়াখনো ৰাতি ফোনত কথা পাতিছে । , প্ৰেমিকা = জানা জান । দেউতাই কৈছে মোৰ আৰু পঢ়াশুনা বন্ধ । ৰিক্সাৱালা এটা পালেও মোক হেনু বিয়া দি দিব । , , প্ৰেমিক = ভালেই হ'ল দেহা !! মোকো দেউতাই আৰু পঢ়াশুনা কৰিবলে আৰু নিদিয়ে । ৰিক্সা এখন হে বোলে কিনি দিব । তাকে চলাব লাগিব । সঁচাকৈযে ভগবানে আমাক এক কৰিহে এৰিব ....নুৰ আমিন_৯৬১৩১২৫৬৮০\nএকে ক্লাছতে পঢ়া এহাল প্ৰেমিক প্ৰেমিকা । প্ৰেমত ইমানেই মজিলে যে , পঢ়াশুনাৰ ফালে পিঠি দিলে । দিনে ৰাতিয়ে কেৱল প্ৰেম মাথো প্ৰেম । ক্লাছত প্ৰেম , কেণ্টিনত প্ৰেম আনহে নালাগে ৰাতি এপৰৰলৈকে মোবাইলতো প্ৰেম । , ফলাফল , দুয়োটাই পৰীক্ষাত গেঠেলা মাৰিলে । , লাজ চৰমক জলাঞ্জলি দি , দুয়োটাই ৰিজাল্ট দিয়াখনো ৰাতি ফোনত কথা পাতিছে । , প্ৰেমিকা = জানা জান । দেউতাই কৈছে মোৰ আৰু পঢ়াশুনা বন্ধ । ৰিক্সাৱালা এটা পালেও মোক হেনু বিয়া দি দিব । , , প্ৰেমিক = ভালেই হ'ল দেহা !! মোকো দেউতাই আৰু পঢ়াশুনা কৰিবলে আৰু নিদিয়ে । ৰিক্সা এখন হে বোলে কিনি দিব । তাকে চলাব লাগিব । সঁচাকৈযে ভগবানে আমাক এক কৰিহে এৰিব ....নুৰ আমিন_৯৬১৩১২৫৬৮০ -Mp3Plus.iN\n(16-07-17) 14:28 PM\nযিদিনা তুমি মোক কৈছিলা I Hate U.. সেইদিনা পৰা তোমাক আৰু বেছি ভালপাবলৈ শিকিছো। কিয়নো সেইদিনা পৰাই টো জানিব পাৰিলো, মোৰ বাবে কিছু অনুভূতি তো তোমাৰ মনৰ মাজত আছে। হওঁক সেই অনুভুতি in the negative sense. তথাপিও কিবা এটা টো আছে। সেয়েটো মই বাৰবাৰ আহি ঘুৰি তোমাৰ আগেদি। এই ছোৱালী মই যে অইন কাৰো হ'ব পৰা নাই তোমাৰ বাদে। মই তোমাকেই ভালপাই যাম, তুমিও ভালপাবা হয়তো কোনোবাজনক। কিন্তু তাতে কি __?? মোৰ ভালপোৱা মাথো তোমাকেই দিম চিৰদিন,চিৰকাল ...\nযিদিনা তুমি মোক কৈছিলা I Hate U.. সেইদিনা পৰা তোমাক আৰু বেছি ভালপাবলৈ শিকিছো। কিয়নো সেইদিনা পৰাই টো জানিব পাৰিলো, মোৰ বাবে কিছু অনুভূতি তো তোমাৰ মনৰ মাজত আছে। হওঁক সেই অনুভুতি in the negative sense. তথাপিও কিবা এটা টো আছে। সেয়েটো মই বাৰবাৰ আহি ঘুৰি তোমাৰ আগেদি। এই ছোৱালী মই যে অইন কাৰো হ'ব পৰা নাই তোমাৰ বাদে। মই তোমাকেই ভালপাই যাম, তুমিও ভালপাবা হয়তো কোনোবাজনক। কিন্তু তাতে কি __?? মোৰ ভালপোৱা মাথো তোমাকেই দিম চিৰদিন,চিৰকাল ... -Mp3Plus.iN\n(15-07-17) 08:19 AM\n(08-07-17) 00:10 AM\nGood nyt -Mp3Plus.iN\nAnkur das r\n(30-06-17) 19:05 PM\nI miss you all -Mp3Plus.iN\npompi bora nagaon\n(27-06-17) 22:46 PM\nআজি তাৰ বাৰ্থডে ........\nৰাতিপুৱাই তাক তাৰ কলিজা জনীয়ে শুভেচ্ছা যাচিলে\n------হেপ্পী বাৰ্থডে জানু.....\n-------- ঠেংক্স দেই ......\n----পাৰ্টি লাগিব মোক আজি , ক'ত লগ হম কোৱা\n----তুমি কোৱা ,\n---ঠিক আছে , পিজ্জা হাট ১০ বজাত ,\nকিছুদিন ধৰি সাঁচি ৰখা পইচা কেইটা সি জুখি চালে ,ঠিকেই আছে , তাহঁত দুয়োটায়ে আজি যাব পাৰিব পিজ্জা হাট .........\nজন্মদিন বুলিয়ে সি সাঁচিছিল পইচা কেইটা ,সি জানিছিল তাই তাক পাৰ্টি দিয়াৰ কথা ক'ব আৰু সি হঠাতে পইচা যোগাৰ কৰিব নোৱাৰিবও পাৰে ........\nদেউতাকৰ সামান্য উপাৰ্জনেৰে হাত খৰছৰ বাবে তাক দিয়া টকা কেইটা আজিৰ দিনত তেনেই নগণ্য ......\nতাৰোপৰি এজনী ছোৱালীৰ লগত যাব , যেতিয়া ,আত্মসন্মান বোলাবস্তু এটাও আছে যিহেতু ....\nসি তাইক ভাল পায় , পাগলৰ দৰে ভাল পায় , সি নাজানে তাই তাক তেনেদৰে ভাল পায় নে নাপায় , টাইম পাছ হে কৰি আছে যদিও নাজানে , কোনো দিনে সুধা নাই সি এই বিষয়ে , ভয় লাগে , কিজানি তাই বেয়া পায় , ভুল বুজে .....ছোৱালী মানুহৰ মন........\nনিৰ্দিষ্ট সময়ত সি পিজ্জা হাট পালেহি , ইতিমধ্যে তাই আগৰে পৰা তাত ৰৈ আছিল ...\nকথা-বাৰ্তা , ইটোসিটো পাতি সি খোৱাৰ অৰ্ডাৰ দিব দিলে ....\n-----অলপ সময় ৰোৱা মোৰ বান্ধৱী কেইজনীমান আহি আছে , তোমাৰ বাৰ্থডে বুলি গম পাই পাৰ্টি দিয়া বুলি জানি তাহঁতো আহিম বুলি ক'লে , মই মাতি দিলোঁ , ভাল লাগিব , তামাম এনজয় কৰিম বেবী আজি.........\nতাৰ বুকুখন ধান-বনাদি বানিবলৈ ধৰিলে , কি কৰিব এতিয়া সি , ইমান পইচা তাৰ হাতত নাই , কি বা অৰ্ডাৰ কৰে সিহঁতে , কেনেকৈ বিল দিব সি অতখিনি ..........\nমুখ খন শেঁতা হৈ আহিল , বুকুখন যে বিষাবলৈ ধৰিছে ....কি কৰিব এতিয়া সি , কেনেকৈ কয় তাইক এই কথাটো ............\nঅলপ সময়ৰ পাছতেই তাইৰ লগৰ চাৰি জনী ছোৱালী আহি পালেহি , চাৰি জনী দেখি তাৰ আৰু ভয় লাগিবলৈ ধৰিলে .......তাই তাহঁতক চিনাকি কৰাই দিলে আৰু অলপ পাছতে তাহঁতে খোৱা অৰ্ডাৰ কৰিলে ......\nঅৰ্ডাৰবোৰ দেখি তাৰ মাথা ঘূৰাই যাব ধৰিলে .....\nতাৰ মাজতে তাই কৈ উঠিল .....\n--------হেপ্পী বাৰ্থডে দীপাংকৰ ,এই সুন্দৰ পাৰ্টি তোমাৰ নামত .....\nলগৰ কেইজনীয়ে তাক বাৰ্থডে শুভেচ্ছা দিলে .........\nতাৰ মূৰত একো সোমোৱা নাছিল , কি কৰিব সি , ইমান ডাঙৰ অপমান এটা আজি জন্মদিনৰ দিনাই কেনেকৈ সহ্য কৰে সি ........\nতাৰ মূৰত একো সোমোৱা নাছিল , কি কৰিব সি , ইমান ডাঙৰ অপমান এটা আজি জন্মদিনৰ দিনাই কেনেকৈ সহ্য কৰে সি ........ -Mp3Plus.iN\n(27-06-17) 22:39 PM\nদিবলৈ হলে দান, লবলৈ হলে জ্ঞান আৰু ত্যাগ কৰিবলৈ হলে অহংকাৰ সৰ্বশ্ৰেষ্ঠ হয় ।\nদিবলৈ হলে দান, লবলৈ হলে জ্ঞান আৰু ত্যাগ কৰিবলৈ হলে অহংকাৰ সৰ্বশ্ৰেষ্ঠ হয় । -Mp3Plus.iN\n(19-06-17) 02:13 AM\nI Love You -Mp3Plus.iN\n(28-05-17) 11:06 AM\n(28-05-17) 00:13 AM\nRamZan MubaRak -Mp3Plus.iN\n(26-05-17) 21:36 PM\nanok hingkha nkoribo adin apunaru hobo....\nanok hingkha nkoribo adin apunaru hobo.... -Mp3Plus.iN\n(14-05-17) 22:07 PM\n(27-04-17) 20:32 PM\n৮/ ঘৰলৈ অহা মগনীয়া গৰাকীক চাউল কেইটা দিয়াৰ উপৰি একাপ চাহ বা এগিলাছ পানী দি চাবচোন ।\nমানুহৰ জীৱনটো বৰ দীঘলীয়া নহয় । "মই বৰ" ভাববোৰ এৰি সকলোৰে লগত একে হৈ চলি চাবচোন । যিমান সুখ পোৱা যায় সেই সুখ পৃথিবীৰ বেলেগ কতো পোৱা নাযায় ।\nকিবা ভুল হলে ক্ষমা কৰিব ।\n(22-04-17) 14:49 PM\nEdin Tumi Nijeo\nBujiba Moi Kiman Bhalpao Tumak\nBujiba Moi Kiman Bhalpao Tumak -Mp3Plus.iN\n(17-04-17) 01:47 AM\nকিনো দিম প্রতিদান তোমালোকর মরমর কি ভাবে করিম মই এই মরমর বর্ণনা এয়ে শেই মরমর স্মৃতি রচনা। স্মৃতির বন্তি গছ জ্বলি জ্বলি সেহ হৈ গৈছে, তথাপিও কারোবার চকুত জীয়াই আছে তোমালোকর সেই সুন্দর চকুজুরী, আছে বাট চাই জীবনর ভরসাক লৈ॥\nকিনো দিম প্রতিদান তোমালোকর মরমর কি ভাবে করিম মই এই মরমর বর্ণনা এয়ে শেই মরমর স্মৃতি রচনা। স্মৃতির বন্তি গছ জ্বলি জ্বলি সেহ হৈ গৈছে, তথাপিও কারোবার চকুত জীয়াই আছে তোমালোকর সেই সুন্দর চকুজুরী, আছে বাট চাই জীবনর ভরসাক লৈ॥ -Mp3Plus.iN\n(16-04-17) 00:45 AM\nhappy bohag bibhu\nhappy bohag bibhu -Mp3Plus.iN\n(11-04-17) 13:49 PM\nমনৰ দুখবোৰ আজি মনতে ৰৈ গল । নুবুজিলা তুমি, মই তোমাক বহুত বহুত ভালপাওঁ তুমি অলপ চিন্তা কৰা মই কিমান কৰিছোঁ তোমাৰ কাৰণে । তুমি যি কৈছা তাকে কৰিছো মই । অৱশেষত তুমি ইমানে দুখ দিলা আপোমান কৰিলা মোৰ সকলোবৰ এৰিব লগা হল । কিন্তু তোমাক এৰিব নোৱাৰিলোঁ মই সেই কাৰণে আজি মই ঘৰৰ পৰা বহুত দূৰত । মই আশা কৰোঁ তুমি মোৰ কাষত আহিবা বুলি । তুমি মোৰ অবিহনে সুখী হব পাৰিবা জানো । মোৰ নিচিনা তোমাক কোনোবাই ভালপাব নেকি । তুমি সুখী হব নোৱাৰিবা মইতো আগৰ পৰাই দুখী ।\nমনৰ দুখবোৰ আজি মনতে ৰৈ গল । নুবুজিলা তুমি, মই তোমাক বহুত বহুত ভালপাওঁ তুমি অলপ চিন্তা কৰা মই কিমান কৰিছোঁ তোমাৰ কাৰণে । তুমি যি কৈছা তাকে কৰিছো মই । অৱশেষত তুমি ইমানে দুখ দিলা আপোমান কৰিলা মোৰ সকলোবৰ এৰিব লগা হল । কিন্তু তোমাক এৰিব নোৱাৰিলোঁ মই সেই কাৰণে আজি মই ঘৰৰ পৰা বহুত দূৰত । মই আশা কৰোঁ তুমি মোৰ কাষত আহিবা বুলি । তুমি মোৰ অবিহনে সুখী হব পাৰিবা জানো । মোৰ নিচিনা তোমাক কোনোবাই ভালপাব নেকি । তুমি সুখী হব নোৱাৰিবা মইতো আগৰ পৰাই দুখী । -Mp3Plus.iN


ধৰ্মীয় অনুভূতিত আঘাত! কমেডিয়ান মুনাৱৰ ফাৰুকীৰ জামিন নাকচ Prag News : Best Assamese News Channel, Latest Assam News Live Today , North East Breaking News\nধৰ্মীয় অনুভূতিত আঘাত! কমেডিয়ান মুনাৱৰ ফাৰুকীৰ জামিন নাকচ\nইন্দোৰ : ষ্টেণ্ড আপ কমেডিয়ান মুনাৱাৰ ফাৰুকীৰ জামিনৰ আবেদন আজি মধ্য প্ৰদেশ উচ্চ ন্যায়ালয়ে নাকচ কৰে। মুনাৱৰ আৰু আন চাৰিজন কৌতুক অভিনেতাক তেওঁলোকৰ অনুষ্ঠানৰ সময়ত ধৰ্মীয় অনুভূতিত আঘাত কৰাৰ অভিযোগত ২ জানুৱাৰীত গ্ৰেপ্তাৰ কৰা হৈছিল।\nআৰু পঢ়িব পাৰিব : বিপদ বৃদ্ধি ‘তাণ্ডৱ’ৰ নিৰ্মাতা, শিল্পীৰ\nস্থানীয় সংগঠনৰ মুৰব্বী একলব্য সিং গৌৰ, স্থানীয় বিজেপি বিধায়ক আৰু ইন্দোৰৰ প্ৰাক্তন মেয়ৰ মালিনী গৌৰৰ অভিযোগৰ ভিত্তিত মুনাৱৰ ফাৰুকী, নলীন যাদৱ, এডৱিন এন্থনী, প্ৰখৰ ব্যাস আৰু প্ৰিয়ম ব্যাসক গ্ৰেপ্তাৰ কৰা হৈছিল। অভিযোগ অনুসৰি মুনাৱাৰ ফাৰুকীয়ে এটা অনুষ্ঠানত হিন্দু দেৱতা আৰু কেন্দ্ৰীয় গৃহমন্ত্ৰী অমিত শ্বাহৰ বিষয়ে অভব্য মন্তব্য কৰিছিল।\nএই অভিযোগৰ পাছতে স্থানীয় আদালতে তেওঁলোকক ন্যায়িক জিম্মালৈ প্ৰেৰণ কৰে৷ কিন্তু মুনাৱাৰৰ অধিবক্তাৰ যুক্তি অনুসৰি কমেডিয়ানজনক কমেডি শ্ব'ৰ আয়োজকসকলে আমন্ত্ৰণ জনাইছিল আৰু তেওঁ অভিযোগ কৰাৰ দৰে একো মন্তব্য কৰা নাছিল। কিন্তু আদালতে ইয়াক অস্বীকাৰ কৰি কয় যে যিহেতু তদন্ত এতিয়াও চলি আছে, আপত্তিজনক মন্তব্যৰ সম্ভাৱনা অস্বীকাৰ কৰিব নোৱাৰি।


ইলিয়ানা ডি’ ক্ৰুজ\n১৪ ছেপ্টেম্বৰ ২০১২ (2012-09-14)\n₹ ৩০ কোটি (৬.৬ নিযুত আমেৰিকান ডলাৰ)\n₹ ১০৬ কোটি (২৩.৩২ নিযুত আমেৰিকান ডলাৰ)\nবৰ্ফি! অনুৰাগ বসু লিখিত আৰু পৰিচালিত ২০১২ চনত মুক্তি পোৱা এখন ৰোমাণ্টিক হাস্যৰসধৰ্মী চলচ্চিত্ৰ। বৰ্ফি নামৰ বোবা আৰু কলা এজন ল’ৰা আৰু তেওঁৰ দুজনী ছোৱালীৰ সৈতে সম্পৰ্কক লৈ চলচ্চিত্ৰ খনৰ কাহিনী ভাগ, ছোৱালী দুজনীৰে এজনী অ’টিজিমত আক্ৰান্ত (অ’টিষ্টিক)। চলচ্চিত্ৰ খনৰ পটভূমি কলকাতা আৰু দাৰ্জিলিং। মুখ্য অভিনেতা অভিনেত্ৰী সকল হৈছে ৰণবীৰ কাপুৰ, প্ৰিয়ংকা চোপ্ৰা আৰু ইলিয়ানা ডি'ক্ৰুজ।\n↑ "Top Ten 2012 Lifetime Grossers". boxoffceindia. Archived from the original on6December 2012. http://archive.is/SEnZ। আহৰণ কৰা হৈছে: 31 October 2012.\n↑ Jha, Subhash (19 September 2012). "Barfi! : Anurag Basu plans an English version". Times of India (Mumbai). http://articles.timesofindia.indiatimes.com/2012-09-19/news-interviews/33927479_1_barfi-anurag-basu-plans-english-version। আহৰণ কৰা হৈছে: 22 September 2012.\nৱিকিমিডিয়া কমন্সত বৰ্ফি! সম্পৰ্কীয় মিডিয়া ফাইল।\nবৰ্ফি! সম্পৰ্কে ইণ্টাৰনেট মুভি ডাটাবেছত থকা তথ্য\n"https://as.wikipedia.org/w/index.php?title=বৰ্ফি!_(চলচ্চিত্ৰ_২০১২)&oldid=264358"ৰ পৰা অনা হৈছে\nএই পৃষ্ঠাখন ২৩ ফেব্ৰুৱাৰী, ২০২১ তাৰিখে ১১:৫৮ বজাত অন্তিম সংশোধন কৰা হৈছিল।


সাধনাবিহীন আধুনিক শিল্পী । ডঃ ভূপেন হাজৰিকা | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nসাধনাবিহীন আধুনিক শিল্পী\nSeptember 7, 2018 ডঃ ভূপেন হাজৰিকা0Comments ভূপেন হাজৰিকা, শিল্পী, সংস্কৃতি\nআচৰিত কথা। ‘Father figure of the modernist cult of Art’ পাবলো পিকাছোৱে এটি চাঞ্চল্যকৰ উক্তি কৰিছে। উক্তিটি হ’ল: “জনসাধাৰণে আৰ্টত সান্ত্বনা বা প্ৰেৰণা নিবিচাৰে। পিছে মার্জিত ৰুচিৰ লোকে, ধনী লোকে আৰু এলেহুৱা লোকেহে নতুন কিবা বিচাৰে। একষ্ট্ৰা অৰ্ডিনেৰী কিবা বিচাৰে, অৰিজিনেল কিবা বিচাৰে, স্কেণ্ডেলাছ কিবা বিচাৰে। আৰু মই ত্রৈকোণিক ছবি অঁকাৰ যুগৰে পৰা, এনে লোকসকলক শাস্তি দিছোঁ— মোৰ মনলৈ যিহকে আহিছে, তাকে অস্বাভাৱিকভাৱে আঁকি আঁকি। আৰু এওঁলোকে যিমান কম বুজে সিমান বাহ্ বাহ্ কৰে! মই তুলিৰে অৰ্থহীন সাঁথৰ আঁকিছোঁ, সেইবোৰেৰে ধেমালি কৰিছোঁ, নিজকে নিজেই সেইবোৰেৰে আমোদ দিছোঁ। ফলত কি হৈছে? মই বিখ্যাত হৈ উঠিছোঁ বৰ সোনকালে। মই এজন চেলেব্ৰিটি হৈ উঠিছোঁ। চেলেব্রিটি হোৱা মানেই ছবি বেচা যোৱা, ছবি বেচা যোৱা মানেই লাভ, আৰু লাভ মানেই বিৰাট ভাগ্য। আপোনালোকে জানেই, মই আজি অতি বিখ্যাত আৰু অতি ধনী। পিছে, মই অকলশৰে যেতিয়া মোকে ফঁহিয়াও, তেতিয়া মই নিজকে নিজে ডাঙৰ শিল্পী বুলি ক’বলৈ সাহ নেপাওঁ। গিয়াটো, চিচিয়ান, ৰেমব্ৰাণ্ট আদিৰ দৰেতো মহান শিল্পী মই নহওঁ। মোৰ সময়ক বুজি, মই এজন মাথোঁ ৰাইজক আমোদ দিয়া মানুহ।”\nএই উক্তিৰ যুক্তি আছে। আৰ্টত আধুনিকতাৰ নামত বর্তমান পৃথিৱীত নানা অনাচাৰ হোৱাটো সঁচা কথা। যথেচ্ছাচাৰো চলিছে বহুত। সেইবোৰ দেখি-শুনিয়েই এই শতাব্দীৰ পৃথিৱী-বিখ্যাত পিকাছোৱে মর্মান্তিক কষ্ট পাইছে। নিজেই গোটই জীৱনটো পৰীক্ষামূলকভাৱে ছবি আঁকি বিংশ শতাব্দীক ‘পিকাছো শতাব্দী’লৈ ৰূপান্তৰিত কৰিও তেওঁৰ নিজকে নিজে অপৰাধী যেন লাগিছে কিয়?\nএয়া পিকাছোৰ অকল আত্মোপলব্ধিসঞ্জাত উক্তিনে? নে নৈৰাশ্যবোধজনিত? আত্ম উপলব্ধি হয়তো কিঞ্চিৎ সঁচা। কিয়নো, সকলো মহান শিল্পীয়েই মাজে মাজে আত্ম-বিশ্লেষণ কৰে। কৰি আগুৱায়। পিছে পিছৰটো কাৰণহে অর্থাৎ নৈৰাশ্যবোধহে এই উক্তিৰ প্ৰধান কাৰণ যেন লাগে। আজি সমগ্র পৃথিৱীতে পিকাছোৱে আৰম্ভ কৰা মডার্ণ আৰ্টৰ অক্ষম অনুকৰণ কৰি বেঙৰ ছাতিৰ দৰে অসংখ্য মডার্ণ আৰ্টিষ্টে মূৰ দাঙি উঠিছে। প্রায়বোৰেই আঁকিব জানক নেজানক দুই-এটি ৰেখা, দুই-এটি মুখে-বুকুৱে দিয়া চকুৰে, হোৱাই নোহোৱাই বিকৃত কৰি, ডাঙৰ শব্দৰ অর্থহীন শিৰোনামাৰে ছবি ‘সৃষ্টি’ কৰি ‘নতুন ধনী’সকলৰ অপৰিপক্ক ৰুচিৰ আগত দাঙি ধৰি ‘সাফল্য’ লভিছে। ফলত মডাৰ্ণিষ্ট আৰ্টৰ ফাদাৰ ফিগাৰ পিকাছোৰ মনত আঘাত লাগিছে। এতিয়া ভাবিছে, “মোৰ মডার্ণ আটৰ প্ৰেৰণাই দেখোন ফ্রেঙ্কেষ্টাইন অসুন্দৰ মূৰ তুলি উঠাৰ দৰে মোকেই গিলি পেলাব খুজিছে।”\nকথাত কথা ওলায়। আধুনিক কবিতাশিল্পী টি এছ ইলিয়টৰ কবিতাংশত সংগ্রামী বনুৱাৰ ছবি এখনৰ কেইটিমান নৈসর্গিক প্ৰতীকৰ ব্যৱহাৰ মন কৰক—\nঘর্মাক্ত মুখৰ ওপৰত জোঁৰৰ তেজৰঙা পোহৰ\nবাগিচাত তুষাৰাবৃত মৌনতা\nশিল ভৰা মাটিৰ যন্ত্রণা\nচিঞৰ আৰু কান্দোন\nকাৰা আৰু প্রাসাদ আৰু প্ৰতিধ্বনি\nবজ্ৰৰ বসন্তৰ দূৰান্ত পাহাৰৰ\nযিজন আছিল জীৱিত\nসেইজন আজি মৃত (‘ৱেষ্টলেণ্ড’ৰ পৰা অনূদিত)\nটি এছ ইলিয়ট\nটি এছ ইলিয়টে এই যুগৰ সত্যৰ এটি গভীৰ অর্থৰ ব্যঞ্জনা দিবলৈ এই অংশ কবিতা লিখিছিল। কবিতা চিন্তাত ইলিয়টেও যুগ ৰচনা কৰিছিল। পৃথিৱীয়ে যোৱা দুকুৰি পাঁচ বছৰে ইলিয়টক মানি লৈছিল। লণ্ডনৰ সাপ্তাহিক ‘টাইম’ পত্রিকাই ৭৬ বছৰীয়া ইলিয়টে চকু মুদাৰ পাছদিনা চিঞৰি উঠিল, “ইলিয়টৰ সমালোচনা আৰু বৈদগ্ধ্য যেন আমাৰ নিশ্বাস বায়ু”, হয়তো কথাটো কণ্ট্ৰোভাৰ্চিয়েল। মাৰ্টিন চেমুৰ স্মিথে কিন্তু যোৱা ১২ মাৰ্চ তাৰিখে কৈছে: “এজৰা পাউণ্ড আৰু ইলিয়টৰ খ্যাতি প্রায় অস্তগত। এওঁলোকতকৈ ডাঙৰ লিখক ফোর্ড মাডক্স ফোর্ড আৰু উইণ্ডহাম লিউইচ— পাউণ্ড আৰু ইলিয়টৰ প্রধান কীর্তিতো সাহিত্য নহয়, যুগৰ ওপৰত যেন-তেন প্রকাৰেন নিজৰ নাম প্রতিষ্ঠা কৰা।”\nকথাটো মন কৰক, ‘যেনে-তেন প্রকাৰেন’। ইলিয়টৰ মৃত্যুৰ পাছতে কবৰৰ পৰা উলিয়াই আনি এনেকৈ সমালোচনা কৰা শুনিলে আমাৰ ভাব হয়, ইলিয়টৰ অক্ষম অনুকৰণ কৰা, ইলিয়টৰ বৈদগ্ধ্য নথকা, তথাকথিত ‘আধুনিক কবিতা’ লিখকৰ প্রাচুর্য দেখিয়েই মাৰ্টিন চেমুৰ স্মিথৰ খং উঠা নাইতো, ইলিয়টলৈ? খংটো হয়তো ইলিয়টৰ ওপৰত তেওঁৰ উঠা নাই। তেওঁক সৰু কৰিলেহে যদি তেওঁৰ অক্ষম অনুকৰণকাৰীৰ সংখ্যা কমে! পিকাছোৰ দৰে উক্তি কৰিবলৈ আজি ইলিয়ট বাচি থকা নাই। কিন্তু ইলিয়টে এটা কথা কৈছিল: “Immature poets imitate; mature poets steal; bad poets deface what they take, and good poets make it into something better or at least something different”। সেয়ে হয়তো ‘আধুনিক’ বোলা বেছিভাগ অপৰিপক্ক কবিৰ টিঘিলঘিলনি দেখি হয়তো ইলিয়টে মনে মনে দুখতে এদিন নিজেই নিজকে কৈছিল: এনে অর্থহীন কবিতাৰ ষ্টীম ৰ’লাৰ এদিন ওপৰেদি নচলেতো?\nযাওক। ইলিয়ট সদায়েই ইলিয়ট। পিকাছো সদায় পিকাছো।\nআজিৰ অনিশ্চিত সমাজ ব্যৱস্থাত জন্ম মাত্রেই পৰম চিন্তাৰ কথা। সেই জন্ম যদি উদ্দেশ্যপূর্ণ হয়, তেনেহ’লেতো আৰু চিন্তা। এই সমাজ-জীৱনে উদ্দেশ্যকে সবাতোকৈ বেছি ভয় কৰে। কিয়? কাৰণ, এই যুগ নিজেই লক্ষ্যহীন এন্ধাৰৰ পিনে ধাৱমান। ফলত উদ্দেশ্যৰ সৈতে লক্ষ্যহীন সংগ্রাম অনিবার্য। সেয়েহে আধুনিক যুগৰ শিল্পস্রষ্টাসকলে (সাহিত্য, সংগীত, নাট, চিত্র, বোলছবি, ভাস্কর্য যিয়েই নহওক) সাধনা নকৰি মাখি-ছাল পৰশা সৃষ্টি কৰিলেই বিপদ। সঁচা আৰ্টৰ ক্ষেত্ৰত মূল্যায়ন সলনি হয়, ৰুচি সলনি হয় যুগে যুগে। কেতিয়াবা দশকে দশকে নতুন মূল্যায়ন ঘটে। সদায়েই তদানীন্তন সৰবৰহিতাৰে চিৰন্তন মূল্য স্থিৰ নহয়। চিৰন্তন মূল্যৰ বাবেই দৰকাৰ গভীৰ সাধনাৰ। চাঞ্চল্যৰ সৃষ্টি কৰি সস্তীয়া বা-হ্-বা পোৱা বিধেৰে চিৰন্তন মূল্যৰ সৃষ্টি কৰিব পৰা নাই।\nবর্তমান পৃথিৱীৰ ভৌগোলিক, মানসিক, অর্থনৈতিক, ৰাজনৈতিক বিষয় সংক্ৰান্ত সকলো বিধৰ বিৰোধ আৰু বৈষম্য সত্ত্বেও মানুহ এটি সাধাৰণ সার্বজনীন সভ্যতাৰ অনুকাংক্ষী। সেই সত্য আধুনিক শিল্পীয়ে মনত ৰাখিলে ভাল হয়।\n| আৰু পঢ়ক: মহিম বৰাৰ ‘ভূপেন হাজৰিকা জাতিটোৰ ধমনীত সদায় সোমাই থাকিব’\nইংৰাজীত এটি কথা আছে: কিছু লোকক সকলো সময়ৰ বাবে আৰু সকলো লোকক কিছু সময়ৰ বাবে তুমি ঠগিব পাৰিবা, কিন্তু কেতিয়াও তুমি সকলো লোককে সকলো সময়তে ঠগিব নোৱাৰা।\nমিলাৰৰ এটি কথা আমি মনত ৰাখিলে ভাল হয়: আর্ট, আমোদ ভ্রমণ নহয়,— সংগ্রাম। ‘Art is notapleasure trip, it isabattle’। সংগ্রাম মানেই সাধনা।\nইউনিকোড: এক নতুন যুগৰ আৰম্ভণি ১...\nসাম্প্ৰতিক অসমীয়া গীত-সংগীত: দুৰ্ভাৱনাৰ দুশাৰীমান...\nপ্রসংগ: ভোগালী বিহু...\n← এটা স্পৰ্শৰ স্মৃতিৰে জী উঠা ভূপেন হাজৰিকা\nওপজা দিনত ভূপেনদা স্মৰণ →


Optihist Az (Entod) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Optihist Az (Entod) ar byavahar, ppali, parshwakriya, upkaar, kriya-pratikriya aaru satarkatabani\nOptihist Az (Entod) ৰ লাভ আৰু ব্যৱহাৰসমূহ- Optihist AZ (Entod) Benefits & Uses in Assamese- Optihist Az (Entod) ar laabh aaru byavaharsamuh\nOptihist Az (Entod) ৰ পালি আৰু সেয়া কেনেদৰে ল'ব- Optihist AZ (Entod) Dosage & How to Take in Assamese - Optihist Az (Entod) ar paali aaru xeya kenedore lobo\nOptihist Az (Entod) ৰ পাৰ্শ্চক্ৰিয়াসমূহ- Optihist AZ (Entod) Side Effects in Assamese- Optihist Az (Entod) ar parshwakriyasamuh\nOptihist Az (Entod) সংক্ৰান্ত সতৰ্কতাবাণীসমূহ- Optihist AZ (Entod) Related Warnings in Assamese- Optihist Az (Entod) xonkranta xatarkatabanisamuh\nঅইন দৰৱৰ সৈতে Optihist Az (Entod)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Optihist AZ (Entod) with Other Drugs in Assamese- Oinor xoite Optihist Az (Entod) ar gurutor kriya-pratikriya\nOptihist Az (Entod) ৰ বিষয়ে সততে সোধা প্ৰশ্নসমূহ- Frequently asked Questions about Optihist AZ (Entod) in Assamese- Optihist Az (Entod) ar bikhoye satate xodha prashnasamuh\nখাদ্য আৰু মদৰ সৈতে Optihist Az (Entod) ক্ৰিয়া-প্ৰতিক্ৰিয়া- Optihist AZ (Entod) Interactions with Food and Alcohol in Assamese- khadya aaru modor xoite Optihist Az (Entod) kriya-pratikriya\nOptihist Az (Entod) ৰ লাভ আৰু ব্যৱহাৰসমূহ - Optihist AZ (Entod) Benefits & Uses in Assamese - Optihist Az (Entod) ar laabh aaru byavaharsamuh\nOptihist Az (Entod) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOptihist Az (Entod) ৰ পালি আৰু সেয়া কেনেদৰে ল'ব - Optihist AZ (Entod) Dosage & How to Take in Assamese - Optihist Az (Entod) ar paali aaru xeya kenedore lobo\nOptihist Az (Entod)-ৰ উপাদানসমূহ - Optihist AZ (Entod) Active Ingredients in Assamese - Optihist Az (Entod)-ar upadaansamuh\nOptihist Az (Entod) ৰ পাৰ্শ্চক্ৰিয়াসমূহ - Optihist AZ (Entod) Side Effects in Assamese - Optihist Az (Entod) ar parshwakriyasamuh\nগৱেষণাৰ ভিত্তিত, Optihist Az (Entod) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOptihist Az (Entod) সংক্ৰান্ত সতৰ্কতাবাণীসমূহ - Optihist AZ (Entod) Related Warnings in Assamese - Optihist Az (Entod) xonkranta xatarkatabanisamuh\nOptihist Az (Entod)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nOptihist AZ (Entod) এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Optihist AZ (Entod) খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nOptihist Az (Entod)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOptihist AZ (Entod) ৰ বহু কম স্তন্যপায়ী মহিলাৰ ওপৰত পাৰ্শ্ব-প্ৰতিক্ৰিয়া থকা দেখা যায়।\nবৃক্কত Optihist Az (Entod) কি প্ৰভাৱ দেখা গৈছে?\nOptihist AZ (Entod)ৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Optihist Az (Entod) কি প্ৰভাৱ দেখা গৈছে?\nকলিজা ৰ বাবে Optihist AZ (Entod) সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Optihist Az (Entod) ৰ কি প্ৰভাৱ দেখা গৈছে?\nহৃদয় ৰ বাবে Optihist AZ (Entod) ক্ষতিকাৰক নহয়।\nঅইন দৰৱৰ সৈতে Optihist Az (Entod)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Optihist AZ (Entod) with Other Drugs in Assamese - Oinor xoite Optihist Az (Entod) ar gurutor kriya-pratikriya\nOptihist Az (Entod) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOptihist Az (Entod) ৰ বিষয়ে সততে সোধা প্ৰশ্নসমূহ - Frequently asked Questions about Optihist AZ (Entod) in Assamese - Optihist Az (Entod) ar bikhoye satate xodha prashnasamuh\nএই Optihist Az (Entod)-এ অভ্য়াস বা নিচাৰ সৃষ্টি কৰে নেকি?\nনহয়, Optihist AZ (Entod) লোৱাটোৱে কোনো আসক্তিৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Optihist AZ (Entod) লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Optihist AZ (Entod) লওক।\nOptihist AZ (Entod) য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Optihist Az (Entod) ক্ৰিয়া-প্ৰতিক্ৰিয়া - Optihist AZ (Entod) Interactions with Food and Alcohol in Assamese - khadya aaru modor xoite Optihist Az (Entod) kriya-pratikriya\nখাদ্য আৰু Optihist Az (Entod)ৰ ক্ৰিয়া-প্ৰতিক্ৰিয়া\nখাদ্যৰ সৈতে Optihist AZ (Entod) লোৱাট নিৰাপদ।\nমদ আৰু Optihist Az (Entod)ৰ মাজৰ প্ৰতিক্ৰিয়া\nOptihist AZ (Entod)ৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।


xukhdukh.com August 27, 2014\n১. অসমৰ নতুন প্ৰজন্মৰ লেখিকা শৰ্মিষ্ঠা প্ৰীতমলৈ অ'এনজিচিৰ অসম সম্পদে আগবঢ়াইছে যন্ত্ৰচালিত এখনি হুইল চেয়াৰ৷ বৃহত্তৰ লাকুৱা নাগৰিক মঞ্চৰ আহ্বানৰ প্ৰতি সঁহাৰি জনাই এই উপহাৰ প্ৰদান কৰি খোজকঢ়াত শাৰীৰিক বাধা থকা লেখিকা গৰাকী জীৱনত কিছু সকাহ প্ৰদান কৰাৰ সুখবৰ পোৱা গৈছে৷ নাগৰিক মঞ্চই লেখিকা গৰাকীৰ নগাঁও জিলাৰ ফুলগুৰিস্থ বাসগৃহত এক অনুষ্ঠানত এই উপহাৰ প্ৰদান কৰে৷ সভাত অ'এনজিচিৰ প্ৰতিনিধিৰ সৈতে আলফাৰ সভাপতি অৰবিন্দ ৰাজখোৱা, ৰহাৰ ৰাজহ চক্ৰৰ বিষয়া আদিকে ধৰি সুধীজন উপস্থিত আছিল বূলিও জানিব পৰা গৈছে৷\n২. কেৰেলা ৰাজ্যপালৰ পদৰ পৰা অৱশেষত পদত্যাগ কৰিলে শীলা দীক্ষিতে৷ কেন্দ্ৰীয় চৰকাৰৰ পৰা নতুনকৈ কালি ৰাজ্যপালৰ দ্বায়িত্ব লাভ কৰিছে চাৰি গৰাকী ব্যক্তিয়ে৷ তেখেত সকল হৈছে ৰাজস্থানত কল্যাণ সিং, মহাৰাষ্ট্ৰত চি বিদ্যাসাগৰ ৰাও, কৰ্ণাটকত বাজুভাই ৰুডাভাই ভালা আৰু গোৱাত মৃদুলা সিনহা৷ চৰকাৰী সলনিৰ পাছতে পুৰণি ৰাজ্যপালক পদত্যাগৰ বাবে হেঁচা প্ৰয়োগ কৰাৰ বিতৰ্কৰ মাৰ নৌযাওতেই এই নতুন নিযুক্তিৰ খবৰে সংবাদ শিৰোনামাত স্থান লাভ কৰিছে৷\n৩. হংকং আন্তঃৰাষ্ট্ৰীয় বাণিজ্য মেলাত অসমত উৎপাদিত চাহে লাভ কৰিলে বিশেষ সমাদৰ৷ বাণিজ্য মেলাত অংশ লোৱা অসমৰ চাহ খেতিয়ক সকলৰ উপস্থিতিত এক সংবাদমেলত এই কথা ৰাজ্যৰ চাহ সঞ্চালক ৰাজেন্দ্ৰ প্ৰসাদ দাসে সদৰী কৰিছে৷ উন্নত পেকেজিঙো আন্তঃৰাষ্ট্ৰীয় বজাৰ দখলৰ বাবে অন্যতম প্ৰয়োজনীয় দিশ বুলিও তেখেতে মত প্ৰকাশ কৰে৷\n৪. আজি মহাপুৰষ শ্ৰীমন্ত শংকৰদেৱৰ তিৰোভাৱ তিথি৷ এই তিথিক মহোৎসৱ ৰূপে আজি বৰদোৱা, বৰপেটা, মধুপুৰ, মাজুলীকে ধৰি অসমৰ বিভিন্ন সত্ৰ তথা নামঘৰ সমূহত পালন কৰা হৈছে৷ বৰপেটা সত্ৰত ইয়াক সাতদিনীয়াকৈ কীৰ্তন মহোৎসৱৰ ৰূপত পাৰম্পৰিক ভাৱে পালন কৰা হৈছে৷\n৫. সন্ত্ৰাসবাদৰ পথ এৰি স্বাভাৱিক জীৱন যাত্ৰা আদৰি লবলৈ অহা বিভিন্ন উগ্ৰপন্থী সংগঠনৰ ৪৬গৰাকী যুৱকলৈ কালি কাহিলিপাৰাস্থিত অসম আৰক্ষীৰ বিসেষ শাখাৰ মুখ্য কাৰ্যালয়ত অনুষ্ঠিত এক অনুষ্ঠানত ডেৰ লাখকৈ টকাৰ অনুদান প্ৰদান কৰা হয়৷ উত্তৰ-পূৱৰ সন্ত্ৰাসবাদীৰ আত্মসমৰ্পণ আৰু সংস্থাপন আঁচনিৰ অধীনতে এই অনুদান প্ৰদান কৰা হৈছে বুলিও জানিব পৰা গৈছে৷\n৬. অসমৰ ছয় জনগোষ্ঠীক জনজাতিৰ মৰ্যদা দিবৰ বাবে কেন্দ্ৰীয় চৰকাৰক আহ্বান জনালে অসম বিধান সভাই৷ এই উদ্দেশ্যে অসম বিধান সভাৰ এটি সৰ্বদলীয় প্ৰতিনিধি দলে কেন্দ্ৰীয় চৰকাৰৰ সংশ্লিষ্ট কৰ্তৃপক্ষক সাক্ষাৎ কৰিবলৈ অহা ছেপ্তম্বৰ মাহতে ৰাওনা হব বুলি সুখবৰ প্ৰকাশিত হৈছে৷\n৭. সাহসী অটোচালক ব্ৰজেন ৰাজবংশীৰ পত্নী বিজু ৰাজংশীক অসম চৰকাৰৰ বীজ নিগমত অনুকম্পামূলক নিযুক্তি প্ৰদান কৰা হৈছে বুলি কালি সদনক জনায় অসম চৰকাৰে৷ উল্লেখযোগ্য যে পল্টন বজাৰত হোৱা এক ডকাইতিৰ ঘটনাত সাহসেৰে বাধা দিবলৈ গৈ ২০১২চনত ব্ৰজেন ৰাজবংশীয়ে প্ৰাণ হেৰুৱাব লগা হৈছিল৷ সাহসিকতাৰ নিদৰ্শন দেখুওৱা লোকসকলৰ পৰিয়ালক নিযুক্তিৰ বাতৰি সঁচাই প্ৰেৰণামূলক বাৰ্তা নিশ্চয়কৈ হব পাৰে৷\n৮. নলবাৰীৰ শুক্লেশ্বৰ মেধি স্মৃতি ন্যাসে অহা ৩০ আগষ্টৰ আবেলি স্থানীয় নাট্য মন্দিৰত আয়োজন কৰিছে "সাংস্কৃতিক ৰাষ্ট্ৰবাদ" শীৰ্ষক এক স্মাৰক বক্তৃতাৰ৷ ২০০৫ চনত আততায়ীৰ হাতত নিহত ৰাষ্ট্ৰীয় স্বয়ং সেৱক সংঘৰ কাৰ্যবাহীজনৰ এই স্মাৰক বক্তৃতা প্ৰদান কৰিব বিশিষ্ট সোঁপন্থী চিন্তাবিদ ইন্দ্ৰেশ কুমাৰে৷\n৯. অহা ৬ ছেপ্তেম্বৰত নগাঁও প্ৰেক্ষাগৃহটো গণশিল্পী খগেন মহন্তৰ নামত কৰা হব উছৰ্গা৷উক্ত অনুষ্ঠানতে চন্দ্ৰ ফুকন আৰু সাৰদাকান্তৰ বৰদলৈৰ নামত উছৰ্গিত নাট্যপ্ৰবৰ বঁটাৰে ৰতন লহকৰ আৰু শিল্পপ্ৰাণ বঁটাৰে শিল্পী নীলপৱন বৰুৱাক সন্মানিত কৰা হব৷ অনুষ্ঠানটোত অৰ্চনা মহন্ত, অংগৰাগ মহন্তৰ লগতে উপস্থিত থাকিব বলিউডৰ শিল্পী ৰাজা মুৰাদো৷\n১০. প্ৰিয়া বসুমতাৰী হত্যাকাণ্ডৰ বিষয়টোত ন্যায়িক তদন্তৰ নিৰ্দেশ জাৰি কৰিছে ৰাজ্য চৰকাৰে৷আনহাতে ঘটনাটো সন্দৰ্ভত ৰাষ্ট্ৰীয় অনুসন্ধানকাৰী সংস্থা(নিয়া)য়ো আৰ চি৩/২০১৪ নম্বৰৰ এক গোচৰ ৰুজু কৰি তদন্ত প্ৰক্ৰিয়া আৰম্ভ কৰাৰ কথা প্ৰকাশ পাইছে৷\nBy xukhdukh.com on August 27, 2014


জীৱনৰ অন্য নাম সংগ্ৰাম (খণ্ড নং-৩)- পূৰ্ণিমা বৰঠাকুৰ বেজবৰা\nআচলতে ছাৰ মই নলিনীৰ ভৱিষ্যত সম্পৰ্কেই আপোনাৰ লগত কথা পাতিব বিচাৰিছোঁ ৷ অৰুন্ধতীয়ে চাহ কাপ ছাৰলৈ আগবঢ়াই কথা আৰম্ভ কৰিলে ৷ বাৰু কোৱাচোন কেনেকুৱানো কথা ....চাৰে বৰ আগ্ৰহেৰে অৰুন্ধতীৰ কথাত হয়ভৰ দি সুধিলে ...৷\nচাৰ অৰুন্ধতীৰ ভায়েকতো একেবাৰে সৰু তাৰ দুবছৰ হৈছেহে মাথোন ৷ এইখিনি সময়ত ল’ৰা ছোৱালী ৰখা বৰ কষ্টকৰ , কাৰণ সিহঁতে একেঠাইতে বহি নাথাকে ৷ সেয়ে ভায়েকৰ লগত নলিনী লাগি থাকিব লগা হৈছে ৷ সেইবাবেই তাই এইকেইদিন স্কুলো যাব পৰা নাই , আৰু বেগেতে যে যাব পাৰিব তাৰো নিশ্চয়তা নাই .... ৷ সৰু ভনীয়েকে দুজনী বাৰু স্কুললৈ গৈ থাকিব ৷ “ পিছে এতিয়া আপুনি কি কৰিলে ভাল হ’ব বুলি ভাবিছে ? তাইৰ দৰে মেধাৱী ছাত্ৰী এজনী নোহোৱা হ’লে স্কুলৰ বহুত ক্ষতি হ’ব , তাইৰ ওপৰত মোৰ বহুত সপোন পূৰণৰ আশা আছে .....” --- অৰুন্ধতীৰ কথাৰ মাজতে কাকতি ছাৰে মাত লগালে ৷ হয় হয় ছাৰ মোৰো অৰুন্ধতীৰ পঢ়া এৰুৱাব লগা হ’লে বৰ বেয়া লাগিব ৷ পিতৃ মাতৃ দুয়োজনৰ অবৰ্তমানত এতিয়া সিহঁত চাৰিওটাকে মই মোৰ সন্তান বুলিয়েই ভাবি লৈছোঁ ৷ নলিনীৰ মাকে জীয়াই থাকোঁতে মাজে মাজে নলিনীৰ দায়িত্ব মোৰ ওপৰত দিব বিচাৰিছিল , হয়তো তেওঁৰ মনে গোন্ধাইছিল যে, “ তেওঁ খুউৱ কম দিনৰ অতিথি ...” ৷ আৰু অৱশেষত অকল নলিনীৰে নহয় চাৰিও সন্তানৰ দায়িত্ব মোৰ মূৰৰ ওপৰত পৰিল ! মই এইয়া ভগৱানৰ ইচ্ছা আৰু আশিৰ্বাদ বুলিয়েই গ্ৰহণ কৰিছোঁ ছাৰ ....৷ এতিয়া কথাটো হ’ল যে --- আপুনি যদি অনুমতি দি সহায় কৰে তেতিয়া হ'লে নলিনীৰ ভায়েকটো ডাঙৰ নোহোৱালৈকে তাই ঘৰতে থাকি পঢ়িব ৷ তাইক পঢ়োৱাৰ সম্পূৰ্ণ দায়িত্ব মোৰ ৷ তাই আগৰ দৰেই ৰিজাল্ট কৰিব পাৰিব , মই আপোনাক কথা দিলোঁ ৷ মাত্ৰ তাই স্কুললৈ নোযোৱাকৈ পৰীক্ষাটো দিব পৰা ব্যৱস্থাটো কৰি দিলেই হ’ব ৷ ছাৰ এইটো সম্ভৱ হ’বনে বাৰু .....কথাখিনি কৈ অৰুন্ধতীয়ে কাকতি ছাৰৰ উত্তৰলৈ বৰ আশাৰে অপেক্ষা কৰিলে ৷\nছাৰে কিছুসময় তভক মাৰি কিবা চিন্তা কৰিলে তাৰ পাছত ক’লে, ঠিক আছে বৰুৱানী আপুনি ইমান ডাঙৰ দায়িত্ব মূৰ পাতি লৈছে , মই এই সামান্য সহায় এটা কৰিব নোৱাৰিমনে ! আজি ৰবিবাৰ ৷ কাইলৈ স্কুল বহিব ৷ মই বাকী শিক্ষকসকলৰ সৈতে আলোচনা কৰি সকলো ব্যৱস্থা কৰি দিম ৷ আপুনি অলপো টেনচন নল’ব , মাথোঁ আপুনি সিহঁতৰ ভালদৰে কেয়াৰ লওক আৰু মাজে মাজে দুই এদিন তাইকো স্কুললৈ পঠোৱাৰ চেষ্টা কৰিব ৷ মই এতিয়া আহোঁ --- বুলি ক’লে ৷ তেনেতে নলিনীয়ে ছাৰৰ ভৰি দুখনত ধৰি সেৱা কৰিলে ৷ তাইৰ স্ব জ্ঞানত অৰুন্ধতী আৰু কাকতী চাৰ দুয়ো হতবাক হ’ল ৷ “ নলিনীৰ মাকে সন্তানক বৰ ভাল শিক্ষা দি গৈছে ৷" যি কি নহওঁক কাকতি ছাৰে নলিনীক আশীৰ্বাদ কৰি গুচি গ’লগৈ ৷ ছাৰ যোৱাৰ ফালে চাই চাই অৰুন্ধতীয়ে স্বস্তিৰ নিঃশ্বাস এৰিলে ..... ( আগলৈ)


সংখ্যাটোৰ আঁৰৰ কথা–চাহিন জাফ্ৰি – ফটাঢোল\nMarch 1, 2019 সংখ্যাটোৰ আঁৰৰ কথা\t7 Comments\nসংখ্যাটোৰ আঁৰৰ কথা–চাহিন জাফ্ৰি\n২০১৭ চনৰ জুন নে জুলাই মাহৰ কোনোবা এটা দিনত কোনোবাই মোক এই ‘ফটাঢোল’ নামৰ গোটটিত সোমোৱাই দিছিল। হাস্য ৰসেৰে ভৰপূৰ পোষ্ট আৰু কমেণ্টবোৰ পঢ়ি হাঁহিত বাগৰি পৰিছিলোঁ। লগতে আচৰিতো হৈছিলোঁ যে-কেনেকৈ ভাৰ্চুৱেল পৃথিৱীৰ মানুহবোৰো ইমান আপোন, ইমান মৰমৰ হ’ব পাৰে..! সকলোবোৰ যেন একোটা পৰিয়ালৰে সদস্য..। লাহে লাহে নিজেও দুই এটা পোষ্ট লিখিবলৈ ধৰিলোঁ আৰু এইদৰেই নিজে ক’ব নোৱাৰাকৈয়ে গোটটিৰ এগৰাকী সক্ৰিয় সদস্য হৈ পৰিলোঁ। ফটাঢোল সম্পৰ্কে এষাৰ কথা মই একেমুখেই স্বীকাৰ কৰিবলৈ বাধ্য যে- ‘ফটাঢোল’ মাথোঁ এটি গোট নহয়, আমাৰ সকলোৰে বুকুৰ আপোন,…আমাৰ দ্বিতীয়খন ঘৰ।\nপ্ৰথমৰ পৰাই ফটাঢোল ই-আলোচনীখনৰ নিয়মীয়া পঢ়ুৱৈ আছিলোঁ। অহৰ্নিশে হাঁহিৰ খোৰাক যোগোৱা আৰু উচ্চ মানদণ্ডৰ ব্যংগাত্মক লিখনিৰে সমৃদ্ধ এই আলোচনীখনৰ প্ৰতি প্ৰথমাৱস্থাতেই আকৰ্ষিত হৈছিলোঁ। এনেয়ো ব্যঙ্গ সাহিত্যৰ প্ৰতি মোৰ সাংঘাটিক দুৰ্বলতা আছিল…।\nএদিনাখন হঠাৎ গোটটিৰ অভিভাৱক স্বৰূপ ফটাঢোলৰ জ্যেষ্ঠ প্ৰশাসক শ্ৰদ্ধাৰ হেমন্ত কাকতি দাদাৰ ফোন আহিল – আলোচনীখনৰ এটা সংখ্যাৰ সম্পাদনা কৰিবলৈ..। একে সময়তে গোটৰ অন্য এজন প্ৰশাসক তথা আলোচনীখনৰ মুখ্য পৰিবেশক ৰিন্টুমনি দত্তদাৰ পৰাও সেই একেই প্ৰস্তাৱ আহিল। কিন্তু সেইখিনি সময়ত মই মোৰ গৱেষণাৰ কামক লৈ ইমানেই ব্যস্ত আছিলোঁ যে অন্য কথা ভাবিবলৈ কোনো অৱকাশ নাছিল। কিন্তু তেওঁলোকেও এৰি দিয়া নাছিল আৰু দুদিন দেৰিকৈ হ’লেও সেই দায়িত্ব ল’বলৈ মোক এক প্ৰকাৰে বাধ্যই কৰোৱাইছিল। তথাপিও বহুদিন নানা বাহানা দেখুৱাই মই কামটো পিছুৱাই থাকিলোঁ…।অৱশ্যে মোৰ ব্যস্ততাৰো অন্ত পৰা নাছিল। অৱশেষত, তেখেতসকলৰ অনুৰোধৰ প্ৰতি সন্মান জনাই এটা সময়ত মই মান্তি হ’লোঁ ফটাঢোল মাৰ্চ সংখ্যাৰ আলোচনীখনৰ সম্পাদনা কৰিবলৈ।\nঘোষণা কৰাৰ দ্বিতীয় দিনাই ৰিন্টুমনি দায়ে কামখিনি কেনেকৈ কৰিব লাগিব তাক খুব সুন্দৰকৈ বুজাই দিলে।সম্পাদনা মেজৰ বাকীবোৰ সদস্যয়েও মোক উৎসাহিত কৰিলে আৰু সহায়-সহযোগিতাৰ আশ্বাসেৰে মোক আশ্বস্ত কৰিলে। কিন্তু মই নিচিন্ত হ’ব পৰা নাছিলোঁ…, যিহেতু আগে পিছে মই কোনোদিনে অনলাইন মেগাজিনৰ সম্পাদনা কৰা নাছিলোঁ। এইখিনিতে চাবিনাবাৰ কথা ক’ব লাগিব যিয়ে মোক অতি আপোনত্বৰে আৰু সহজ সৰল ভাষাৰে মোক কামবোৰ বুজাই দিলে। যিকোনো সমস্যা হ’লেই নিঃসংকোচেৰে বালৈ ফোন কৰিব পাৰিছিলোঁ..। এই চেগতে চাবিনাবালৈ মোৰ অশেষ ধন্যবাদ জনালোঁ।\nআলোচনীখনৰ সম্পাদনাৰ কাম কেনেকৈ কৰিলোঁ বা সংখ্যাটোৰ আঁৰৰ কথা বুলিলে এটা কথাই ক’ব লাগিব যে ইয়াত মোৰ বাহিৰেও বহুকেইজন ব্যক্তিৰ সহায়ৰ হাত আছে। প্ৰথমাৱস্থাত এইবুলিয়েই ভাবিছিলোঁ যে- লেখনিবোৰ আহিব, যোগ্যতা অনুসৰি নিৰ্বাচন কৰিম আৰু কিছু সংশোধনীৰে প্ৰকাশৰ দিহা কৰিম। কিন্তু ভবামতে কামবোৰ হোৱা নাছিল..। দুই তিনিবাৰকৈ আহ্বান জনোৱাৰ পাছতো সময়মতে লিখনিবোৰ নহাত চিন্তিত হৈছিলোঁ। কিন্তু মোক আচৰিত কৰি শেষৰ ফাললৈ লিখনিৰ বৰষুণ পৰিবলৈ ধৰিলে। লেখক-লেখিকা তথা গোটৰ সদস্যসকললৈও এই চেগতে ধন্যবাদ জনালোঁ। মোৰ হয়তো ভাগ্য ভাল বুলিয়েই ক’ব লাগিব যে আলোচনীৰ বাবে অহা প্ৰায়বোৰ লিখনিয়েই আছিল উচ্চমানৰ..। দ্বিতীয়তে, মোৰ আটাইতকৈ ডাঙৰ সমস্যা আছিল কম্পিউটাৰ বা লেপটপৰ কাম সিমান ভালকৈ জনা নাছিলো..। লেপটপটোও নতুনকৈহে কিনিছিলোঁ। কিন্তু আলোচনীখনৰ তাগিদাত মই খুব কম সময়ৰ ভিতৰতে কামবোৰ শিকি পেলালোঁ। অৱশ্যে বেছিকৈ কৰিব লগা একো নাছিল, যিখিনি লাগিছিল তাক প্ৰথমদিনাই ৰিন্টুদাই ধুনীয়াকৈ বুজাই দিছিল। বৰ্ণশুদ্ধি বা বানান চোৱাৰ কামটোত মোৰ বৰ বিশেষ কষ্ট নহ’ল, কিয়নো সেই গধুৰ বোজা বহন কৰিবলৈ মূৰ পাতি লৈছিল মৰমৰ বা তিনিগৰাকীয়ে। চাবিনাবা, পৰীস্মিতাবা আৰু প্ৰণিতাবাৰ সহায় অবিহনে আলোচনীৰ কাম অসম্পূৰ্ণ হৈ থাকিল হেঁতেন..।তৃতীয়তে, মোৰ ক্ষেত্ৰত দেখা দিয়া আন এটা সমস্যা আছিল- এই মাহটো আছিল ২৮ দিনীয়া! দেখ্ দেখ্কৈ মোৰ হাতৰ পৰা তিনিটা দিন কমি গৈছিল। ইফালে, ৰাইজে লেখা নিদিয়ে হে নিদিয়ে..! বহুতে আকৌ ৰৈ থাকে একেবাৰে শেষৰ ফালে দিবলৈ..। খুব চিন্তা হৈছিল, সময়ত শিতানবোৰ ভৰিবনে নাই? কিন্তু নেদেখাজনৰ অশেষ কৃপা যে নিৰ্দিষ্ট সময়ত লেখাবোৰ আহিছিল আৰু ভবা মতে কামবোৰ শেষ হৈছিলগৈ। ফলত, আজি এই অভাগীৰ সৌভাগ্য যে- আপোনালোকলৈ আলোচনীখন আগবঢ়াবলৈ সক্ষম হলোঁ।\nসম্পাদকীয় আৰু সাক্ষাৎকাৰ লিখাৰ কামত মোক বিশেষভাৱে সহায় কৰা হেমন্ত কাকতিদা আৰু পংকজ মহন্তৰ শলাগ ল’বই লাগিব। বিশেষকৈ ব্যস্ততাৰ মাজতো মোৰ অনুৰোধ ৰক্ষা কৰি মোৰ কামত সহায় কৰিবিলৈ অহা ভাইটি পংকজলৈ যাচিলোঁ মোৰ আন্তৰিক ধন্যবাদ। আনহাতে, সাক্ষাৎকাৰটো লিপিবদ্ধ কৰাৰ ক্ষেত্ৰতো চুইটলেনা দাস, পংকজ মহন্ত আৰু তৃষ্ণা সোণোৱালে বৰকৈ সহায় কৰিলে। সকলোলৈ মোৰ আন্তৰিক মৰম যাচিলোঁ।\nহেমন্তদা আছিল এই সম্পাদিকাৰ বাবে অভিভাৱক স্বৰূপ..। যি প্ৰথমৰ পৰাই নানা দিহা পৰামৰ্শৰে সংখ্যাটোৰ গুৰি ধৰাত সহায় কৰিছিল। বিশেষকৈ আলোচনীখনৰ অগ্ৰগতিৰ খবৰ ৰাখি আৰু খৰখেদাকৈ কামবোৰ কৰিবলৈ দিয়া তাগিদাই বৰকৈ কামত দিছিল..। তেখেতলৈ যাচিলোঁ মোৰ সশ্ৰদ্ধ কৃতজ্ঞতা।\nলিখনিবোৰৰ বৰ্ণশুদ্ধিৰ দৰে জটিল অথচ গুৰুত্বপূৰ্ণ কামটিত সহায় কৰি মোক কৃতাৰ্থ কৰা শ্ৰদ্ধাৰ বা তিনিগৰাকী ক্ৰমে চাবিনাবা, পৰীস্মিতাবা আৰু প্ৰণিতাবালৈ থাকিল মোৰ আন্তৰিক কৃতজ্ঞতা।\nগোটলৈ অহা ভাল ভাল লেখাবোৰ লগে লগেই মোলৈ টেগ কৰি দিয়া ৰিমঝিমবা, প্ৰণিতাবা,হেমন্ত কাকতিদা, দিম্পল, প্ৰীতম, মিতালী চহৰীয়া আদিলৈ থাকিল মোৰ আন্তৰিক ধন্যবাদ।\nআলোচনীৰ কামসমূহ আগবঢ়াত উৎসাহ-উদ্দীপনা যোগোৱা বিজয় মহন্তদা, দেৱজিত শইকীয়াদা, অভিজিত কলিতাদা, সঞ্জীৱদা,মনীষা কাকতিবা, অলকেশ ভাগৱতীদা, দিগন্ত ভট্টাচাৰ্যদা আৰু সুদীপ্ত বৰালৈ মোৰ সহস্ৰ ধন্যবাদ আৰু কৃতজ্ঞতা জ্ঞাপন কৰিলোঁ।\nআলোচনীখন আগবঢ়াত মোক বিশেষভাৱে সহায় কৰা পংকজ মহন্ত, চুইটলেনা দাস আৰু দেৱজিত নাথলৈ যাচিলোঁ মোৰ আন্তৰিক কৃতজ্ঞতা। বিশেষকৈ, সম্পাদকীয় লিখাৰ ক্ষেত্ৰত দেৱজিত নাথ দাদা আৰু হেমন্ত কাকতিদা, সাক্ষাৎকাৰ লোৱাৰ ক্ষেত্ৰত পংকজ মহন্তৰ নাম চিৰদিন মনত ৰ’ব..।\nআলোচনীৰ অলংকৰণ আৰু আপলোডিঙৰ চূড়ান্ত কামখিনি কৰি আলোচনীখন ৰাইজৰ মাজলৈ আগবঢ়াই দিয়াত সহায় কৰা টিম মেনেজাৰ ৰিন্টুমনিদা, ৰিমঝিমবা, হেমন্ত কাকতিদা,জ্যোতিৰূপম দত্তদা আৰু ঋতুপৰ্ণদালৈ থাকিল মোৰ আন্তৰিক কৃতজ্ঞতা।\nশেষত এটা কথা মানিবই লাগিব যে- মানুহৰ মুখত এমোকোৰা হাঁহি বিৰিঙাবলৈ আপ্ৰাণ চেষ্টা কৰা ফটাঢোল আলোচনীৰ এই প্ৰয়াস সঁচাকৈয়ে শলাগ ল’বলগীয়া। লগতে, ব্যঙ্গৰ মাজেৰে সমাজলৈ শুভ বাৰ্তা কঢ়িওৱাৰ যি মহান উদ্দেশ্য সেয়াও প্ৰশংসনীয়।\n…হাঁহিক যিহেতু জীৱনৰ মহৌষধ বুলি কোৱা হয়..।সেয়ে হাঁহিৰ মাজৰে জীৱনটো সজাবলৈ যত্ন কৰা উচিত। মানুহক হাঁহিৰ বাবে এখনি মঞ্চ প্ৰদান কৰা ‘ফটাঢোল’ আলোচনীৰ এই প্ৰচেষ্টা বিশ্ব দৰবাৰত সমাদৃত হওঁক..। সকলোৱে হাঁহক আৰু হহুঁৱাওক..ৰঙীন হৈ থাকক সকলোৰে মনবোৰ….। হাঁহি ভালপোৱা আৰু হাঁহিবলৈ যত্ন কৰা এজাক মানুহৰ নামত আলোচনীখনৰ এই সংখ্যাটো উৎসৰ্গিত কৰিলোঁ..।\nহাঁহক আৰু হহুঁৱাওক…হাঁহি ভালপোৱা প্ৰত্যেকজন মানুহৰ নামত…\n« ফটাপ্ৰশ্ন মাৰ্চ, ২০১৯\nফটাকৌতুক – মানসী বৰুৱা »\nভাল হৈছে সংখ্যাটো৷ সকলোৰে সজ চিন্তা, সেয়ে কামবোৰো ভালকৈয়ে হয়৷\nহয় দাদা….😊😊😊😊,ধন্যবাদ জনালোঁ।\nসুন্দৰ সংখ্যা এটা পালোঁ। জয়তু ফটা-ঢোল\nসংখ্যাটো বহুত সুন্দৰ হৈছে, সম্পাদিকাৰ লগতে আলোচনী খনৰ লগত জড়িত সকলোকে অভিনন্দন জনালোঁ\nধন্যবাদ অনুৰূপ দা..